
CUVINT ÎNAINTE 


În Patologia vieţii sociale (operă ce urma 
să fie inclusă în lumea ,„Comediei Umane“, 
dar din care nu au fost scrise decît pa- 
tru foiletoane publicate în 1833 în „Eu- 
rope litteraire“), Balzac spune : „A existat 
în toate vremurile un om genial care s-a 
făcut secretarul epocii sale. Homer, Aris- 
totel, Tacit, Shakespeare, Aretinul, Ma- 
chiavelli, Rabelais, Voltaire au pus mîna 
pe pană și au scris ceea ce le dicta veacul 
lor“. Dacă cineva ar dori, astăzi, să con- 
tinue enumerarea, cu siguranță că Honore 
de Balzac s-ar impune ca cel mai îndrituit 
a fi considerat genialul secretar al primei 
jumătăți a veacului al XIX-lea francez ; 
pentru că Balzac, contestat adesea în se- 
colul trecut, se bucură în zilele noastre nu 
numai de prețuirea cititorilor din lumea 

întreagă, ci şi de aprecierea unanimă a 
criticii. 

Începînd cu analizele făcute de pe po- 
zițiile romantismului, realismului, pozi- 
tivismului, naturalismului, și pînă la con- 
temporanele studii de pe poziţii marziste, 
freudiste,  existențialiste,  structuraliste, 
creaţiile sale au fost supuse unei exegeze 
cuprinzătoare j s-au emis păreri, s-au pro- 
pus ori s-au. găsit explicaţii pentru..cutare. 
sau cutare operă, s-au: formulat judecăţi 
de valoare. convergente sau. divergente; 
indiferent. însă de interpretările, conclu- 
ziile la care se va fi ajuns, toate studiile au: 
premers sau au confirmat părerea: lui. En- 
gels expusă în scrisoarea către d-na Har- 
kness : „Comedia Umană: este: o excelentă 
istorie. realistă a «societăţii» franceze, de- 
scriind. sub forma unei cronici, aproape an 
cu an, de la.1816 pînă la 1848, atacurile: tot: 
mai. accentuate. ale. burgheziei ascendente 
contra nobilimii, care s-a reconstituit. după 
1815 (...). Balzac grupează întregul: istoric 
al societăţii franceze, din: -care, chiar .în 
detaliile lui economice (...), eu am învăţat. 
mai mult decît din. toţi: istoricii, econo- 

miștii și statisticienii de profesie luaţi la- 
olaltă“. 

Vremurile pe care le descrie Balzac în 
„Comedia Umană“ - (cu excepția cîtorva 
opere inspirate din trecutul mai îndepăr- 
tat al Franței) cuprind zbuciumatele eve- 
nimente dintre 1789 și 1848, adică Revo- 
luția, Imperiul, Restauraţia, Monarhia din 
iulie. Dar nu evenimentele în sine îl inte- 
resează, ci ecoul lor în societate. Perioada 
pe care o înfățișează cu predilecție este 
epoca decantării urmărilor revoluţiei: de 
la 1789, cind aristocrația caută să-și reca- 
pete vechile privilegii în condiţiile noi, iar 
burghezia caută să-și consolideze pozițiile 
câștigate. Ciocnirile dintre clase, :ca și 
ciocnirile dintre -membrii aceleiaşi ' clase 
fac .ca societatea să devină o junglă. Și 
Balzac s-a vrut secretarul acestei societăți. 
Un secretar genial, necruţător. Cele peste 
2000 de personaje din cele aproape 100 de 
romane şi povestiri care alcătuiesc .,„,Co- 
media Umană“ trăiesc, acționează, suferă, 
speră, minate de jocul etern al pasiunilor. 
Toţi eroii scrierilor sale sînt. măcinaţi de 
dragoste ori ură, demonul cunoașterii. sau 
ambiţii fără noimă, risipă sau avariţie. Și, 

peste toate, dorinţa cea mai vie a membri- 
lor celor două clase la acea vreme antago- 
niste : aristocratul, cu titlu, mereu în 
goană după avere, burghezul, cu avere, 
tînjind după un titlu, pe care să-l poată 
căpăta, eventual, prin politică. Toţi caută 
să-și rotunjească averile, așa că „adevăra- 
tul rege“ este — o spune chiar Balzac — 
„piesa de cinci franci“ ; ei i se închină lu- 
mea descrisă în „Comedia Umană“. 

În societatea aceasta nouă, compozită, 
apar și contradicții noi, nebănuite pină 
atunci ; contradicții nu maniheice — între 
bine și rău, — ci contradicții dictate de 
interese sociale antagonice.  Aristocraţia 
demască hidoșenia burgheză, burghezia în- 
fierează hidoșenia aristocratică şi, într-o 
învălmășeală cumplită, toți, burghezi și 
aristocrați, pornesc la asalt către piscurile 
societății. Lupta lor este nespus de înver- 
şunată pentru că — spune Balzac — omul 
este un adevărat depozit de pasiuni, su- 
blime sau josnice, iar încăierarea pentru 
realizarea acestor pasiuni generează 
drama. Ba chiar tragedia, deoarece socie- 
tatea burgheză nu pricepe pasiunea su- 
blimă, în acea orînduire putîndu-se dez- 

volta în special pasiunea josnică — patima 
am zice noi. De aici conflictul eroului 
cinstit cu societatea în care trăia şi, tot de 
aici, una din principalele caracteristici ale 
„Comediei Umane“ : un lung șir de ro- 
mane ale eșecului, ale înfrîngerii celor ce 
ar fi trebuit să reușească. 

Uriașa clar-viziune a lui Balzac descope- 
rise marele adevăr că în societatea ce se 
năștea era prezent însuși sfîrșitul ei. El 
nu a descris Utopia ce s-ar fi putut clădi 
pe ruinele aristocrației, ci a înfățișat 
exact, fără iluzii, fără menajamente, oa- 
menii pe care-i vedea tot timpul în jurul 
său sfişiindu-se între ei. Personajele sale 
afirmau însă adevărul unei epoci, nu al 
unui caracter. Reducîndu-le la arhetipuri, 
întîlnim oameni cinstiţi, în general în- 
frînţi ; pătimași sau direct ticăloşi — fie 
ei nobili sau burghezi — triumfînd de cele 
mai multe ori prin puterea banului. 

Firesc, Balzac — fiu al burgheziei — 
este pentru lumea nouă ce se năștea. Re- 
alitatea însă îl obligă să nu creadă în efi- 
ciența progresului burghez. Dimpotrivă, 
el analizează critic dezumanizarea, aliena- 
rea individului în noua societate, fără a 


ui 


CUVINT ÎNA:NTE 


se lăsa tentat de poziţiile estetizante sau 
romantic-paseiste ; el rămîne consecvent 
un realist care, alături de zvircolirile bur- 
gheziei, vede și inevitabila prăbușire a pa- 
triarhalismului aristocratic sub loviturile 
industriei născută din acumulare. 

Dar poporul muncitor ? Marea masă a 
francezilor ? Ce loc ocupă și ce rol joacă 
în „Comedia Umană“ ? Un loc destul de 
restrâns şi un rol destul de șters ; doar în 
cîteva romane și numai ca personaje, nu 
ca clasă. Pentru că, la acea epocă, forţa 
poporului nu se făcea simțită decît izolat 
şi sporadic. Masele nu erau otiganizate, nu 
aveau o ideologie a lor. Ideile fourrieriste 
erau cunoscute și propagate doar în cercu- 
rile liberale. Pentru Balzac, pregnantă era 
situația existentă în cercurile din Patis şi 
din alte orașe cunoscute de el : libertatea 
cetățenească, sanctificată de revoluţie, era 
anihilată în raporturile economice, egali- 
tatea producătorului devenind o iluzie în 
fața unui concurent mai puternic sau a 
justiției ; în societatea aceea nouă, tot ce 
se putea vinde devine obiect — şi ca 
obiect este privit salariatul, este privită 

femeia. Drepturile politice sînt condițio- 
nate de avere — iată ce s-a ales. din egali- 
tate. Cît privește fraternitatea... jungla nu 
cunoaște asemenea „slăbiciune“...: 


-* 

“Care este poziţia ideologică a lui Bal- 
zac, secretarul întîmplărilor petrecute. în 
această junglă ? Ne-o spune chiar el, în 
celebra Prefaţă din 1842 la „Comedia 
Umană“ : „Scriu în lumina a două Ade- 
văruri eterne : Religia, Monarhia“, pentru 
ca ceva mai departe să se declare şi îm- 
potriva sistemului electoral. Sinceritatea 
nu trebuie să-i fie pusă la îndoială: Bal- 
zac a rămas toată viața un legitimist, un 
catolic, un antielectoral, un mistic (în 
Louis Lambert și Seraphita), un adept al 
teoriei energiei vitale (Pielea de șagren). 
Peste întreaga sa operă se proiectează însă 
Balzac realistul critic ; geniul său l-a obli- 
gat să spună cinstit ceea ce:constata, . să 
disece fenomenul social în toată adîncimea 
şi să-l redea artistic cu toată sinceritătea 
și toată forţa. Care este, atunci, adevăra-- 

tul Balzac ? — Și unul, și altul: Balzac 
cel sincer și pasionat pentru o idee, pentru 
operă, pentru o femeie, Balzac muncind 
— el o spune — „demenţial“ pentru a câş- 
tiga cît mai mult ca să-și poată satisface 
pasiunile, dar rămânînd veșnic dator. „Co- 
media Umană“ relevă însă pe Balzac crea- 
torul proteic, extrem de lucid, care a zu- 
grăvit necruţător tabloul unei societăți cu 
clase și interese antagonice, în care aris- 
tocraţia se zbate în spasmele agoniei, iar 
burghezia se macină singură, își erodează 
valorile, îşi dovedește singură caracterul 
neviabil. Nu trebuie înţeles, din cele 
spuse, că Balzac ar putea fi inclus în cu- 
rentul scriitorilor cu tendințe socialiste. 
Unele idei ale socialismului utopic, ames- 
tecate cu idei de caritate creștină, există 
în lucrările sale (în special în Medicul de 
țară), dar atît. Soluţii pentru rezolvarea si- 
tuaţiei Balzac nu a dat. Apar doar din cînd 
în cînd -unele sugestii pe măsura „ideolo- 
giei“ lui, cum ar fi crearea unei aristocra- 
ţii nu de blazon ci de merit, de funcţiona- 
litate, şi a unei burghezii a cinstei, nu a 
goanei după avere, adică... o imposibili- 

tate înscrisă în însuși caracterul funciar al 
fiecăreia dintre aceste clase. Ceea ce, de- 
altfel, reiese chiar din opera lui, 


Această nepretențioasă şi cu totul in- 
completă privire asupra creației literare 
balzaciene nu-şi găsește alt rost decît acela 
de a înlesni un răspuns la întrebarea : ce 
rămine valabil din gîndirea lui Balzac pen- 
tru a fi inclus într-un volum de „Maxime 
şi Cugetări“ din opera sa ? Fără îndoială 
că pe cititorul de azi nu-l mai poate inte- 
resa cutare sau cutare idee condamnată de 
însuși mersul istoriei în acest aproape un 
veac și jumătate de cînd erau afirmate, 
fără a fi însă susținute prin transfigurare 
artistică. Rămîn însă valabile judecăţile de 
valoare asupra societăţii, vorbele spuse de 
el sau de vreunul din eroii săi. lată, deci, 
un bun pe care-l recunoaştem : Balzac, 
martor necruţător al acuzării în procesul 
istoric al unei societăţi pe care noi și alte 
popoare am înlocuit-o cu societatea nouă, 
superioară, societatea socialistă. Dar se 
impune și alt Balzac: cel cea știut să 

scormonească pînă în străfundul inimilor 
omenești, deslușind jocul “sentimentelor. 
Multe, foarte multe din gîndurile sale sînt 
valabile și astăzi. Cunoscîndu-le mai bine, 
identificîndu-le în el însuși, cititorul de 
azi va fi ajutat să se situeze și moral pe o 
treaptă superioară, cît mai apropiată de 
nivelul impus de societatea în care trăiește 
și pe care el însuşi o făureșşte. 

Un interes cu totul aparte, și nu numai 
pentru această culegere, ci pentru o mai 
justă înțelegere a omului Balzac, o  pre- 
zintă şi publicistica lui, destul de puţin cu- 
noscută și mai puțin studiată. Într-o serie 
de articole, el se situează foarte aproape de 
epoca noastră. Oare. o frază ca aceasta: 
„Marea burghezie va oferi mai multe ca- 
pete de tăiat decît nobilimea ; și chiar dacă 
ea posedă puști, apoi va avea ca adversar 
tocmai pe cei care le fabrică“ — nu pre- 
vestește clar revoluţia proletară ? Balzac 
scria aceasta însă în 1844, în articolul 
„Ceea ce dispare din Paris“. În treacăt fie 
spus, ediția de Opere complete (1869— 
1876) publicată de Calman-Levy elimină 
această frază, probabil. socotită prea in- 

cendiară, prea amintind de Comună. Deo- 
sebit de interesante cugetări, unele de o 
stringentă actualitate, mai găsim în publi- 
cistica lui Balzac și cu privire la popor, pa- 
triotism, drepturile 'maselor, colaborarea 
internațională etc., etc. 

Are generaţia de azi dreptul de a reţine 
din Balzac ideile din opera lui, şi nu ceea 
ce el declara, fără a aduce și o acoperire 
artistică ? Lăsăm ca răspunsul să fie dat de 
contemporanii lui. lată ce spunea, printre 
alții, ziaristul regalist. Thureau-Dangin : 
„În zadar caută Balzac să afişeze opinii re- 
galiste, ba chiar absolutiste, în zadar face 
pe catolicul şi pe teocratul (...) pentru că 
atît prin talentul cît și prin opiniile sale 
el nu-i decît un revoluționar. (...) Balzac 
nu-și trîmbițează solemn, ca atîţia alţii, 
intenția de a distruge societatea, dar o în- 
fățișează atît de hîdă încît dă dreptate 
pînă și celor mai înverșunaţi dușmani ai ei 
(...) Cu greu am putea găsi o mai supără- 
toare și mai primejdioasă acuzaţie strigată 
în gura mare, fie chiar una pe față și mai 
dogmatic socialistă !“ lar în fața mormâîn- 
tului unde urma să se odihnească pe veci 

mult prea zbuciumatul Balzac, Victor 
Hugo spunea : „În pofida lui, fie că el ar 
vrea sau nu, că ar accepta sau nu, autorul 
acestei opere imense și stranii face parte 
din puternica rasă a scriitorilor revoluţio- 
nari“. 


Pentru această culegere! a fost cerce- 
tată nu numai „Comedia Umană“, ci în- 
treaga creaţie balzaciană publicată, adică 
în plus : teatrul, Povestirile hazlii, roma- 
nele din tinerețe, fragmentele de opere Li- 
terare, publicistica și corespondența. Ca 
text de bază a fost folosită ediţia Marescq 
(1854) de Opere Complete, republicată ste- 
reotip de  Michel-Levy și Calman-Levy. 
Ediţia — în format mare, cu text pe două 


1 După cîte cunoaștem, nici în Franţa, nici în 
altă țară nu s-a alcătuit o asemenea culegere. 
în 1845, Balzac vinduse editorului Plon dreptul 
de a culege din operele sale şi a publica un .vo- 
lum de maxime şi cugetări. Culegerea nu a fost 
realizată în timpul vieții lui Balzac. Abia în 
1854 Barbey d'Aurevilly începe o asemenea lu- 
crare, din care nu au fost însă publicate decît 
capitolele „religia“ şi „politica“, republicată în 
1909 de editura Lemerre. 


CUVINT ÎNAINTE XVII 


coloane, cu gravuri de Daumier, Meisso- 
nier, Bertall, Gavarni, Lampsonius etc. — 
cuprinde în 8 volume „Comedia Umană“ 
și teatrul, iar în alte două volume cele 
10 romane din tinerețe. Ediția aceasta nu 
diferă decît prin amănunte stilistice de re- 
centele ediţii Pleiade, Integrale, Garnier 
etc., care țin seama de corecturile manu- 
scrise făcute de Balzac pe un exemplar din 
ediția Furne. Pentru fragmente şi publicis- 
tică au fost folosite volumele respective 
din Opere Complete ediția Calman-Levy 
şi ediția Conard-Bouteron. Diferite alte 
ediţii au fost folosite pentru  corespon- 
denţă, inclusiv corespondența cu contesa 
poloneză Eva Rzewuska-Hanska,  viitoa- 
rea lui soţie. 

Aproape în totalitatea lor, maximele, 
sentințele, cugetările reproduc fraze inte- 
grale, clare, directe. Numai în unele ca- 
zuri au fost făcute  eliminări de cuvinte 
parazitare, necesitate, în textul francez, de 
cursul povestirii (ca : „zise el“, „răspunse 
el, adăugind“ ș.a.m.d.) sau cînd interve- 
neau fraze incidentale în cursul sentinței. 
Toate au fost traduse din nou, indiferent 

dacă opera din care sînt culese a fost pu- 
blicată sau nu în românește. Pentru a eli-.- 
mina posibilitatea unor. false interpretări,. 
cînd sînt. redate vorbele unui personaj. iar 
teztul poate lăsa îndoieli, s-a indicat dacă 
cel ce vorbește este un .om cinstit sau un 
scelerat. În unele cazuri a fost reprodus și 
textul francez. 


ANGHEL GHIȚULESCU 


HONORE DE BALZAC 


— cîteva repere bio-bibliografice- — 


Franţa între 1789 şi 1848 : 1789 — în- 
cepe revoluția burgheză ; 1799 — Napo- 
leon Bonaparte este declarat prim consul; 
1804 — Napoleon este încoronat împărat. 
Începe un lung șir de războaie în care 
Franța se luptă cu aproape toată Europa ; 
1814 — Napoleon este detronat ; coaliția 
anti-franceză ajunge cu: trupele la Paris. 
Restaurarea Bourbonilor pe tronul Fran- 
ței, prin Ludovic al XVIII-lea, cu o-scurtă 
revenire (cele 100 de zile) a lui Napoleon, 
în 1815 ; 1824 — urmează la tron Carol al 
X-lea ; 1830 — revoluţie burgheză, care 
aduce pe tron pe „regele-burghez“ Ludo- 
vic-Filip. Acum burghezia își afirmă su- 
premdţia politică şi economică, pe cînd 
aristocrația încearcă mai departe să-și. re- 
cîştige vechile privilegii ; în 1831 și 1834 
au avut loc răscoalele țesătorilor din Lyon, 


XX REPERE BIO-BIBLIOGRAFICE 


primele acţiuni ale muncitorilor împotriva 
dominaţiei burgheze ; 1848 — revoluția 
burghezo-democratică, terminată cu  in- 
staurarea Republicii Franceze. 


1799—1816. În 1799 se naște, la Tours, 
Honore Balzac, fiu al directorului aprovi- 
zionării unei divizii militare, Bernard- 
Frangois Balzac (53 de ani, numele bunici- 
lor săi fiind Balssa), și al soţiei sale Char- 
lotte-Laure Salambier (21 de ani). În 1800 
se naște Laure, în 1802 Laurence, iar în 
1807  Henry-Francois, probabil un. fiu 
adulterin, tată fiindu-i castelanul de Sa- 
ch6. Încă de la naștere, Honore este dat în 
grija unei doici, la ţară, unde este trimisă 
apoi și sora sa Laure. În 1804 Honore este 
înscris la un pension din Tours, apoi în 
1807 la colegiul Oratorienilor din Ven- 
dâme, pe care îl părăsește în 1813, „bolnav 
de atitea lecturi“. În 1814 familia Balzac 
se mută la Paris, Honore continuînd stu- 
diile la pensionul Lepitre şi apoi la insti- 
tutul Ganser, pînă în 1816, cînd intră ca 
mic slujbaș la un avocat, în același timp 
urmind facultatea de drept și audiind 
cursuri de filosofie la Sorbona. 

Perioada copilăriei și adolescenţei i-a 
lăsat lui Balzac gustul amar al frustrării 
(evident și în opera sa). Toată viața a tîn- 
jit după viața familială, simțind mai ales 
lipsa dragostei materne. Anii petrecuţi îm- 
preună la aceeași doică au cimentat priete- 
nia dintre Honore și sora sa, Laure rămi- 
nîndu-i pentru întreaga viață cea mai 
apropiată prietenă și confidentă. 

1817—1821. Honor încearcă să scrie 
Note asupra filosofiei și religiei și Note 
asupra nemuririi sufletului — fruct al lec- 
turilor și al ideilor sale mistice. În 1819 
tatăl său este scos la pensie şi familia se 
mută la Villeparisis. Lui Honore, care își 
trecuse bacalaureatul în drept dar refuză 
să devină notar, i se acordă șansa de a-și 
cîştiga existența ca scriitor. Balzac alege 
scrisul „nu ca pasiune, nici ca misiune, ci 
ca profesiune“. Rămîne singur la Paris, 
într-o mansardă. Proiectează un roman, 
apoi o operă comică, o tragedie și în cele 
din urmă se fixează asupra unei tragedii în 
cinci acte, în versuri — Cromwell, pe care 
o termină în 1820. Citită în fața familiei, 
tragedia dezamăgește, iar un profesor che- 

mat să decidă declară : „autorul poate să 
facă orice, afară de literatură“. Balzac se 
îndreaptă din nou către roman, începe 
Falthurne, Stenie, O oră din viața mea, 
rămase neterminate.. 

-Laure se căsătorește cu. Surville în 
1820. Laurence se căsătorește cu Monzai- 
gle în 1821 — o căsătorie nefericită, care-i 
aduce moartea în 1825. Hehri-Francois este 
trimis în colonii, pentru d-și face o situa- 
ție, unde va muri, sărac, în 1858. | 

1821—1829. Balzac locuiește la  Ville- 
parisis, dar vine des la Paris, unde cu- 
noaște pe Auguste Lepoitevin, zis d'Egre- 
ville ; acesta avea un: adevărat atelier 
— cu mulți colaboratori — de fabricat ro- 
mane de consum, gustate de public. Așa se 
face că în ianuarie 1822 apare prima tipă- 
ritură a lui Balzac : Moştenitoarea familiei 
Birague, semnată de Viellergl& (anagrama 
lui Egreville) și lord R'Hoone (anagrama 
lui Honore), apoi în martie Jean-Louis, 
pentru ca în iulie să urmeze Clotilde de 
Lusignan semnată numai R'Hoone, iar în 
noiembrie Vrăjitorul și Vicarul din Ardeni, 
semnate Horace de Saint-Aubain. În 1823 

teatrul „Gaite“ îi refuză melodrama Ne- 
grul. În mai, tot sub semnătura Saint-Au- 
bain, publică Ultima Zînă, apoi în 1824 
Argow-piratul, pentru ca în 1825 să Du- 
blice anonim Wann-Chlore. Toate aceste 
romane poartă pecetea scrierilor cerute 
de publicul de pe atunci, înscriindu-se în 
una din aceste trei tendinţe:: a) romanul 
de intrigă sentimentală, cu întîmplări pa- 
tetice, petrecute aproape exclusiv în lu- 
mea aristocrației, cu îmbogăţiri şi dezas- 
tre, pasiuni violente, fraze sforăitoare ; 
b) romanul negru, în care se făcea apel la 
extraordinar și la fantastic, cu tilhari sce- 
leraţi sau apărători ai inocenţei, cu victime 
nevinovate salvate în ultima clipă; c) ro- 
mane vesele, în care eroii aparțin burghe- 
ziei sau poporului, aristocrația fiind cari- 
caturizată. 

Frecventează cercurile legitimiste, dar 
și pe ale ziariştilor cu vederi liberale. În 
1824 publică, anonim, broșura Dreptul 
primului născut — în care apără dreptul 
la moștenire de pe vremea aristocrației și 
deplinge fărîmițarea averilor prin moște- 
mire, așa cum prevedea Codul civil bur- 

ghez — și Istoria imparţială a iezuiţilor — 
în care apără acest ordin religios. Scrie, 
?mpreună cu Raisson — publicist, autor al 
unor opere de comandă — pe câre-l cu- 
noscuse în 1823, Codul 6amenilor cum-se- 
cade și, probabil, și alte asemenea lucrări, 
genul  așa-ziselor  „fiziologii“, „tratate“, 
„coduri“ etc. (în care erau analizate cu 
umor unele trăsături sau. apucături ale 
societăţii moderne) fiind mult gustat de 
public. 

În 1822 cunoaște pe d-na Berny (1777— 
1836) care va deveni „la Dilecta“ și îi va fi 
nu numai amantă pasionată, ci și educa- 
toare în societate, sfătuitoare în literatură, 
prieten mereu gata să-i sară în ajutor în 
afacerile lui bănești. Prin 1825, datorită 
sorei sale Laure, se împrietenește cu fami- 
lia Carraud. Cam în aceeași vreme începe 
o legătură destul de viforoasă cu ducesa 
d'Abrantes. 


Literatura nu-i aducea însă banii de 
care avea nevoie pentru a duce viața mon- 
denă în care-și făcuse intrarea. Aşa că, 
începînd din 1825 pînă în 1828, se lan- 

sează în afaceri de editură, cumpără o ti- 
pogrâfie, o vinde în pierdere, apoi cum- 
pără o turnătorie de litere, afacere din care 
se retrage cu o datorie de peste 50.000 de 
franci, acoperiți de mama lui şi d-na de 
Berny. Singurul cîştig al lui Balzac, ca edi- 
tor şi tipograf, în această perioadă, a fost 
cunoașterea și strîngerea legăturilor cu nu- 
meroase cercuri de scriitori. După această 
experienţă se îndreptă din nou spre litera- 
tură și în 1829, găzduit de sora sa Laure 
Surville și apoi de generalul Pommereul, 
scrie „Șuanii“, roman despre vremea re- 
voluţiei, în care, deși mai păstrează ceva 
din tehnica romanelor „negre“, adîncește 
caracterul personajelor, reușește să înfă- 
țișeze veridic o epocă. 

1829—1834. Apare în librării volumul 
Șuanii, prima operă semnată Balzac. În 
același an (1829) apare Fiziologia căsă- 
toriei, semnată „Un tînăr burlac“ ; opera 
iscă o oarecare vîlvă, prin îndrăznelile au- 
torului în descrierea unor situaţii, care de 
altfel ar fi putut alăctui materia primă 
pentru zeci de povestiri. Balzac dovedea 
însă aici un ascuţit spirit de analiză, exe- 

cutînd o necruțătoare radiografie a situa- 
ției multor .familii, ceea ce făcea ca 
această scriere să se situeze cu'mult dea- 
supra genului în care, formal, se înscria. 
Se lansează, astfel, definitiv în literatură. 
În anii următori publică peste 300 de po- 
vestiri și articole în diferite reviste. Scrie 
(sub pseudonim) la presa de opoziţie și (is- 
călind cu numele său) la presa regalistă. 
Pe broșura Amchetă privind două minis- 
tere iscălește pentru prima dată de Bal- 
zac, adăugîndu-și astfel numelui o parti- 
culă nobiliară. Publică volumul Scene din 
viața particulară, cuprinzînd La Motanul 
cu mingea, Bal la Sceaux, Vendetta, A 
doua familie etc., apoi Romane și povestiri 
filosofice, cuprinzind și Pielea de șagren, 
operă care atrage atenția. La ediția a II-a 
a acestei cărţi este adăugată o prefaţă a lui 
Philarâte Chasles (literat și, mai tîrziu, 
profesor de literatură străină la College de 
France, cel care în 1866. a prefaţat și vo- 
lumul cuprinzînd poeziile lui Bolintineanu, 
traduse în franceză sub titlul „Brises 
d'Orient“), în care eruditul literat căuta să 
explice sistemul romanesc al lui Balzac şi 

ce aduce el nou în literatură. Balzac scrie 
operă după operă (printre altele Eugenie. 
Grandet și Medicul de ţară), iar în 1834 își 
grupează scrierile. în două mari serii : Stu- 
dii de moravuri şi Studii Filosofice. Prin 
1830 colaborase. şi la apocrifele Memorii 
ale lui Sanson, călăul din Paris de pe vre-. 
mea Revoluţiei, din care un fragment, în- 
titulat Un episod pe vremea Terorii, a fost 
inclus în Comedia Umană. Pentru noi, ro- 
mânii,. prezintă interes o povestire inter- 
calată în Memorii, despre un călău impro- 
vizat în Moldova, „țară în-care de zece 
ani nu mai avusese loc nici. o execuţie, 
deoarece: acolo crimele sînt foarte rare“. 

Începe (1832) publicarea Povestirilor 
hazlii, în care pastișează tonul și limba po- 
vestirilor galante medievale. 

'În 1832 - primește o scrisoare iscălită 
„Străina“ (PEtrangere), în care i se făceau 
unele observaţii: în legătură. cu opera. Îi 
răspunde printr-o notiţă într-un ziar, apoi 
se. încheagă o corespondență. Așa începe 
lungul roman de dragoste cu contesa. po- 
loneză Ewa Rzewuska Hanska, încununat: 
de-abia. în 1850 prin căsătoria lor, cele: 

brată doar cu cinci luni înainte de moar- 
tea lui Balzac. 

1835—1841. Apare Moș Goriot, în care 
îşi pune în practică marea sa idee : reve- 
nirea personajelor dintr-o operă în alta. 
Publică Gambara, Slujbașii, Crinul din 
vale, O fiică a Evei, prima parte din Ilu- 
zii pierdute etc. Publicul gustă tot mai 
mult romanul „balzacian“, adică povesti- 
rea logică şi completă, bazată pe descriere 
și analiză, a unei întîmplări. Principalele 
arme ale autorului sînt invenţie pe baza 
observaţiei, gîndire, sentiment. 

În 1836 este director al publicaţiei 
„Chronique de Paris“, în care publică, sub 
titlul „Franța şi străinătatea“, o serie de 
Scrisori făcînd — am zice noi astăzi — o 
adevărată cronică externă. Unul dintre 
principalele sale subiecte, tratat de mai 
multe ori cu căldură și îngrijorare, este 
soarta Principatelor Române, prinse în 
angrenajul intereselor marilor puteri : An- 
glia, Prusia, Austria, Rusia ţaristă, Impe- 
riul Otoman. 

În același an începe publicarea „Opere- 
lor complete ale lui Horace de Saint-Au- 

bain“, în care reia, uneori cu titluri schim- 
bate, romanele sale dinainte de 1829, şi 
adăugind în 1840 încă două titluri: Dom 
Gigadas și Excomunicatul. 

În 1840 redactează singur trei numere 
din „La revue parisienne“ în care, pe lingă 
opere literare (Z. Marcas, Un prinţ al boe- 
mei), publică și articole ca acela despre 
Stendhal, cel despre muncitori etc. 

Piesa sa Vautrin este interzisă după 
prima reprezentaţie, deoarece actorul prin- 
cipal, care juca rolul unui fost ocnaș, își fă- 
cuse o mască semănînd cu... regele. Este 
ales membru, apoi în 1841 președinte de 
onoare al Societăţii oamenilor de litere. 
Candidează la Academia franceză, dar se 
retrage aflînd că și Hugo și-a depus can- 
didatura. Ales a fost însă un anume Flou- 
rens. 

1842—1844. Începe publicarea Comediei 
Umane, cu celebra ei Prefaţă și cu împăr- 
țirea definitivă a operei în :.Studii de mo- 
ravuri (cuprinzînd scene din viața particu- 
lară, din provincie, din Paris, politică, mi- 
litară, de campanie), Studiii filosofice şi 
Studii analitice. Concomitent apar Hono- 
rine, Un debut în viaţă etc. Află că 

'Hanski a murit și i se înrădăcinează ideea 
de a se căsători cu „Străina“. În acest scop 
“lucrează și mai. mult, pentru a scăpa de 
datorii. Dar excesele făcute cu lucrul noap- 
tea, biînd cantități enorme de cafea, în- 
cep să-și spună cuvîntul : Balzac se îmbol- 
năvește. Scrie însă mai departe, apoi face 
'o călătorie la Hanska, în Ucraina. Se îna- 
poiază la Paris tot:mai bolnav, suferind 
de nevralgii puternice. Drama sa Pamela 
Giraud nu are succes pe scenă. Totuși scrie 
și alte piese. 

1845—1846. Primeşte Legiunea -de 
onoare. Publică Un om de afaceri, părţi din 
Splendorile şi mizeriile . curtezanelor. -- Se 
întâlnește cu Hanska la Dresda, apoi la 
Neapole. Speră să aibă un copil de la ea, 
dar către sfîrşitul lui 1846 află că Ewa'a 
pierdut sarcina. 

'1847—1850. Apar (1847) ultimele sale 
mări romane : Vărul Pons și Verișoara 
Bette. Pleacă la castelul de la Wierzchow- 
nia al doamnei Hanska, unde rămîne pînă 
în ianuarie 1848. Face proiecte literare, pe 
care însă nu le poate duce la îndeplinire. 
Se întoarce în Franţa. Zilele revoluţiei le 
petrece departe de tumultul mulţimii, 'la 

țară. Piesa. Mama vitregă are succes, dar 
nu de lungă durată, poporul din Paris 
fiind în plină revoluţie. În noiembrie 
pleacă din nou la Wierzchownia, unde ră- 
mâne tot anul 1849. Face din nou planuri,. 
dar starea sănătății îl împiedică să scrie. 
Pe lîngă vechea lui suferință se îmbolnă- 
vește și de: „friguri moldoveneşti“, venite 
— scrie el sorei sale, Laure, Zulmei Car- 
raud şi editorului Souverain — „tocmai de 
prin Bălţile Dunării“. Activitatea lui scri- . 
itoricească se limitează acum la scrisori... 
Planuri și dorințe avea însă mereu. De. 
pildă, scrie mamei să-i cumpere de la Ga- 
leria regală „stampele cu costume valahe“ 
şi să le dea'la legat: 

După o iarnă grea, la 14 martie, într-o 
biserică din Berdișev, „Honore de Balzac 
se căsătoreşte cu Ewa Rzewska. La 20. mai 
1850 ajunge, epuizat de boală și drum, la. 
Paris. Medicii nu-l mai pot ajuta. La 
18 august Balzac moare, fiind înmormîn-.: 


tat la Păre-Lachaise. Lentele dricului au 
fost-ţinute de Hugo, Dumas, Sainte-Beuve. 


și ministrul de interne Baroche. Cuvînta- 
rea funebră a fost rostită de Hugo. 


„A. Gh. 

„Mă numesc Honore; și vreau să fiu 
credincios numelui meu“ 
(Scrisoare către Ewa Hanska, martie 1833) 


„Nimic altceva nu-i cu putință pentru 
mine, decît munca fără preget căreia m-am 
dăruit, munca aceasta, mântuitoarea mea, 
care-mi va aduce libertatea, care-mi va da 
din nou aripi“. 

(Scrisoare către Ewa Hanska, decembrie 
1834-ianuarie 1835) 


„Mi-e scîrbă să-mi prostituez propriile 
mele emoții în public și nimic din ceea ce 
mi se întîmplă nu va fi cunoscut vre- 
odaţă“. 

(Scrisoare către Louise — persoană nei- 
dentificată —, august 1836) 


„Alcătuind un inventar al viciilor și vir- 
tuților, adunând laolaltă principalele fapte 
provocate de pasiuni şi patimi, zugrăvind 
caractere, alegind principalele evenimente 
petrecute în Societate, compunînd tipuri 
prin îmbinarea trăsăturilor mai multor 
caractere omogene, poate voi reuși să scriu 
istoria uitată de atiția istorici : cea a mo- 
ravurilor. Cu multă răbdare şi mult curaj 
poate că voi realiza pentru Franța secolu- 
lui al XIX-lea cartea aceea pe care toți 
regretăm că din nefericire nu ne-au lă- 

sat-o Roma, Atena, Tirul, Memţis, Persia, 
India asupra civilizației lor“. 
(Prefaţa la Comedia Umană, 1842) 


„La urma urmelor, iată jocul pe care-l 
joc. Patru oameni vor fi cunoscut o viață 
uriașă : Napoleon, Cuvier!, O'Connell?, şi 
vreau ca eu să fiu al patrulea. Primul a 
trăit viața Europei ; el și-a injectat armate 
întregi ! Al doilea și-a închinat globului 
pământesc viaţa ! Al treilea a întrupat în 
el un popor! Eu, eu voi fi purtat în capul 
meu o întreagă societate“. 

(Scrisoare către Ewă Hanska, februarie 
1844) 


1. Georges Cuvier (1769—1832), geolog şi 
paleontolog francez ; 2. Daniel O'Connell 
(1775—1847), revoluționar şi polemist ir- 
landez, care a obţinut independenţa Irlan- 
dei. 


„Cred că nu-i deloc nevoie ca oamenii : 
a căror viaţă și ale căror opere sînt de 
douăzeci de ani în fața publicului să-și mai 
expună crezul lor politic“. 


(Răspuns dat, prin presă, președintelui 
Fraternităţii Universale, care în 1848 îl 
invitase să fie membru al asociaţiei, cerîn- 
du-i să facă, cu acest prilej, şi o profesiune 
de credinţă). 


TABEL DE SIMBOLURI ȘI NUMERE 
folosite pentru identificarea operelor din care 
au fost extrase maximele și cugetările 


Prezenta culegere a fost făcută din circa 200 de opere 
ale lui Balzac. Cum indicarea titlului la ficcare maximă 
ar duce la o pierdere de spaţiu, am folosit un simbol, o 
siglă, pentru titlurile din Comedia Umană și un număr 
pentru titlurile din toate celelalte opere. Sigla sau numă- 
rul este urmat de un alt număr indicînd pagina ediţiei 
Marescq. (O pagină din această ediţie echivalează cu 
circa 5 pagini dintr-o ediție obişnuită.) Deputatul de 
Arcis, Țăranii şi Micii burghezi, romane postume, termi- 
nate de altcineva, au fost luate în considerare numai 
pentru părţile scrise de Balzac. 


COMEDIA UMANĂ 


Ai Amanta imaginară (La fausse maiîtresse) 

AS Albert Savarus 

Ast Alt studiu de femeie (Autre 6tude de femme) 
At O afacere tenebroasă (Une tân6breuse aifaire) 
B Beatrix 

BN Banca Nucingen (La maison Nucingen) 

G Contractul de căsătorie (Le contrat de mariage) 
Ca Căutarea absolutului (La recherche de l'Absolu) 


CB Cesar Biroteau 

Comedianţi fără s-o ştie (Les comâdiens sans 
le savoir) 

Colonelul Chabert (Le colonel Chabert) 
Caterina de Medici 

Capodopera necunoscută (Le chef d'ceuvre 
inconnu) 

Inversul istoriei contemporane (L/envers de 
(histoire  contemporaine:). 1 D-na de la 
Chanterie; II Iniţiatul 

Copilul blestemat (L'enfant maudit) 

Comedia Umană [titlu citat pentru prefața 
din 1842) 

Crinul din vale (Le 1ys dans la vall6e) 
Deputatul de Arcis 

Domnul Cornelius (Maitre Cornelius) 

A doua familie (Une double famille) 

O dramă la marginea mării (Un drame au bord 
de la mer) 

Un debut în viață 

Eugânie Grandet 

Un episod în timpul Terorii (Un €pisode sous 
la 'Terreur) 

Elixirul de viaţă lungă (L'elixire de longue vie) 
Doamna Firmiani 

Fata bătrină (La vieille fille) 

Fiziologia căsătoriei (La physiologie du mariage) 
O fiică a Evei (Une fille d'Eve) 

Faimosul Gaudissart (L'illustre Gaudissart) 
Femeia părăsită (La femme abandonnee) 
Femeia de treizeci de ani (La femme de trente 
ans) 

Cămătarul Gobseck (Gobseck) 


MMi 

Gambarra 

Gaudissart al II-lea 

Honorine 

Hanul roşu (L'auberge rouge) 

Punerea sub interdicţie (L'interdiction) 

Isus Cristos în Flandra (J6sus-Christ en Flandre) 
Iluzii pierdute (Illusions perdues 1 — Cei 
doi poeţi; II — Un geniu provincialla Paris; 
III — Chinuri de inventator 

Istoria celor 13 (Histoire des treize) 1 — Fer- 
ragus; II — Ducesa de Langeais; III — Fata 
cu ochii de aur) 

Liturghia unui ateu (La messe de l'athâe) 
Liniştea căminului (La paix du mânage) 

Louis Lambert 

Familia Marana (Les Marana) 

Micii. burghezi (Les petits bourgeois) 

Muza departamentului (La muse du departement) 
Massimila Doni 

Mesajul; sau Ultima dorinţă (Le message) 
Moş Goriot (Le ptre Goriot) 

Melmoth împăcat (Melmoth reconcili€) 

Casa „La motanul cu mingea“ (La maison du 
chat qui pelote) 

Modeste Mignon 

Memoriile a două tinere neveste (Memoires de 
deux jeunes mari6es) 

Medicul de ţară (Le mâdecin de campagnc) 
Mici mizerii ale vicţii conjugale (Petiles mistres 
de la vie conjugale) 

Un om de afaceri (Un homme d'affaires) 
Pierrette 


Pb 
Pch 


PG 
Ps 
Pt 


Pun 
ES) 
Sa 
SC 

Un prinţ al boemei 

Pielea de șagri;, Pielea de șagren (La Peau de 
chagrin) 

Pierre Grassou 

Preotul din sat (Le curs de village) 

Pescuitori în apă tulbure (La rabouilleuse; Un 
mânage de gargon) 

Punga (La bourse) 

Bal la Sceaur 

Sarrasine 

Secretele prinţesei Cadignan 


Sc I, II, Splendorile şi suferinţele curtezanelor (Splen- 


III, IV 


deurs et mistres des courtisanes) I — Cum 
iubesc cocotele; II — Cit îi costă amorul pe 
bătrîni; II] — Unde duc căile greşite, IV — Ul- 
tima întrupare a lui Vautrin 

S6raphita 

Studiu de femeie (Etude de femme) 

Slujbaşii (Les employ€s) 

Salonul cu vechituri (Le cabinet des Antiques) 
Şuanii (Les Chouans) 

“Țăranii (Les paysans) 

Ursule Mirouet 

Vendetta 

Verişoara Bette (La cousine Bette) 

Vărul Pons (Le cousin Pons) 

Vicarul din Tours (Le cur6 de Tours) 

Z. Marcas 

(Un simbol, urmat de prescurtarea pref, şi o 
dată arată prefața la opera respectivă şi dala 
ediţiei) 

TEATRU 


Mercadet 

Mama vitregă (La marâtre) 

Pamela Giraud 

Isteţimile lui Quinola (Les ressources de Quinola) 
Vautrin 

Şcoala căsniciilor (L'ecole des menages) 
Cromwell 

Negrul (Le nâgre) 


POVESTIRI HAZLII (Contes drolatiquos ) 


Prolog 

Pretina regelui (La mye du roy) 
Zburdălniciile regelui Ludovicu al unșpelea 
(Les joyeulsetez du Roy Louys le onzieme) 
Fecioara din Tuluza (La pucelle de Tilhouse) 
Fraţii de arme (Les îrâres d'armes) 

Femeia ce părea a fi o stricată (La faulse courti- 
zanne) 

Michiduţă (Le succube) 

Deznădejde în dragoste (Dezesperance d'amour) 
Stăruinţă în dragoste (Perseverance d'amour) 
Norocul e de tagmă femeiască (La fortune est 
toujours femelle) 

(Traducerea încearcă să redea izul de limbă 
franceză medievală, așa cum este folosită de 
Balzac în aceste povestiri.) 


ROMANELE DIN TINEREȚE 
Moștenitoarea familiei Birague (L'herilitre de 
Birague) 

Fiica regăsită (La fille trouvte; Jean-Louis) 


TABEL DE SIMBOLURI XXXIX 


Frumosul evreu (Lc beau juif; LIsra€lite; 
Clotilde de Lusignan 

Vicarul din Ardeni (Le vicaire d'Ardennes) 
Centenarul; Vrăjitorul (Le Centennaire; Le 
sorcier; Les deux Beringheld) 

Ultima Zină; Noua lampă fermecată (La dernitre 
te; La nouvelle lampe merveilleuse) 
Argow-piratul; Anette şi ucigaşul (Argow le 
pirate; Annette et le criminel) 

Jane cea palidă (Jane la Pâle; Wann-Chlore) 
Excomunicatul (L'Excommuni€) 

Convertitul (Le Converti; Dom Gigadas) 


FRAGMENTE DE OPERE NETERMINATE (proză) 


Moștenitorii Boisrouge (Les htritiers Boisrouge) 

Teatrul aşa cum este (Le theatre comme il est) 

Mostre de cozerie franţuzească (Echantillons 

de causerie franqaise) 

Între savanţi (Entre savants) 

Mucenicii neştiuţi (Les martyrs ignorâs) 

Viaţa și aventurile administrative ale unei idei 

fericite (La vie et les aventures administratives 

d'une ide heureuse) 

O oră din viaţa mea (Une heure de ma vie) 

Preotul :catolic (Le prâtre catholique) prim a 

a doua şi a treia versiune 

Gloria proștilor (La gloire des sots) 

Domnișoara de Vissard (Mademoiselle de Vissard) 

Scriitoarea (La femme auteur) 

Spitalul şi poporul (L'Hâpital et le peuple) 
teatru 


O piesă fără nume (de prin 1830) 

La Gina 

Richard Inimă de burete (Richard  Coeur- 
d'Eponge) 
Orgon 


PUBLICISTICĂ — SCRIERI DIVERSE 
Istoria imparţială a iezuiţilor — 1824 
Codul oamenilor cum-se-cade — 1825 şi 1854 
Mic dicţionar al firmelor din Paris — 1826 
Fragoletta — Mercure du XIX-eme siecle 1829 
Despre romanul istoric — Mercure 1831 
Studiu de moravuri cuajutorul mănuşilor — 
La Silhouette, ianuarue 1830) 
Memoriile lui Sanson; 56 I — ediţia anonimă 
1830; 56 II — ediţia Calman-Lâvy din Opere 
Complete (cu tăieturi şi numerotare diferi.ă 
a capitolelor) 
Plingere satirică privind moravurile actuale — 
La Mode 1830 
(Recenzii publicate în Le feuilleton, sub titlul 
cărţii recenzate şi anume): 
Artiştilor — martie 1830 
Despre imitaţia teatrală — martie 1830 
Băieţii răi — mai 1830 
Preotul — mai 1830 
Istoria lui Napoleon — aprilie 1830 
Ce folos s-ar putea trage de pe urma unei expe- 
diţii în Alger — aprilie 1830 
Vizite — La Mode, aprilie 1830 
Moda în literatură — La Mode, mai 1830 
Scrisori despre Paris — Ze Voleur (cu numărul 
scrisorii în ciîre latine) 1830 


== 

67 


68 
69 


70 


Vi! 
72 


73 


74 
75 


76 
77 
78 
79 
80 
81 
82 
83 


84 


85 
86 


87 


Tratat despre viaţa elegantă — La Mode, 
octombrie-noiembrie 1830 

Nepottitul — Za Caricature, martie 1831 
Anchetă asupra politicii a două ministere — 
brogură 1831 

Procesul nr. 63 al revistei Lo Caricature — martie 
1832 

Refuzul — Le saphir, 1832 

Situaţia din partidul regalist — Le Renovateur, 
1832 

Călătorie de la Paris pină în lava — Revue de 
Paris, 1832 

Teoria ţinutei în mers — Europe Litteraire, 1833 
Scrisoare adresată scriitorilor francezi din secolul 
al XIX-lea, Revue de Paris, 1834 

Lumea aşa cum este, 1835, nepublicat de Balzac 
Franţa şi străinătatea — Chronique de Paris, 1836 
Guvernul d-lui Thiers — 1836 

Şase regi ai Franţei — 1837 

Tratat despre excitante moderne — 1838 
Monografia rentierului — 1840 

Durerile sufleteşti ale unei pisici engleze — 1840 
Scrisoare către Revue parisienne — Revue pari- 
sienne, no 1 1840 

Scrisoare despre literatură, teatru şi arte — Revue 
parisienne no 3 

Studiu despre Stendhal — Repue parisienne n. 3 
Scrisoare despre muncitori — Revue parisienne 
n. 3 

Tony-sans-Nom — 1842 


XLII 


88 
39 
90 


91 


Cor 
Cor 


Cor 
Cor 


Cor 


Cor 


Cor 
Cor 


Cor 


AL 


BA 


BC 
BF 


BL 


CH 


CZ: 


DA 


DP 


TABEL DE SIMBOLURI 


Ce dispare din Paris — 1844 

Monografie a presei franceze — 1844 
Scrisoare lui Hippolyte Castille, redactor al 
revistei La semaine — 1846 

Profesiune de credinţă politică — Scrisoare 
către preşedintele asociaţiei „Fraternitatea uni- 
versală“ — 1848 


CORESPONDENȚĂ 


Prescurtarea Cor urmată de iniţiale arată că 
citatul a fost extras dintr-o scrisoare a lui Balzac. 
Iniţialele sint ale celui căruia i-a fost adresată 
scrisoarea. 

Abrantts (Laure, ducesâ d”) prietenă, după o 
legătură furtunoasă; a publicat „Memorii“ 
d-na Balzac, mama lui Honor$, născută Anne- 
Charlotte-Laure Salambier 

Bernard (Charles de), scriitor mărunt 

Buloz (Frangois), director al publicaţiei „Revue 
de deux Mondes“ 

Berny (Laure de), amantă pasionată, consilier 
literar 

Castries (Henriette-Claudine, marchiză, apoi 
ducesă de) a cochetat cu Balzac, apoi relaţiile 
s-au răcit 

Carraud (Zulma), prietenă bună cu Balzac şi 
sora lui, Laure 

Dutacg (Armand), avocat, a participat la 
alaceri editoriale 

David (d'Angers, Pierre-Jean), celebrul sculp- 
tor romantic 


Cor 


Cor 


Cor 


Cor 


Cor 


Cor 


Cor 


Cor 


Cor 


Cor 


Cor 


Cor 


Cor 


TABEL DE SIMBOLURI XLIII 


GS Gay (Sophie de la Vallette) aristocrată dintr-o 
familie ruinată de revoluţia din 1789. Salon 
literar 

HEB Hanska (Ewa, contesă Rzewuska), „Străina“, 
soţia lui Balzac 

L „Louise“, persoană neidentiticată, cu care Balzac 
a avut, se pare, doar o idilă epistolară 

LH  Latouche (Hyacinthe Thabaud de), ziarist; 
rol remarcabil în mişcarea romantică 

MC  Mattei (contesă Clara), nobilă italiană, viaţă 
mondenă 

ML Mame (Louis), editor, tipograf, cu care Balzac 
a avut mai întîi legături excelente, ajungînd 
apoi la un proces 

MM Merlin (contesă Maria dela Mercâdâs de Jaruco), 
femeie de litere, salon literar, a publicat 
Memorii 

NJ  Nacquart (dr. Jean-Baptiste), medic slrălucit, 
prieten şi creditor veșnic al lui Balzac 

OS  Ouvarofi (conte Serge Semionovitch), preşe- 
dintele Academiei imperiale din Petrograd 


PA  Pereme (Armand), avocat, ziarist, autor dra- 
matic 

Sc  Sclopis (conte de Salerno), om de stat și jurist 
piemontez 


SG Sand (George), pseudonimul scriitoarei Aurore 
Dupin, baroană Dudevant 

SL  Surville (Laure), sora şi coniidenta preferată 
a lui Balzac 


XLIV TABEL DE SIMBOLURI 


Cor St  Stendhal, pseudonimul scriitorului Henri Beyle 

Cor SVS Surville (Valentine şi Sophie), nepoatele lui 
Balzac, fiicele Laurei 

Cor TC  'Tchirkowitch (contesă Carolina  Rzewuska) 
cumnata lui Balzac 

ADEVĂR 


1 e Nu inventăm niciodată decît ceea ce este 
adevărat. (SC 30) 


2 e Obiceiurile simple trebuie să fie cam la fel 
în toate ţările. Adevărul nu are decit o înfăți- 
șare. (Mţ 16) 


3.e O mare descoperire este un adevăr. Ade- 
vărul doboară atitea abuzuri și erori, încît toți 
cei ce trăiesc de pe urma lor se ridică şi vor să 
ucidă adevărul; ei încep prin a lovi omul. 
(4—69) 


4 e Nu are căutare veșnică decît ceea ce este 
veșnic frumos şi adevărat. (Cor ML oct 1832) 


5 e Obrocul are mereu vreo spărtură pe .unde 
pătrunde lumina. (Ga 23) 


6 e Poţi asculta şi cuvintele, dar nu te încrede 
decît în fapte. (28—30) 


1 e Să nu învinuim niciodată nici cerui, nici 
oamenii, înainte de a cunoaște în amănunt toate 
împrejurările. (22—44) 

8 e Discreţia nu e totuna cu ascunderea ade- 
vărului. (6 act. 1) 


9 e Secretul succeselor universale, eterne con- 
stă în adevăr. Dar nu voi înceta să repet că ade- 
vărul naturii nu poate să fie și nu va îi niciodată 
adevărul artei. Geniul artistului constă în a 
alege acele întîmplări din natură care să poată 
deveni elementele adevărului literar. (84) 


10 e Unele întîmplări din viața omului par ne- 
verosimile, deşi sînt adevărate. (EG 18) 


11 * Îndrăzneala adevărului urcă pînă la niște 
combinaţii nepermise în artă, atîţ de neverosi- 
mile par. (Sc IV 20) 


12 e De multe ori în dragoste o înșelăciune in- 
teresată este mai preţuită decît adevărul pur. 
(Pt 54) 


13 e Greșelile femeii provin mai întotdeauna 
din încrederea sa în adevăr. (EG 22) 


14 e 'Toate femeile cu adevărat nobile preferă 
minciunii adevărul. Ele nu vor să-și vadă în- 
josit idolul, vor să fie mîndre de dominaţia pe 
care o acceptă. (VB 52) 


15 e Se întîmplă pe lumea asta cîte ceva pe 
care oamenii cu mai puțină glagorie nici nu-l 
cred, fiindcă zisele întîmplări par a fi de din- 
colo de fire ; dar oamenilor cărora le umblă 

bine mintea le ţin drept adevărate tocmai pen- 
tru că nimeni nu s-ar pricepe să le născocească. 
(11) 


AMBIȚIE 


16 e Ambiţia e ca moartea: vreasă pună 
gheara pe tot. (FE 13) 


17 e Acolo unde începe ambiția încetează sen- 
timentele frumoase. (Ip I 11) 


18 e Ambiţiosul se visează în culmea puterii, 
dar se tirăşte prin noroiul servilismului. (Pch 2) 


19 e Ambiţioşii dezamăgiţi au fost totdeauna 
unelte excelente. (78) 


20 e Discreţia este deviza ambiţioșilor. Cei 
mari săvîrşesc aproape tot atîtea ticăloşii ca cei 
umili ; dar le săvîrșesc în umbră și flutură în 
fața ochilor lumii doar virtuțile lor : deci rămîn 
mari. Cei umili îşi desfășoară virtuțile în um- 
bră şi-şi scot păcatele la lumina zilei : deci sînt 
dispreţuiți. (Ip 1 36) 


21 e Ambiţioșilor le place actualitatea. (ZM 61) 
22 e Bulevardele par scurte cînd, plimbîn- 


du-te, îți plimbi astfel și ambiția, călare pe fan- 
tezie. (VP 146) 

AMOR-PROPRIU 

23 e Dintre istoricii inimii omeneşti, La Roche- 
foucauld este unul dintre cei care i-au surprins 
cele mai multe taine ; gîndesc și eu, la fel ca el, 
că amorul-propriu este cauza tuturor acţiuni- 
lor omeneşti ; numai că eu mai adaog : și inte- 
resul. (22—30) 


24 e Aşa-i orgoliul omului : ceea ce el nu pri- 
cepe, decretează că este greșeală sau nebunie. 
(20—29) 


25 e Nu răniți amorul-propriu al nimănui; 
nici măcar al servitorilor. În orice situaţie s-ar 
afla cineva, este vorba de o jignire pe care 
omul numai arareori o iartă. (51) 


26 e Oamenii ne îngăduie liniștiți să ne ridicăm 
deasupra lor, dar nu ne iartă nieiodată dacă nu 
coborîm tot atît de jos ca ei. (I 13 II 37) 


21 e Sintem obișnuiți să-i judecăm pe alţii 
după noi ; dacă le iertăm cu bunăvoință cusuru- 
rile pe care și noi le avem, apoi îi osîndim aspru 
că nu au calităţile noastre. (Mţ 4) 


28 e Ambiţia, amorul-propriu, vanitatea rănită 
nu iartă nimic niei măcar dragostei. (25—35) 


29 e Aristocraţi prin înclinaţie, unii oameni 
devin republicani din dezamăgire, numai pen- 

tru a găsi mulți inferiori printre egalii lor. 
(F 28) 


30 e Meritul unei fapte bune se  volatilizează 
imediat dacă tragi din ea un cît de mic profit ; 
a o istorisi înseamnă a-ţi constitui o rentă de 
amor-propriu care să valoreze cel puţin cît o re- 
cunoștință. (Mţ 20) 


31 e Naţiunile, aidoma indivizilor, își datorează 
energia numai sentimentelor mari. Sentimen- 
tele unui popor sînt chiar credințele sale. Dar 
în loc de credințe, noi, oamenii, avem interese. 
Dacă fiecare ins nu se gîndește decît la el şi nu 
crede decît în el însuşi, cum vreţi să găsiţi cu- 
raj civic, cînd condiția acestei virtuţi constă 
tocmai în renunţarea la amorul propriu? 
(Mț 12) 


32 e Amorul propriu al colecționarilor este 
unul dintre cele mai puternice, pentru că riva- 
lizează cu cel al scriitorilor. (VP 103) 


33 e În infernalele culise ale teatrului, amorul 
propriu nu are sex; actorul de succes, fie el 
bărbat sau femeie, are împotriva lui şi pe băr- 
baţi, şi pe femei. (FE 12) 


34 e Mizantropia este soiul acela de deşertă- 
ciune care stă ascunsă sub o piele de arici. 
Inima unui mizantrop nu sîngerează ; se con- 
tractă. (Mţ 45) 

35 e Unde este acel om, oricît de jos l-ar fi si- 
tuat soarta, care să nu ceară stima semenilor 
săi ? (56 1) 


36 e Chiar dacă un actor ar dori să se întîmple 
cel mai mare rău teatrului său ori unui autor, 
el nu va juca niciodată prost un rol. (85) 


31 e Ceea ce moraliștii numesc abisurile ini- 
mii sînt doar gînduri înșelătoare, tresăriri ne- 
stăpînite ale interesului personal. Aceste peri- 
peţii — subiect al atîtor vorbe sforăitoare — 
aceste retrageri neprevăzute sînt calcule făcute 
în interesul unei vieţi fără griji. (MG 23) 


38 e Nu există bărbat pe lume, oricît de ne- 
păsător, oricît de stricat ar fi, a cărui dragoste 
să nu se înflăcăreze în clipa cînd o vede ame- 
ninţată de un rival. Se prea poate ca un bărbat 
să vrea să părăsească o femeie, dar nu admite 
ca el să fie părăsit de ea. Cînd doi iubiți ajung 
în această situație extremă, atît bărbatul cît și 
femeia se zbat să păstreze prioritatea, atît de 
adincă li se pare rana făcută amorului-propriu. 
(B 46) 


39 e Fapta, oricîte pagube ar aduce intereselor 
cuiva, se iartă cu timpul, capătă mii de expli- 
caţii ; dar amorul-propriu, care sîngerează fără 
încetare de pe urma loviturii primite, nu poate 
ierta Ideea. (Țr) 

40 e Rentele cele mai sigure nu sînt cele sub- 
scrise la Stat, ci cele subscrise amorului-pro- 


priu. (Țr) 


41 * În ultima parte a adolescenţei, întîmplă- 
rile mici pricinuiesc fie bucurii mari, fie ne- 
cazuri mari ; tînărul se împacă mai degrabă cu 
o nenorocire decît cu un costum caraghios. La 
acea vîrstă amorul-propriu,  nelegîndu-se de 
marile aspecte ale vieții, se lasă prins de frivoli- 
tăţi, de aspectul exterior, de dorința de a pă- 
rea om în toată firea. (Dv 8) 


42 e Directorii de teatru din Paris sînt mai 
strașnic păziţi decît regii şi miniștrii. Cauza 
pentru care ridică bariere puternice între ei și 
restul muritorilor este lesne de înţeles: regii 
nu trebuie să se apere decît împotriva ambiţii- 
lor ; directorul de teatru trebuie să se teamă de 
amorul-propriu al actorilor și al autorilor. 
(VP 135) - 


ARISTOCRAȚIE 


43 e Moarte celor slabi! Această sentinţă este 
scrisă în fundul inimilor împietrite de îmbuibare 
sau  hrănite cu  înfumurare aristocratică. 
(Pch 53) 


44 e Nu vom putea face ca aristocrația igno- 
ranţei să recunoască înnobilarea prin știință. 
(Ip 114). 

45 e Nici pomeneală ca fiica unei ducese să fie 
urîtă, mai ales dacă aduce ca zestre un titlu de 
marchiz pentru soţ şi un post în diplomaţie. 
(Sc 1 16) 


46 e Lumea bună își are argoul ei. Dar acest 
argou se cheamă stil. (Sc IV 23) 


47 e Coroana nu roșește de rușine pentru că, 
vedeți dumneavoastră, coroanele sînt din aur. 
(Mț 35) 


48 e Pentru o aristocrată, cerșetorii și săracii, 
arborii doboriţi și cîmpurile sterpe sînt totuna. 
(C 4) 


ARTĂ 


49 e Munca neîntreruptă este legea artei, ca și 
a vieţii, pentru că arta este creaţie idealizată. 
(VB 46) 


50 e Frumosul se simte, nu încape într-o defi- 
niţie. (74) 


51 e Arta constă în a clădi un palat pe un virf 
de ac — L'art consiste a bâtir un palais sur la 
pointe de Vaiguille. (BN 10) 


52 e Ce e arta? — Natură concentrată. (Ip 
II 14) 

53 e Arta omului este superioară naturii, care 
n-a dat decît pentru un timp viaţă modelului 
original. (VP 127) 


54 e Sufletele făcute pentru a admira marile 
opere de artă au darul sublim al adevăraţilor 
îndrăgostiţi : simt aceeași plăcere și azi ca și ieri, 
nu se plictisesc niciodată, iar capodoperele sînt, 
din fericire, veșnic tinere. (VP 99) 


55 e După părerea mea, pictorul, muzicianul, 
sculptorul, oratorul, versificatorul nu sînt artiști 
decît în măsura în care sînt poeţi. (58) 


56 e Eu cred că operele de artă au inteligența 
lor ; ele îi cunosc pe amatori, îi cheamă, le șop- 
tesc : pssst ! pssst ! (VP 103) 


5] e A cugeta, a visa, a zămisli în minte opere 
frumoase este o îndeletnicire tare plăcută. 
Această facultate o au toți artiștii, toţi scriitorii. 
Dar a produce ! dar a aduce opera la lumină, a 
crește cu trudă copilul, a-l culca îndopat de lapte 
în fiecare seară, a-l săruta în fiecare dimineaţă 
cu neostoită inimă de mamă, a-i spăla murdă- 
riile, a-l înveșmiînta de o sută de ori cu cele mai 
frumoase haine, pe care el le rupe mereu ; dar 
a nu te lăsa descurajat de zvîrcolirile acestei vieţi 
înnebunitoare și a face o capodoperă însufleţită 
care să vorbească tuturor privirilor ca sculptură, 
tuturor minţilor ca literatură, tuturor aducerilor 
aminte ca pictură, tuturor inimilor ca muzică 
— aceasta este realizarea și caznele ei. Mîna tre- 

buie să-i dea mereu înainte și să fie gata de a 
da ascultare minţii. (VB 45) 


58 e Opinia unui artist trebuie să fie credința 
în opera de artă, iar singurul mijloc de reuşită 
să fie munca, atunci cînd natura i-a dăruit fo- 
cul sacru. (Cfş 10) 


59 e Misiunea artei nu este să copieze natura, 
ci să o redea. Nu ești un biet copist, ci un poet. 
— La mission de Vart n'est pas de copier la na- 
ture, mais de Vexprimer. Tu n'est pas un vil 
copiste, mais un poete. (Cn 42) 


60 e Artele nu au forță decît prin poezia lor, 
și poezia încetează cînd începe răutatea. (64) 


61 «e În literatură, imaginea și ideea se identi- 
fică destul de bine cu ceea ce în pictură se nu- 
meşte desen, culoare. (85) 


62 e Artistul este un misionar, arta este o re- 
ligie care-și are preoţii, dar trebuie să-și aibă și 
mucenicii ei. (B 20) 


63 e Există în toate sentimentele omenești o 
floare timpurie, îmbobocită dintr-un nobil en- 
tuziasm, care slăbeşte mereu, mereu, pînă cind 
fericirea nu mai este decît o amintire, iar glo- 
ria o minciună. Dintre toate aceste emoţii îi- 
rave nici una nu seamănă mai bine cu dragostea 
ca pasiunea tinerească a unui artist care începe 
plăcutul supliciu al destinului său de glorie şi 


>= 


MAXIME ȘI CUGETĂRI 1 


nefericire, pasiune plină de îndrăzneală și ti- 
miditate, de credinţe vagi și de descurajări si- 
gure. (Cn 40) 


64 e Cele mai mari strădanii ale artei rămîn 


mereu o palidă copie a combinațiilor naturii. 
(B 42) 


65 e Oare poetul nu este omul care-și reali- 
zează, prin visare, toate speranţele înainte de 
sorocul lor ? (Ps 35) 


66 e Poeţii nu sînt mari decît prin faptul că 
ştiu să îmbrace faptele sau sentimentele cu ima- 
gini veșnic vii. (UM 17) 


67 e Poţi exprima sentimente frumoase fără să 
le fi simţit, dar poţi și să le simţi, fără să le poţi 
exprima. (MMi 46) 


68 e Iată adevărata literatură : într-o pajiște nu 
există niciodată greșeli de stil. (Ţr) 


69 e Cind nu mai există aprecierea lucrărilor 
de artă, nu mai există nici lucrări apreciate. 
(PG 47) 


10 e Un artist mare e un rege, ba mai mult 
chiar decît un rege: în primul rînd este mai 
fericit, este independent, trăiește cum îi place ; 
şi apoi el domneşte asupra lumii fanteziei. (Pt 6) 


== 


12 BALZAC 


11 e Orice mare talent artistic respectă și în- 
țelege pasiunile adevărate ; el și le explică și le 
găsește rădăcinile fie în suflet, fie în minte. 
(Pt 14) 


12 e Un mare artist este un prinț fără titlu. 
(VB 19) 


13 e De multe ori, însăși perfecțiunea atinsă 
de o operă de artă împiedică sufletul să-i atri- 
buie o mai mare valoare. Este exact procesul 
cîștigat de schiță față de tabloul terminat, la 
tribunalul celor ce desăvirșesc opera prin pro- 
pria lor gîndire, în loc să se mulțumească cu ea 
gata făcută. (Ga 27) 


74 e O sută de mii de franci pentru un gitlej, 
o sută de mii de franci pentru o pereche de 
glesne — iată cele două nenorociri financiare 
ale Operei. (Cîș 3) 


15 e Prea adesea la Paris, în dorinţa de a ajunge 
mai repede decît pe calea obișnuită la celebritate 
— care, pentru ei, înseamnă bogăţie — artiștii 
împrumută aripile împrejurărilor ivite, cred că 
devin mai mari aderind la ceva, făcîndu-se apă- 
rătorii unui sistem, și speră să transforme o 
gașcă într-un adevărat public ! (Cfș 10) 


76 e Roadele dragostei pier repede, cele ale ar- 
tei sînt nemuritoare. (Cn 46) 

11 e Trebuie să surprindem spiritul, sufletul, 
fizionomia lucrurilor și fiinţelor. Efectele !... 
Efectele !... Dar ele sînt doar accidentele vieţii 
şi nu viaţa însăşi. Nici pictorul, nici poetul, nici 
sculptorul nu trebuie să despartă efectul de 
cauză, indisolubil legate între ele. Forma este un 
tălmaci prin care se împărtăşesc idei, senzații, 
o imensă poezie. Voi așterneţi pe femei frumoase 
rochii de carnaţie, minunate draperii de păr, 
dar unde este sîngele care generează liniștea sau 
patima și produce efecte cu totul aparte ? (Cn 42) 


18 e Operele oamenilor de geniu nu.au, toate, 
în acelaşi grad, acea strălucire, acea frumuseţe 
splendidă care sare în ochii tuturor, chiar ai 
nepricepuţilor. Aceasta dovedește că și în geneza 
operelor de artă intervine întîmplarea, ca și în 
familiile în sînul cărora se nasc copii fericit în- 
zestraţi, veniţi pe lume frumoși, fără să-și chi- 
nuiască mama, și cărora totul le zîmbește, totul 
le reuşeşte în viață ; există, s-ar zice, flori ale 
geniului, așa cum există flori ale iubirii. (VB 19) 


AVERE 


79 e Taina marilor averi, fără obiîrşie cunoscută, 
este o crimă uitată, pentru că a fost săvîrșită ca 
la carte. (MG 23) 


80 e A vrea să ajungi la mărire ori la bogăţie 
nu înseamnă, oare, a te hotărî să minţi, să faci 
temenele, să te tirăști pe burtă, să te ridici ia- 
răși în picioare, să lingușeşti, să te prefaci ? Nu 

înseamnă a consimţi să te faci sluga celor care 
au minţit, au făcut temenele, s-au tîrît pe burtă ? 
Înainte de a fi complicele lor, trebuie să le fii 
slugă. (Vorbește Rastignac, tînărul care vrea să 
„ajungă“ și care va ajunge. n.n.) (MG 23) 

81 e Corupţia vine totdeauna odată cu bogăţia. 
(Dv 6) 


82 e Pe cine l-ai putea face să creadă că o să se 
ajungă la sinuciderea proprietăţii, în nişte vre- 
muri cînd averea pare mai prețioasă decît viaţa ? 


(Țr) 


83 e Astăzi, o mare avere înseamnă o mare 
putere. (DA) 


84 e A spune unui bogat „ești sărac“ e ca și 
cînd i-ai spune episcopului din Grenada că pre- 
dicile lui nu fac doi bani. (VP 103) 


85 e Cind ai o avere care nu depinde de nimeni, 
n-ai nevoie de nimeni. (7—34) 


86 e Oare noi nu trăim de pe urma morţilor ? 
Ce sînt atunci moștenirile ? (EG 13) 


AVOCAT 


87 e Ce deosebire este între un ambasador și 
un avocat ? Una singură : cea care desparte o 
naţiune de un individ. Ambasadorii sînt avocaţii 
popoarelor. (Dv 28) 

88 e Un avocat care-și vorbeşte sie însuși este 
ca un plăcintar care și-ar mînca marfa. (3—53) 


89 e Așa cum medicul nu-l lasă pe bolnav să-i 
ghicească bănuielile, tot așa și avocatul se pre- 
zintă clientului său cu chipul plin de speranţă. 
Iată unul din rarele cazuri cînd minciuna devine 
virtute. (At 37) 


90 e Oare avocaţii nu sînt și ei un fel de oameni 
de stat avînd ca sarcină afaceri particulare ? 
(Ch 10) 


91 e Avocaţii văd repetîndu-se aceleași senti- 
mente rele pe care nimic nu le poate îndrepta ; 
birourile lor de avocatură sînt niște haznale care 
nu pot fi curățate. (Ch 16) 


BAN 

92 e De la 1815 încâace, civilizaţia noastră a 
înlocuit principiul „onoare“ cu principiul „ban“. 
(Mi 22) 


93 e Iată onoarea modernă: moneda de cinci 
franci. (1—3) 


94 e În vremurile pe care le trăim, banul îţi 
dă consideraţie, prieteni, succes, talente, ba chiar 
şi deşteptăciune. (51) 


95 e Te înșeli dacă socoţi că regele Ludovic- 
Filip e cel ce domneşte ; nici el nu crede aşa 

ceva. Ştie şi el, ca noi toţi, că deasupra Consti- 
tuţiei se află sfînta, venerata, puternica, plăcuta, 
graţioasa, frumoasa, nobila, tînăra, atotputer- 
nica monedă de cinci franci ! (Vorbeşte aface- 
ristul Crevel. n.n.) (VB 65) 


96 e Constituţia a proclamat domnia banului ; 
cîștigarea lui a devenit, așadar, rațiunea su- 
premă. În felul acesta, depravarea păturilor so- 
ciale înalte a ajuns — în ciuda rezultatelor or- 
bitoare ale aurului şi a justificărilor tendenţioase 
— cu mult mai hîdă decît depravarea josnică 
şi aproape numai individuală a păturilor sociale 
de jos. (Sc II 37) 


97 e Bogaţii n-au fost niciodată băgaţi la închi- 
soare pentru datorii. (Ip III 35) 


98 e Consideraţia începe la Paris de la cincizeci 
de mii de franci în sus. (VB 42) 


99 e Francii atrag pe frînci — Les francs atti- 
rent les Frâncs. (DA) 


100 e Birourile sînt marea fabrică de mediocri- 
tăți, necesare guvernelor pentru a păstra ne- 
atinsă feudalitatea banului pe care se sprijină 
contractul social de acum. (Mi 22) 


101 e A pretinde recunoștință rechinilor banu- 
lui e ca şi cum ai vrea să înduioşezi iarna lupii. 
(Sc II 37) 

102 e Puterea numită „ban“ ne duce către cea 
mai jalnică dintre aristocrații : cea a casei de 
bani. (57) 


103 e Rănile făcute de bani nu sînt ucigătoare. 
(32) 


104 e Pe vorbă nu-ţi dă nimeni făină — Parole 
ne paye pas farine. (1—5) 


105 e Un om care nu datorează nimic !... La el 
nu se gîndește nimeni !... Pe cînd creditorii mei, 
toţi se interesează de mine. (1—3) 


106 e Rudele sînt întotdeauna puţin invidioase 
pentru fericirea sau averea care a dat peste noi ; 
creditorul însă se bucură sincer. (1—3) 


107 e Avarii nu cred în viitor; prezentul este 
totul pentru ei. Această constatare aruncă o lu- 
mină îngrozitoare asupra epocii actuale cînd, 
mai mult decît în oricare alte vremuri, banul 
domină legile, politica, moravurile. (EG 18) 


108 e Hrana zgârciţilor este formată din bani și 
din dispreţ. (EG 18) 


109 e Nefericiţii n-au creditori ; pentru a i se 
acorda împrumuturi, omul trebuie să aibă o anu- 
mită strălucire de suprafaţă. (Cnt II) 


110 e Ce crimă de „l&se-million“ să cauţi a de- 
monstra bogatului neputinţa aurului ! (MMi 3) 

111 e Banii care vin prea ușor se duc tot atît 
de ușor. (Mm 59) 


112 e Banul nu cunoaște pe nimeni, n-are 
urechi banul, n-are inimă banul. (CB 49) 


113 e Zestrea mare îţi permite azi să faci cele 
mai mari prostii, fără pic de rușine. (Mb) 


114 e Tendinţa de risipă a milionarilor nu se 
aseamănă decît cu setea lor de câștig. (Sc 1 28) 


115 e Deși socot banul drept unul dintre cele 
mai puternice mijloace la dispoziţia omului so- 
cial pentru a acţiona, totuși banul nu este, la 
urma urmelor, decît un mijloc. (Ps 38) 


116 e Un glas strigă : „Inteligența este pirghia 
cu care poţi mișca lumea din loc“. Dar un alt 
glas răspunde că punctul de sprijin al pîrghiei 
este banul. (Ip II 4) 


117 e Eu sînt om de lume, mă tem de 
Dumnezeu, dar mă tem şi mai mult de iadul 
sărăciei. A nu avea bani înseamnă a fi pe ultima 
treaptă a nenorocirii în actuala noastră ordine 
socială. Eu 'sînt un om al vremurilor de acum : 
respect banul. (Vorbește Crevel, un parvenit.) 
(VB 64) 


118 e Lumea, care face temenele în faţa banu- 
lui sau a faimei, nu vrea să se aplece în faţa fe- 
ricirii şi nici a cinstei. (Sc III 77) 

119 * În secolul nostru, în care banul a pătruns 
pînă şi în cuștile portarilor, tinerii pregetă să-și 
unească soarta cu cea a fiicei unui președinte al 
Curţii de apel regale din Paris, dacă fetei nu i 
se dă ca zestre decît o sută de mii de franci. 
(VP 111) 


120 e Ce să faci cu aurul, dacă n-ai veacuri 
înaintea ta, pentru a putea să foloseşti cum tre- 
buie acest atotputernic agent ? (29—28) 


121 e Nu pot stima pe omul care se murdăreşte 
cu bună ştiinţă pentru o sumă de bani, oricare 
ar fi ea. (F 31) 


122 e Cu aur putem crea oricînd în jurul nostru 
acele sentimente necesare ca să ne simţim bine. 
(Pch 30) 


123 e A da faliment înseamnă a săvîrși actul 
cel mai mîrșav dintre toate actele care-l pot dez- 
onora pe om. (Vorbește avarul Grandet) (EG 15) 


124 e Nu se poate ca în același timp să fii și 
să fi fost. Gologanii nu pot și să se rostogolească, 
şi să rămînă în pungă ; altfel, viaţa ar fi prea 
frumoasă. (Vorbește avarul Grandet.) (EG 25) 


125 e Zgîrcitul fără aur este cel mai cumplit 
dintre zgîrciți ; căci înaintea celui care-și clo- 
cește banii, nu trebuie pus cel ce aleargă după 
bani ? (Ţr) 

126 e Diplomatul minte în contul altuia, ban- 
cherul minte în contul lui. (74) 


127 e Un bancher nu sporovăiește niciodată ; 
el acţionează, meditează, ascultă şi cîntărește 
şansele. (CB 27) 


128 e Bancherul este un cuceritor care sacrifică 
“mase de oameni pentru a ajunge la rezultate 
tainice ; ostaşii lui sînt interesele particulari- 
lor. El trebuie să combine stratageme, să întindă 
curse, să trimită iscoade la adversari, să cuce- 
rească orașe. Pentru a putea rezista, bancherul 
trebuie să devină nobil, să întemeieze o dinastie. 
(BN4) | 


129 e Bancherul, cel mai mare ca și cel mai mic, 
își desfășoară șiretenia pînă și în cele mai ne- 
însemnate lucruri ; precupeţește arta, bineface- 
rea, dragostea, s-ar tocmi pînă și cu papa pentru 
iertarea păcatelor. (Sc I 21) 


130 e Banul este singurul zeu modern căruia i 
se fac închinăciuni. (EG 7) 


131 e Nu există comori cărora să nu li se dea 
de fund. (45) 


132 e Nu-i groaznic să amesteci banul cu dra- 
gostea ? (MG 29) 


133 e Nu este oare firesc să împărţim totul cu 
ființa căreia îi datorăm fericirea ? Cînd două 

ființe şi-au dăruit tot ce au, cum ar mai putea 
vreuna din ele să se mai gîndească cu strîngere 
de inimă la o fărimă din acest tot? Banul nu 
ajunge. să însemne ceva decît în clipa în care 
dispare dragostea. (MG 29) 


BĂRBAT 


134 e Aşa-s bărbaţii; se încăpăținează într-o 
discuţie serioasă, dar se topesc la o privire. (C 8) 


135 e Un îndrăgostit își poate ascunde taina 
cam tot aşa cum poate fi ascunsă o bubuitură 
de tun. (C 14) 


136 e Bărbatul găsește un nu știu ce fel de în- 
grozitor balsam să asculte de ființa iubită, chiar 
şi atunci cînd ea îi poruncește s-o părăsească. 
(Mţ 44) 


137 e Pe bărbaţii din care au făcut niște mie- 
lușei, femeile îi conving mereu că sînt lei și că 
au caracter de fier. (VB 40) 


138 e Femeile ar fi prea de plins dacă ar fi vi- 
novate de toate dorinţele inspirate bărbaților. 
(Ip I 26) 


139 e În orice ţară, înainte de a-și face o părere 
despre un bărbat, lumea ascultă ce crede nevas- 
tă-sa despre el. (SI 3) 

140 e La urma urmelor, femeile nu sînt decît 
aşa cum sînțem și noi, bărbaţii. (SI 36) 


141 e Cînd patima, interesul sau virsta fac să 
îngheţe în ochii unui bărbat scînteia supunerii 
depline care-i licărește în priviri cînd este tî- 
năr, femeia nu mai are încredere în acel băr- 
bat și începe să-l supravegheze. (Ip III 18) 


142 e Frumuseţea, la bărbat, nu-i neapărat și 
pecetea bunătăţii. (Sc 1 26) 


143 e Mai toţi bărbaţii își confecţionează o ati- 
tudine care, cred ei, le scoate în evidenţă toate 
calităţile cu care i-a înzestrat natura. (VB 3) 


144 e Există o stînjeneală grăitoare care îi pune 
în încurcătură pe bărbații aflaţi în faţa unei fe- 
mei căreia nu le este îngăduit să-i facă curte. 
(VB 47) 


145 e Pentru un soţ, devotamentul soţiei este 
un sentiment ce i se pare că i se cuvine ; conști- 
inţa imensei valori a unei iubiri absolute se 
pierde curînd, așa cum datornicului i se pare 
după cîtăva vreme că banii luaţi cu împrumut 
ar fi banii lui. (VB 49) 


146 e Desfrinaţii, acești căutători de comori, 
sînt tot atit de vinovaţi ca alţi răufăcători mai 
aspru pedepsiţi decît ei. (VB 61) 

147 e Dacă o femeie crede că, plingînd, poate 
găsi un soţ, se înșală ; bărbaţilor nu le place să 
audă mereu văicăreli și să vadă lacrimi. (27—15) 


148 e E bine ca un bărbat să iubească o femeie 
mai înainte de a iubi femeile, de a iubi dragos- 
tea. (29—26) 


149 e Așa cum unii bărbaţi întrunesc, în mersul, 
în toate gesturile vieţii lor, demnitatea, forța, 
unele femei întrunesc, în cel mai mare grad al 
perfecțiunii, feminitatea, înconjurată de un în- 
treg alai de seducții, atracţii, graţii și comportare 
frumoasă. (25—7) 


150 e Nimic nu supără mai mult pe bărbatul 
însurat ca faptul de a da mereu peste soţie în 
calea dintre el și o dorinţă, fie ea chiar numai 
o toană. (VB 51) 


151 e La bărbaţi, talentul este cam ceea ce e 
frumuseţea la femei: o făgăduială. (MMi 13) 


152 e Nimic nu leagă mai mult pe bărbaţi între 
ei ca o anumită apropiere de păreri în privința 
femeilor. (Oa 63) ! 


BĂTRINEȚE 
153 e Un bătriîn este un om care a stat la masă 


şi care privește la cei ce sosesc ca să mănînce 
și ei. (Cor SL oct. 1821). 

154 e Bătrînii sînt simţitori față de gingășia 
dezinteresată. (DA) 


155 e Cind bătrînii iubesc copiii, nu-și pun sta- 


trecutul. Experienţa, indulgenţa, răbdarea, toate 
cîștigurile vieţii, această comoară adunată cu 
atîta trudă şi atît amar, ei o dăruiesc mugurului 
de viaţă, prin care și ei întineresc. (UM 11) 


156 e Lumea are oroare de bătrîneţe şi de să- 
răcie, două lucruri urîte. (VP 105) 


157 e Bătrînii sînt susceptibili ; vina lor e că 
sînt în întîrziere cu un'secol. (VP 111) 


158 e Unele gesturi ale bătrînilor sînt atît de 
vădit greoaie încît poartă în ele toată indiscre- 
ţia unui certificat de naștere. (VB 2) 


159 e În tinereţe iubim cu toată puterea. noas- 
tră, care scade din ce în ce ; de la o vîrstă, omul 
iubeşte cu toată slăbiciunea, care creşte din ce 
în ce. (6 actul III) - 


160 e Bătrinii sînt destul de înclinați să doteze 
cu propriile lor necazuri viitorul tinerilor. 
(F30 2) 


161 e Încerc să nu fiu niciodată bătrin cu cei 
tineri. (F30 5) 

162 e Nimeni.nu poate, la cincizeci de ani, să se 
smulgă dintr-o viaţă obscură și apăsată de ne- 
voi, pentru a se aviînta către o soartă strălu- 
cită ; dar poate oricînd să fie folositor cuiva. 
(Cnt I 21) 


163 e Dragostea, la bătrîni, devine viciu ; sînt 
amestecate în ea tot felul de vanităţi nesăbuite. 
(VB 7) 


164 e Patima afemeiatului nu-i ca patima jo- 
cului de cărţi, ca speculaţiile sau ca zgîrcenia ; 
ea are un sfîrşit la bătrîneţe. (VB 60) 


165 e Cînd un bătrîn e urît şi sărac, nu-i ca și 
cînd ar fi de trei ori bătrîn ? (VP 99) 


166 e Un bătrân este ca un copil rău, cu toate 
defectele unui bărbat și cu toată tristeţea unui 
bolnav. (27—30) 


BINEFACERE 


167 e Binefacerea atinge perfecțiunea atunci 
cînd se ascunde atît de bine încît cel obligat nu 
se simte inferior binefăcătorului. (Me 34) 


168 e Există o cochetărie în binefacere ca si în 
dragoste. (51) 


169 e Binefacerea, care reunește două fiinţe în 
una singură, este o pasiune cerească, tot atît de 

neînţeleasă, tot atît de rară ca şi adevărata dra- 
goste. (MG 24) 


170 e Intre a face rău şi a face bine nu este 
altă deosebire decît în pacea sau neliniştea con-. 
științei ; truda este aceeași. (Mţ 13) 


171 * i se va întîmpla adesea să fii folositor 
altora, să le faci servicii, fără să fii mai deloc 
răsplătit ; nu-i imita atunci pe cei ce se pling de 
oameni și se laudă că nu dau decît de ingraţi. 
Nu înseamnă asta a te cocoţa singur pe un so- 
clu ? Oare faci binele în același fel cum un că- 
mătar dă bani cu împrumut ? (Cv 30) 


112 e Cu binefacerile se întîmplă cam ceea ce 
se întîmplă cu triumfurile : omului îi place să 
facă o milostenie care îi satisface amorul. pro- 
priu. (Ip III 30) 


173 e Există ceva bun în „cel mai rău“ și ceva 
rău în „cel mai bun“. (21—4) 


174 e Ceea ce trebuie cîntărit mai mult pe lu- 
mea aceasta este fapta bună. Niciodată nu știi 
dacă ceea ce ţie ţi se pare bine.nu se va dovedi 
mai tîrziu un rău. (Ps 36) i 


BUNĂTATE 


175 e Puterea nu poate dăinui fără -bunătate. 
(113 11 51) | 

176 e Omul nu poate să facă mereu numai rău. 
Iată de ce chiar printre pirați trebuie să fie 
unele ore pline de blîndeţe, în timpul cărora să 
te crezi legănat ca în scrînciob, deși te afli pe 
sinistra lor corabie. (Hr 39) 


117 e Celor nefericiţi nu trebuie să le arătăm 
o imagine a fericirii. (28—63) 


178 e Să nu- ți tirşii picioarele în faţa .unui 
şchiop. (20710 


BURGHEZIE 
179 e „Fiecare pentru sine !“, „Fiecare la el 
acasă !“ — aceste două teribile fraze vor forma, 


împreună cu „Ce-mi pasă mie ?“, sfinta treime 
a înțelepciunii burghezului și micului proprie- 
tar. (Ps 42) 


180 e Burghezia nu trebuie — cum pe vremuri 
nu trebuia nici aristocrația — să se confunde 
cu însuși statul. Dar burghezia franceză a făcut 
o dinastie nouă, un regat pentru ea. (Mb) 


181 e Ruinele bisericii și ale nobilimii, cele ale 
feudalismului, ale evului mediu sînt sublime, 
umplind de admiraţie pe învingătorii uimiţi, 
uluiţi ; dar ruinele burgheziei vor fi nişte jalnice 
resturi de carton presat, de stucaturi, de vopse- 
lărie. Această uriașă fabrică de nimicuri, de în- 
florituri ieftine și după placul clientului, nu va 
lăsa în urma ei nimic, nici măcar pulbere. (88) 

182 e Cînd despoticul nepotism burghez loveşte 
în cineva, victima aceasta este atît de bine în- 
fășurată în mii de legături și i se astupă atît de 
bine gura încât nu mai îndrăzneşte nici să se 
plîngă ; ea este împotmolită în clei, în ceară, ca 
un melc ajuns într-un stup. (Țr) 


183 e Așa arată un budoar în 1837: o etalare 
de mărfuri care atrag privirile, ca şi cum un 
duşman ar amenința această societate — cea mai 
schimbătoare din lume şi care ea însăşi aduce 
multe schimbări. De ce nu găseşti nimic intim, 
nimic care să te împingă la reverie ? De ce?... 
Pentru că nimeni nu este sigur de ziua lui de 
mîine și fiecare caută să se bucure de viaţă ca 
un uzufructuar risipitor. (Ai 54) 


184 e Furtul comis pe stradă, la lumina unui 
felinar, trimite la ocnă pe nenorocit, dar este 
admisă tîlhăria din saloane cu ornamente și can- 
delabre aurite. (M 29) 


185 e În multe familii, viaţa internă, care s-ar 
putea închipui că este intimă, unită, cu strînse 
legături, se petrece aşa : fraţii sînt departe, ocu- 
paţi: să facă avere, să avanseze, prinși în servi- 
ciul ţării ; 'surorile sînt învăluite într-un vîrtej 
de interese ale unor familii străine de a lor. O 
familie unită trup şi suflet este o excepţie rară. 
Legea modernă, înmulţind familie cu familie, a 
creat cel mai groaznic rău dintre toate ; indivi- 
dualismul. (FE 3) | 

186 e E drept că s-a schimbat firma, dar vinul 
tot ăla e. Azi nu este decît fratele mai tînăr al 
lui ieri. (Burghezia a înlocuit nobilimea la pu- 
tere, dar exploatarea a rămas aceeași. n.n.) (Jr) 


187 e Ah! Cînd vor deveni atrăgătoare mora- 
vurile ? Cînd oare femeile din „lumea bună“ își 
vor arăta mai puţin umerii și ceva mai mult 
omenia şi inteligenţa ? (Oa 60) 


188 e Cînd cineva face o carte plicticoasă, toată 
lumea se ferește să o citească şi spune că a ci- 
tit-o. Autorul ajunge atunci scriitorul de care 
are nevoie burghezia, căci ea vrea să aibă la preţ 
convenabil totul: guvern, rege, minte și plă- 
cere. (89) | 


189 e Orice burghez retras din afaceri se inti- 
tulează „fost comersant“. (VB 26) 


CARACTER 

190 e Sîntem toţi fiii propriilor noastre stră- 
duințe. (2—35) 

191 e Fiecare om poartă în el, în caracterul şi 
aptitudinile lui, întreaga-i soartă. (29—27) 


192 e Pentru mulţi oameni, cărțile, florile sînt 
tot atît de necesare ca pîinea. (VB 35) 


193 e E mai bine să ai un suflet blînd într-un 
trup de fier, decît un suflet de oţel într-un trup 
şovăielnic și cu toane. (Cor CH dec. 1829) 

194 e Persoanele de caracter se deosebesc mai 
ales prin felul lor de a asculta, printr-o amabi- 
litate necăutată, adică prin acel ceva care, faţă 
de politețe, este ca practicarea unei virtuți faţă 
de susţinerea numai în teorie a unei virtuţi. 
(Sc 23) 


195 e Cei aleși își păstrează creierul în stare de 
a produce, aşa cum vitejii de pe vremuri aveau 
totdeauna armele gata. Ei înfrîng lenea, își re- 
fuză plăcerile care se adresează nervilor sau 
li se lasă pradă numai în măsura cerută de pro- 
priile lor facultăţi. (Md 43) 


196 e Cele mai multe drame se petrec din pri- 
cina ideilor pe care ni le facem noi singuri des- 
pre ceea ce se întîmplă. Evenimente ce ni se par 
dramatice nu sînt decît subiecte cărora sufletul 
nostru le dă aspect de tragedie sau de comedie, 
potrivit caracterului nostru. (MMi 4) 


197 e Din ciocnirea caracterelor şi nu din lupta 
de idei iau naştere antipatiile. (UM 6) 


198 e Oamenii bogaţi sau avind putere intră 
pretutindeni cu capul sus. (20—]1) 


199 e Sufletele frumoase uită de rele şi nu-şi 
mai aduc aminte decît de binefaceri. (VB 16) 


200 e Există o măreție în unele acceptări de a 
se lăsa înjosit. (Dv 21) 

201 e Vorbeşte frumos despre cel ce are cin- 
stea de a fi duşmanul tău. (29—3) 


202 e Pentru a se putea certa, doi oameni tre- 
buie ca mai înţîi să se înțeleagă unul pe altul. 
Altfel, ce plăcere ar mai. avea cineva să arunce 
înţepături asupra cuiva care nu le pricepe? 
(UM 6) 


203 e Abuzul de făgăduieli este unul din chi- 
purile cele mai jignitoare ale politeţii rău în- 
țelese. Cînd ţi se cere ceva ce nu poţi face, re- 
fuză direct, nelăsînd nici o falsă speranţă ; în 
schimb, dă imediat ceea ce vrei să dai: vei 
agonisi atunci mulţumiri şi pentru refuz și pen- 
tru binefacere, dublă sinceritate care dezvăluie 
minunat un caracter. Nu ştiu dacă nu ne ale- 
gem cu mai multă ură pentruo speranţă 
dezamăgită decît cu recunoștință pentru binele 
făcut cuiva. (Cv 29) 


204 e Poţi întîlni oameni care sînt șarlatani ca 
mod de manifestare, dar sînt.de bună credinţă. 
Oamenii aceștia se mint singuri. Cocoţaţi pe 
picioroange, ei cred că se sprijină pe propriile 
lor picioare și-și fac cu nevinovăție scamato- 
riile. S-au născut măscărici, fuduli, excentrici ; 
poate chiar că rid singuri de ei. (B 20) 


205 e Ceea ce este rău, la altul, iese atît de pu- 
ternic în evidenţă faţă de ceea ce este bun, încît 
aproape . totdeauna ne uimește înainte de a ne 
șupăra. Acest fenomen moral ar putea explica, 

la nevoie, înclinarea noastră mai puternică: sau 
mai slabă spre clevetire. (VT 36) 


206 e Oamenii care discută cu înfocare sînt 
foarte aproape de a se înţelege. (FG 8) 


207 e Dintoideauna, tinerii militari au fost co- 
municativi, aşa cum bătriînii sînt morocănoşi. 
(29—52) 


208 e Orice oală de pămînt își găsește capacul 
potrivit ; nu același lucru se întîmplă cînd este 
vorba de vaze frumoase și scumpe. (29—3) 


209 e Francezul este atenianul modern, con- 
stant doar în lipsa de constanţă, schimbător ca 
vîntul, grațios în tot ce face, rîzînd de orice și 
curajos la culme. (21—32) 


210 e Se întîmplă adesea ca oameni care se în- 
țeleg cît se poate de bine să ajungă în stare să 
se ia la bătaie, iar oameni care se bat să fie pe 
punctul de a se înțelege. (77) 


211 e Îmi plac mai mult împunsăturile de pum- 
nal decît înţepăturile de ac. (Cor CZ iunie 1832) 


212 e Mulţi pier din cauza calităţilor lor risi- 
pite fără noirnă, pe cînd alţii reușesc prin cusu- 
rurile lor, folosite cu dibăcie. (Cv 28) 


213 e Sînt deosebiri de neînchipuit între omul 
din societâte şi omul care trăiește în sînul na- 
turii. Odată prins, Toussaint-Louverture a mu- 

rit fără să scoată o vorbă. Napoleon, odată 
ajuns pe stinca lui, a trăncănit ca o gaiţă : vroia 
să se explice. (Toussaint — conducător al ne- 
grilor din Haiti, care luptau pentru eliberare, a 
fost înfrint de soldaţii lui Napoleon. Napoleon, 
în exil, în insula Sf. Elena — 1815-1821 —, 
şi-a dictat memoriile. n.n.) (ZM 61) 


214 e Dacă nu-mi permit o greșeală trecătoare, 
cu atit mai puţin sînt în stare să fac o prostie 
veșnică. (44, versiune 1835) 


215 e Banalitatea este calitatea oamenilor slabi. 
(Cv 29) 


216 e Poliţia este întotdeauna bănuiala întru- 
chipată. (VB 60) 


217 e Una dintre neghiobiile cele mai obiş- 
nuite ale oamenilor decăzuţi este de a vrea să 
recunoască pe cei pe care i-a cunoscut şi de a 
căuta să fie şi ei recunoscuţi. (Dv 32) 


218 e Poţi să trăieşti hrănindu-te cu durere, dar 
nu cu plictiseală. (29—63) 


219 e Slăbiciunea este urmarea firească a ne- 
hotărîrii. (66 XV) 
CAUZA ŞI EFECT 


220 e 'Totul se înlănțuie în lumea reală. Orice 
mișcare corespunde unei cauze, orice cauză se 

leagă de ansamblu ; prin urmare, ansamblul este 
reprezentat în cea mai mică mișcare. (VP 121) 


221 e Cînd efectul nu mai este în raport direct 
şi nici în proporţie egală cu cauza care l-a pro- 
dus, începe dezorganizarea. (CB 11) 


222 e Cite mari ticăloșii nu sînt săvirşite pen- 
tru nişte fleacuri ! (Md 21) 


223 e Cele mai mari efecte au totdeauna cele 
mai mici cauze ; un vierme microscopic a adus 
Olanda la doi pași de moarte, sfredelind digu- 
rile care apără această țară de năvala mării. 
(27—'7) 


224 e Așa este firea omului ; priveşte efectele 
înainte de a analiza cauzele. (FE 21) 


225 e Limba latină nu-l face pe nimeni sfînt 
şi nici pe prost nu-l schimbă într-un geniu. 
(23—2) 


226 e Întimplarea este rezultatul unei imense 
ecuaţii, căreia nu-i cunoaștem toate rădăcinile. 
Cînd pleci de la zero ca să ajungi la unitate, 
şansele sînt incalculabile (ZM 61) 


221 e Cînd o alarmă nu este urmată de o bătă- 
lie, strîngerea de inimă durează adesea mai mult 
sau, cel puţin, este mai vie şi mai dureroasă, 
(29—44) 

228 e Ocnaşul este mereu la cheremul celui de 
care este încătușat. (B 45) 


2293 e Convingerea este voinţa omenească 
ajunsă la cea mai mare putere. Efect şi cauză 
în același timp, ea impresionează pînă și sufle- 
tele cele mai reci, este un fel de elocință mută 
care cuprinde masele. (Ps 20 1) 


230. e Cind pisica aleargă pe acoperiş, şoarecii 
joacă pe dușumea — Quand le chat court sur les 
toits, les souris dansent sur le plancher. (V. pro- 
verbul românesc : Cînd pisica nu-i acasă, șoa- 
recii joacă pe masă. (EG 15) 


CĂSĂTORIE 


231. e Nu poate exista căsăţorie fericită dacă 
nu este precedată de o cunoaștere totală a celor 
doi soţi ca obiceiuri, caracter etc. (Cor CH oct 
1831) 


232 e Între soţi, mîndria trebuie lăsată la ușa 
anticamerei. (42) 


233 e Căsnicia trebuie să lupte fără încetare 
împotriva unui monstru care înghite totul: 
obișnuința. (FC 14) 


231 e Cînd are o viață activă, cînd căminul îi 
clocotește de veselie, omul lasă ca totul să se 
desfășoare fără ca el să se gindească la ce se 
petrece, fără a discuta. (Ca 7) 

235 e Fericirea în căsnicie nu se întemeiază 
atit pe însuşiri strălucitoare şi pe avere, cît pe 
prețuirea reciprocă. (S 6) 


236 e Căsătoria are în vedere viața, pe cînd iu- 
birea nu are în vedere decît plăcerea ; dar căs- 
nicia trăiește chiar cînd dispar plăcerile, dind 
naștere unor interese cu mult mai scumpe de- 
cât cele ale bărbatului şi femeii ce s-au unit. 
(Mn 14) 


237 e Pentru a ajunge la fericirea conjugală 
trebuie să urci -un munte al cărui podiș îngust 
este tare aproape de cealaltă coastă, pe cât de 
povîrnită, pe atît de alunecoasă. (Mm 60) 


238 e Căsătoria e viaţa, călugărirea e moartea. 
(EG 38) | 


239 e Istoria căsniciilor bune este ca cea a 
popoarelor fericite : încape în două rînduri 
scrise și nu are nimic literar. (FE 6) 


240 e Dragostea dăruieşte totul, dar numai în- 
drăgostiţilor. Soţilor le trebuie ceva mai mult 
decît bolta cerului şi covorul cîmpiilor. (S 13) 


241 e Niciodată un bărbat nu poate fi cu totul 
nefericit lîngă -o soţie bine crescută ; ea pu-l va 
face niciodată de rușine şi va şti să-i fie folosi- 
toare. (C 5) 

242 e Viaţa, așa cum este ea, ca și vremea de 
toate zilele, e alcătuită cu mult mai mult din 
clipe mohoriîte și cenușii care înnegurează firea, 
decît din perioade cînd soarele străluceşte și 
face cîmpiile să ridă. Tinerii necăsătoriți nu văd 
decit zilele frumoase. Mai tîrziu dau pe seama 
căsniciei necazurile legate de viaţa ca atare, pen- 
tru că așa-i făcut omul: caută pricinile nefe- 
ricirilor sale în înseși lucrurile sau fiinţele care-i 
sînt mai apropiate. (C 6) 


243 e Și pentru unul și pentru celălalt din soţi, 
opreliștile ridicate de legi, de sentimente și de 
simțul de apărare firesc femeilor dau naștere 
unor senzații comune care îi fac pe cei superfi- 
ciali să se înșele în privința: relaţiilor lor viitoare 
în căsătorie, stare în care opreliștile nu mai 
există, în care femeia îndură dragostea, în loc 
să o îngăduie, și adesea respinge plăcerea în loc 
să o dorească. (C 3) 


244 e Un ginere este un bărbat pentru care noi, 
dumneata sau eu, creștem o scumpă și plăpîndă 
fiinţă, de care sîntem legați prin mii de fire, 
care va fi timp de șaptesprezece ani bucuria 
familiei, neprihănitul ei suflet, — cum ar spune 
Lamartine — ca apoi să ajungă năpasta acele- 
iași familii. (MG 15) 


CELIBAT 


245 e Celibatul are acest foarte mare cusur că, 
îndreptînd calităţile omului către un singur sen- 

timent pătimaș, și anume egoismul, face ca bur- 
lacul să ajungă o fiinţă fie vătămătoare, fie ! ne- 
folositoare. (VT 47) 


246 e Datorită izolării și mînaţi de nevoia mo- 
rală de a se interesa de ceva, celibatarii sînt 
împinși să-și înlocuiască. fireştile revărsări de 
dragoste cu o dragoste închipuită, iubind cîini, 
pisici, slujnica sau duhovnicul. (P 12) 


247 e Burlacii înlocuiesc sentimentele cu tabie- 
turi. Acest sistem moral îi face nu atit să-și tră- 
iască viaţa, cît să treacă prin viaţă. (VT 43) 


248 e Cînd într-o casă se află o fată bătrînă, nu 
mai este nevoie de ciini de pază : nu se petrece 
nici cea mai neînsemnată întîmplare pe care ea 
să n-o vadă, să nu o comenteze şi să nu tragă 
toate concluziile cu putinţă de tras. (P 2) 


249 e Fetele bătrîne n-au altceva de făcut decit 
să se ocupe de alţii. (26—40) 


250 e Fetele bătrine se simt în prea proastă 
companie cu ele însele, ca să nu caute plăcerile 
dubioase din societate. (VT 36) 


CINSTE 


251 e Oamenii cinstiți pricep cu greu intrigile 
încîlcite. (Sl 29) 

252 e Trebuie să ţii mai mult la cuvîntul dat 
decît la avere ; căci respectarea cuvîntului dat 
aduce bogăţie, pe cînd toate bogăţiile lumii nu 
şterg pata lăsată pe conștiință de nerespectarea 
cuvîntului dat. (F30, 30) 


253 e La Paris, om cinstit este cel ce-și ţine gura 
şi refuză să ia parte la împărţeală. (MG 22) 


254 e În orice sferă, o viaţă curată, o cinste fără 
pată impun un fel de admiraţie pînă și celor mai 
păcătoase suflete. (VP 101) 


255 e A recunoaște nu inseamnă a te supune? 
(VI 45) 


256 e Munca și cinstea înving orice. (Hr 43) 


251 e Niciodată nu trebuie să glumești pe 
seama onoarei celor ce n-o mai au. (S 47) 


258 e Oamenii cinstiţi ajung cu greu să creadă 
că există răutate, ingratitudine, le trebuie multe 
lecţii dure ca să-și dea seama de întinderea co- 
rupţiei omeneşti ; apoi, după ce-și fac educaţia 
şi în această privinţă, se ridică la o indulgență 
care este ultima treaptă a  disprețului. 
(Ip III 5) 


259 e Cinștea, ca toate sentimentele noastre, de- 
altfel, ar trebui să fie despărțită în două soiuri : 
o cinste negațivă și o cinste pozitivă. Cinstea 

negativă ar fi aceea a oamenilor din tagma ce- 
lor care rămîn cinstiți atita vreme cît nu li se 
iveşte un prilej de îmbogăţire. Cinstea pozitivă 
ar fi cea care stă tot timpul cufundată pînă la 
genunchi în ispită, fără să cadă în ea, cum este 
cea a încasatorilor. (VP 119) 


260 e Cinstea se întronează în tine numai dacă 
în adolescenţă știi să reziști în faţa ispitelor. 


(Dv 23) 


261 e Odată pornit pe calea mărturisirilor, nu 
te mai oprești ușor. (29—23) 


262 e Nici o putere din lume nu are autorita- 
tea de a schimba limbajul onoarei. (F 31) 


263 e E ceva frumosa nu dori nimic de la altul. 
(Mn 11) i 


CLASE SOCIALE 


264 e Viaţa poate fi socotită ca o luptă neîn- 
treruptă între bogaţi și săraci. (51) 


265 e Nu spunînd sărmanilor să nu rivnească 
la luxul bogaţilor se va face mai fericită clasa 
săracilor ; nu spunînd femeilor de stradă să nu 
se mai lase seduse se va termina cu prostituţia ; 
ar fi ca şi cînd le-ai zice: „singurele voastre 
nevoi sînt numai cele pe care le puteţi satisface“ 


MAXIME ŞI CUGETARI 41 


şi „dacă nu aveţi-pîine, fiţi atît de cuminţi şi nu 
mai simţiţi că vă este foame“. Porniţi atacul 
împotriva trindăviei bogate şi imorale: iată 
adevărata cauză a acestor plăgi sociale ! (61) 


266 e De cînd există societatea, un guvern a 
fost un contract de asigurare încheiat între cei 
bogaţi împotriva celor săraci. (67) 


267 e De înrobirea celor săraci depinde liniștea 
celor bogaţi. (66 X) 


268 e Pretutindeni omul este același ; pretutin- 
deni există luptă între sărac și bogat, pretutin- 
deni lupta aceasta nu poate fi evitată. (G 53) 


269 e Pentru a-și păstra în siguranţă averile, 
cei bogaţi au născocit tribunale, judecători şi 
ghilotine — acel soi de lumînare unde ajung să 
se ardă cei neştiutori. (G 54) 


210 e Briciul justiţiei păzeşte somnul bogaţilor 
împotriva nesomnului săracilor. (Țr) 


211 e Pitorescul vieţii simple.și măreţia prin- 
ciară se fărîmițează sub acelaşi ciocan. Poporul 
se duce după regi, şi aceste două mari entităţi 
pleacă braţ la braţ, pentru a lăsa loc liber ce- 
tăţeanului, burghezului, proletarului, industriei 
şi victimelor ei. Vechile stări sînt înlocuite de 
ceea ce numim azi clase. (41) 

212 e Iată viitorul Franţei : marile salarii, ma- 
rile averi momentane ale industriei vor forma 
aristocrația, care va fi amenințată de masele î în- 
fometate.. (86) 


213 e Soarele strălucește pentru toată lumea. 
(24—28) 


214 e Clasele sus-puse au în toate țările un 
jargon: sforăitor care, dacă este spălat în cenușă 
literară sau filosofică, lasă extrem de puţin aur 
în creuzet. Dacă, prin forța situaţiei, în sferele 
înalte se vorbeşte mult, în schimb acolo se gîn- 
deşte puţin. A gîndi este o oboseală și bogaţilor 
le place să-şi vadă viața desfășurîndu-se fără 
mari strădanii. În ochii poetului, superioritatea 
se află la clasele de jos, care dau totdeauna gîn- 
„durilor lor o pecete de dură poezie. (I 13 II 54) 


"COMERȚ 
215 e A ști să vinzi, a putea să vinzi şi a vinde! 
Nici nu bănuiește lumea cîte aspecte grandioase 


datorează Parisul acestor trei chipuri ale ace- 
leiași probleme. (G II 77) 


216 e Plăcerea de a cumpăra rarităţi vine în 
rîndul al doilea ; în primul rînd este plăcerea de 
a le descoperi și de-a te tocmi pentru ele. (VP 99) 


2117 :e Cumpărătorului îi place tot “ce-i Alrage 
atenţia. (CB 14) 


MAXIME ȘI CUGETARI i 43: 


2178 e Negustorul care nu se gîndește la fali- 
ment este ca generalul care s-ar bizui că n-o să 
fie învins niciodată. (CB 53) 


279 e Vînzările cele mai sigure sînt cele care 
se întemeiază pe vanitate, pe amor-propriu, pe 
dorința de a părea. (CB 4) 


280 e Alegerea unei mărfi este o scînteiere a 
inteligenţei. Şovăiţi cumva ?... S-a zis, vă păcă- 
liţi ! Gustul nu are două inspirați. (G II 78) 


281 e Odată ieșit din magazinul său, de pe tă- 
rîmul său, vînzătorul este ca un balon desum- 
flat ; el își datorează. toate calităţile numai me- 
diului său încărcat cu mărfuri, așa cum actorul 
este sublim numai pe scena teatrului. (G II 78) 


282 e Se ştie că prin comerţ diferitele popoare 
ale lumii:se unesc unele cu altele. (56) 


283 e Prosperitatea unei ţări urmează pe cea 
a ţărilor cu care întreţine relaţii. A ruina ţările 
cu care face comerţ înseamnă a se ruina, in- 
direct, pe. sine însăşi, secătuind mijloacele de 
schimb ale partenerilor. (63) 


COMPORTARE 


284 es Fără unitate în acţiune nu există putere. 
(CB 22) 

285 e Parvenitul se tirăşte de-a bușelea în faţa 
celor ce-i pot fi de folos și este obraznic cu cei 
de care nu mai are nevoie. Aidoma paiaţei din- 
tr-un balet, pare marchiz dacă-l privești din 
spate, dar este bădăran dacă-l priveşti din faţă. 
(BN 2) 


2836 e De-abia cu timpul își pierd militarii tonul 
şi comportarea prin care se deosebesc de ceilalţi 
oameni. (26—"7) 


CONȘTIINȚĂ 


287 e Conștiinţa este comoara, forța, sprijinul 
nostru. (Mb) 


288 e Lanţurile de aur sînt cele. mai grele. 
(MG 28) 


289 e Nu trebuie uitat niciodată că omul își gă- 
sește forţa în propria-i conștiință și că cel care 
trăiește în pace cu sine însuși se situează deasu- 
pra părerii celorlalți. (56 II cap IV) 


290 e Conștiinţa este una dintre bitele pe care 
fiecare le înșfacă pentru a-şi lovi vecinul, dar 
pe care nu o folosește niciodată și împotriva sa. 
(Ip II 30) 


291 * Tinereţea nu îndrăznește să se privească 
în oglinda conștiinței cînd alunecă pe povirni- 
șul nedreptăţii, pe cînd maturitatea s-a și uitat ; 

în asta se află toată deosebirea dintre aceste 
două faze ale vieţii. (MG 23) 


292 e Somnul biruitorilor este cel mai dulce, 
după somnul drepţilor. (MMi 43) 


293 e Omului i se pare foarte firesc să distrugă 
ceea ce nu poate avea, să nege ceea ce nu înțe- 
lege, să ponegrească ceea ce nu are şi ar avea 
poftă să aibă. (Se 17) 


294 e Numai Dumnezeu știe numărul paricide- 
lor comise cu gîndul. (Evil 91) 


COPII ȘI PĂRINȚI 


295 e Copiii fac ca soţii să-și simtă viața unuia 
legată de a celuilalt. (M 28) 


296 e Care-i omul ce nu moare insolvabil faţă 
de părintele său ? li datorează viața, dar nu i-o 
poate restitui. (1 — 3) 


297 e Copiii dau mereu pe seama unui. senti- 
ment personal sacrificiile pe care părinţii le fac 
pentru ei. (F30 4) 


298 e Se ajunge la o etapă, în viaţa familiilor, 
cînd copiii devin, cu sau fără vrerea lor, judecă- 
torii părinţilor. (Ca 19) 


299 e Bătrânii se pot opune la căsătoria copiilor 
lor ; dar copiii nu pot împiedica zmintelile bă- 
trînilor, căzuţi în mintea copiilor. (VB 96) 

COPIL 


300 e Nu există familie dacă nu există copil. 
(Mn 29) 


301 e A da naştere unui copil nu-i mare lucru ; 
dar a alăpta copilul este ca şi cînd i-ai da naș- 
tere mereu: (Mn 30) 


302 e Copiii sînt mai pătrurişi decît se crede de 
nevăzutele efecte ale gindirii : ei riu zeflemisesc 
niciodată o persoană cu adevărat impunătoare, 
gingăşia necăutată îi emoţionează, frumuseţea 
îi atrage, pentru că ei înşişi sînt frumoși, iar în- 
tre făpturile care se aseamănă se stabilesc le- 
gături tainice. (Sv 3) 


303 e Nu există mingiiere de amant care să aibă 
valoarea celor făcute de mînuţele roze ale copi- 
lului, cînd se mișcă cu atita duioșie şi. caută să 
se agaţe de viaţă. (Mn 30) 


304 e Un copil nu este oare imaginea a două 
fiinţe, rodul a două sentimente liber contopite ? 
Pentru părinţi, copilul trebuie să fie o miniatură 
încîntătoare, în care se regăseşte poemul celor 
două vieţi duse în taină de ei — vieţile lor; el 
trebuie să le ofere un izvor de emoţii rodnice, să 
fie în acelaşi timp întregul lor trecut şi întregul 
lor viitor. (F30 19) 


305 e Acadeaua și pozele sînt cele două veșnice 
nevoi ale copilăriei. (FG 4) 

306 «e Inimile curate sînt mai impresionate de 
nuanţe decît de contraste : un copil nu-și dă 
încă seama ce-i răul, dar știe dacă este jignit 
sentimentul frumosului pe care natura l-a sădit 
în-el. (P 13) 


307 e Copiii simt, -aidoma cîinilor, greșelile fă- 
cute de cei care îi cresc ; ei își dau seama ex- 
traordinar de bine dacă sînt iubiţi sau numai 
toleraţi. (P 13) 


CREAȚIE LITERAB-ABTISTICĂ 


308 e Oare oamenii au puterea de a aduce în- 
tregul univers în creierul lor, sau creierul este 
un talisman cu ajutorul căruia oamenii desfiin- 
ţează legile timpului: și 'spațiului.? (Pch  pref 
1831) 


309 e Creaţiile omenești: vor contraste puter- 
nice. lată de ce artiștii cer de obicei naturii fe- 
nomenele cele mai strălucite, nemulțumindu-i, 
desigur, măreața și frumoasa poezie a înfățișării 
ei obișnuite, deși sufletul omenesc este adesea 
tot atît de adînc mișcat și de liniște și de zbu- 
cium, şi de tăcere ca și de furtună. (ICF 92) 


310 e Categoric, stilul fiinţelor care suferă sau 
care au fost izbite de nenorociri nu se aseamănă 
cu stilul celor a căror viaţă s-a scurs fără ca- 
tastrofe. (Cv pref 1836) 


= 

311 e Batjocura este tema întregii literaturi a 
societăţilor pe ducă. (Pch pref 1831) 


312 e Pentru a lua pana în mînă trebuie nea- 
părat să-ţi închipui că vei scrie ceva bun ; dacă 
nu ai de expus decit idei demne de dispreț, de 
povestit numai niște întîmplări lipsite de vlagă, 
este mai bine să te faci medic, adică să ucizi 
omul în loc să-l plictiseşti ; pentru că morții nu 
se plîng, pe cînd viii pe. care-i plictisești vor- 
besc şi-ţi fac faimă proastă. (Aluzie la Amedee 
Pichon, director al săptămiînalului „Revue de 
Paris“, şi... medic. n.n.) (Cv procesul din 1836) 


CRITICA 


313 e Scriitorul care nu se poate împăca cu 
gîndul că trebuie să îndure focul criticii nu are 
de ce să se mai apuce de scris, aşa cum un că- 
lător nu trebuie să pornească la drum sperînd 
că cerul va fi mereu senin.( CU pref 1842) 


314 e Nu există capodopere căzute în uitare. 
(85) 


315 e Minciunile, hatirurile aduse din condei 
nu pot da viaţă unei cărți proaste. (85) 


316 e Familia şi prietenii nu pot judeca un 
scriitor. (Cor SL febr. 1829) 


317 e Articolele injurioase trec, cărțile rămîn ; 
marile opere înving întotdeauna pe micii lor 
duşmani. (Cv procesul din 1836) 

318 e Este mult mai comod să spui neghiobii 
judecând pe alţii, decit să le scrii, compunînd 
tu. (65) 


319 e Altădată,. școala, experienţa, studiile de 
lungă durată erau necesare pentru profesia de 
critic ; critica era profesată foarte tirziu în 
viață ; dar astăzi există critici care s-au decretat 
critici dintr-un salt și care, înțelegînd regulile 
jocului dar fără să știe să-l joace, au început 
totuşi să facă această meserie. Tinărul de două- 
zeci de ani judecă atunci alandala. (89) 


320 e Critica este o perie care nu poate fi fo- 
losită pentru stofele uşoare: le face praf. 
(Ip II 24) 


321 e Criticul literar a citit atitea lucrări, s-a 
obișnuit într-atit cu pagini scrise, a aflat atîtea 
deznodăminte, a văzut atitea drame, a făcut 
atitea articole fără să spună ce gîndea, trădind 
atit de des cauza artei în numele prieteniilor 
sau dușmăniilor lui, încît i se face lehamite de 
toate ; dar, de judecat, continuă, totuși, să ju- 
dece. (Sc 1 7?) 


322 e 'Trebuie să deosebim două feluri de cri- 
tică literară, aşa cum în pictură deosebim arta 
de meșteșug. A critica în felul cum o fac cei 
mai mulţi foiletonişti de azi înseamnă a ex- 
prima nişte judecăţi de un fel sau altul, într-o 
manieră mai mult sau mai puţin spirituală. Ast- 
fel făcută, meseria aceasta convine minţilor le- 

neşe. Cealaltă critică este. o întreagă știință ; ea 
pretinde o înţelegere deplină a operelor, un 
punct de vedere lucid asupra tendinţelor - unei 
epoci, adoptarea unui anume sistem, credința 
într-un principiu ;.-ea devine deci o jurispru- 
denţă, un raport, -o sentință. Acest critic devine 
atunci judecătorul ideilor, cenzorul epocii sale, 
exercită un sacerdoţiu. Celălalt critic rămîne un 
acrobat care face tumbe ca să-și cîştige plinea, 
cît l-or ţine picioarele. (Md 43) 


323 e .„.s-a făcut critic ca toţi neputincioşii care 
şi-au dezminţit debutul. (VB 95) 


CUNOAȘTERE 


324 e Cei care au sondat mai adînc viciile şi 
virtuțile firii omenești sint cei ce le-au studiat, 
cu toată bună-credinţa, în ei înşişi. Chiar con- 
ştiinţa noastră este punctul de plecare. Mergem 
de la noi spre ceilalți oameni, și niciodată de 
la ceilalţi spre noi. (Mţ 39) 


325 e A voi ne arde și a putea ne distruge ; dar 
A ŞTI păstrează firava noastră alcătuire într-o 
veşnică stare de liniște. (Pch 8) 


326 s Curiozitatea este mama observației. 
(2 — 23) 


327: e Camera de intrare este un fel de prefaţă, 
care trebuie să vestească totul, dar să nu fă ăgă- 
duiască nimic. (Dif 11) 

“CURAJ 


328 e A lupta cu curaj, a nu te teme de moarte, 
iată ceea ce te face să cîştigi la jocul norocului. 
(7-actul II) 


329 e Curajul și dragostea de libertate: fac mi- 
nuni. (21 — 40) 


330 e Pe cit de repede se sperie, pe atît de re- 
pede capătă curaj oamenii slabi. (VT 41) 


331 e Există două feluri de sfiiciune: una a 
spiritului. și alta a nervilor; o sfiiciune fizică 
și- alta murală. Nu există nici o legătură între 
ele. Trupului poate să-i fie teamă și să tremure,. 
în vreme ce spiritul rămîne liniștit şi curajos, 
și viceversa. Aici se află cheia multor ciudăţe- 
nii morale. Cind aceste două sfiiciuni se întil- 
mnesc la același om, el va fi nul toată viaţa. 
Această sfiiciune completă este cea a oamenilor 
despre care spunem : „e un imbecil“. În acest 
imbecil se ascund adesea mari caliţăji încătu- 
ate. (Pt 30) 


332 e Obişnuinţa de a reuși micșorează îndoiala, 
și poate că sfiiciunea nu este altceva decît în- 
doiala de reușită. (Cn 41) 


DEVOTAMENT 


333 e Devotamentul este noblețea însăși. (71) 

334 e Unii oameni au sufletul destul de puter- 
nic ca.să dea dovadă de un devotament a cărui 
singură răsplată o. găsesc doar în certitudinea 
de a fi făcut fericirea unei ființe dragi. (Ch 13) 


335 e La un tînăr de douăzeci de ani, hrana iu= 
birii este devotamentul. (CB 12) 


336 e Unele fiinţe sînt sortite să joace în dra- 
goste rolul al doilea, adică. rolul devotamentului 
și al abnegaţiei, rol care totdeauna este jucat 
numai de sufletele mari. (27 — 14) 


331 e Poate că devotamentul înseamnă pentru 
femei culmea dragostei. (Ca 6) 


DEZILUZIE 


338 e Se întîmplă adesea ca obținerea unui lu- 
cru dorit să ucidă cele mai frumoase poeme ale 
dorinţei, pentru că obiectul posedat răspunde 
numai rareori visurilor dorinţei. (Mi 29) 


339 e Cel ce suferă se încrede în orice și nu pă- 
răseşte o idee decît atunci cînd se dovedește că 
nu mai este bună de nimic, aidoma.unei crengi 
ce s-ar rupe în mina cuiva luat de puhoaie. 
(Mi 30) 


340 e Cel ce o ia razna prin Paris este adesea 
un om deznădăjduit, nu un trintor. (CB 7) 

341 e Cînd este vorba de deznădejde, orice pare 
adevărat. (1 13 I 24) 


342 e Înainte de a se declara în stare de fali- 
ment, oamenii care numără patruzeci de ani de 
viaţă cinstită, oamenii cei mai virtuoşi, în do- 
rinţa lor de a-și păstra onoarea, o iau pe urmele 
celor mai înrăiţi jucători de cărţi ; sînt în stare 
de orice : îşi vînd nevasta, își scot la mezat fe- 
tele, îşi compromit cei mai buni prieteni, pun 
amanet ceea ce nu-i al lor, se apucă de jocuri 
de noroc, încep să facă teatru, să mintă ; știu să 
şi plîngă. (CB 50) 


DORINŢE 


343 e Dorim mai abitir tocmai ceea ce ne este 
mai greu să obținem (I 13 I $) 


344 e Poate că-i în firea omului să arunce totul. 
asupra celui ce îndură totul din adevărată umi- 
linţă, din slăbiciune sau din nepăsare. Care nu 
ne place, tuturor, să ne dovedim puterea în 
dauna cuiva sau a ceva ? (MG 4) 


345 e O dorinţă statornică este o făgăduială pe 
care ne-o face viitorul. (Se 4) 


EGOISM 


346 e Aşa cum, mergînd prin pădure, unele te-" 
renuri te lasă să ghicești, după felul cum răsună. 
sub paşi, dacă mergi peste lespezi de piatră sau 

peste văgăuni, tot așa egoismul de piatră ascuns 
sub florile politeţii și văgăunile săpate de neca- 
zuri răsună dur în contactul nesfîrșit cu viața 
intimă. (H 4) 


347 e În sentimentele absolute se -găsește mult 
egoism. (Dv 8) 


348 e Omul plînge numai cînd lacrimile aduc o 
ușurare. (25 — 40) 


349 e Viaţa avarului este o perpetuă stîrnire 
a puterii omeneşti, pusă în slujba propriei per- 
soane. Stîrnirea aceasta se bizuie doar pe două 
sentimente : amorul-propriu şi interesul, două 
părți ale aceluiași întreg : egoismul. (EG 18) 


350 e Egoiştii, dorind să nu fie stînjeniţi de ni- 
meni, nu stînjenesc nici ei pe alţii. (BN 10) 


351 e În tîrguleţe, orașe, sate, cătune din orice 
țară, adică pretutindeni unde se găsesc laolaltă 
șapte animale împopoţțonate cu numele speciei 
omenești, se găsesc și interese ce se încruci- 
şează, egoisme ce se înfruntă, invidii ce se am- 
plifică. (26 — 31) 


352 e Cînd o duc bine, prinții nu-și mai aduc 
aminte de nimeni şi de nimic. (28 — 54) 


FAMILIE 


353 e Familia există numai prin copii. (Mb) 

354 e Ceea ce-i puternic şi durabil este ceea 
ce-i firesc, iar lucrul cel mai firesc în politică 
este familia. Familia trebuie să fie punctul de 
plecare al tuturor instituţiilor. (Ps 44) 


355 e Dragostea soţiei pentru soţul ei, respectul 
ce i-l arată molipsesc toată familia. (VB 6) 


356 e Spectacolul oferit de un soţ şi o soţie 
trăind fiecare aparte este un scandal groaznic, 
dezolant, căci aceasta înseamnă moartea fami- 


liei. (VB 52) 


FEMEIE 


357 e Au existat și vor exista în toate vremu- 
rile Specii Sociale așa cum există Specii Zoolo- 
gice. (...) Dar cînd Buffon a descris leul, a ter- 
minat și cu leoaica în cîteva fraze, pe cînd în 
Societate, femeia nu este întotdeauna doar fe- 
mela bărbatului. (CU pref 1842) 


358 e Femeile sînt mame și, prin urmare, stă- 
pînele lumii. (25 — 37) 


359 e Ce este viaţa unei femei ? O nestăvilită 
nevoie de dragoste ; mereu trebuie să aibă grijă 
de fericirea unei ființe adorate ; există în ea un 
tezaur de sentimente pe care trebuie să le re- 
verse în fiecare clipă asupra altei ființe. (25 — 
35) 

360 e Rolul femeii este cel de a lega rănile și a 
însufleţi curajul. (Cor SVS, noiembrie 1849) 


361 e Dorinţa de a-fi mamă este cea mai puter- 
nică pasiune a unei femei. (24—20) 


362 e Femeia este pasiunea, iar bărbatul este 
acțiunea. De n-ar fi așa, bărbatul n-ar adora fe- 
meia. (85) 


363 e Femeia la modă nu mai este femeie; 
nu-i nici mamă, nici soţie, nici amantă ; este un 
sex într-un creier. (1 2) 


364 e Dacă multe femei doresc să se mărite cu 
un titlu, şi mai multe vor un bărbat care să în- 
ţeleagă bine ce este viața. (C 2) 


365 e Nimic nu-i mai frumos ca o corăbioară 
cu pînze-ntinse, un cal în galop și o femeie care 
dansează. (MG 10) 


366 e Sînt mai multe femei frumoase decît 
ranguri și tronuri. (Mi 31) 


367 e Femeia suferă întotdeauna pentru doi. 
(C 18) 


368 e Dragostea nu-i numai un sentiment, ci şi 
o artă. O singură vorbă, un gest de prevenire, o 
nimica toată dezvăluie unei femei pe marele și 
sublimul artist care-i poate atinge inima fără 
s-o ofilească. (Ca 28) 

369 e Femeia este ființa cea mai logică, după 
copil.  Amîndouă făpturile oferă spectacolul 
sublim al victoriei constante a unei gîndiri 
unice. La copil, gîndirea se schimbă în fiece 
clipă, dar el nu acționează decât pentru acel gînd 
şi o face cu atita înfocare încît oricine i se su- 
pune, vrăjit de gingășia, de violența dorinţei. 
Femeia își schimbă mai rar gîndul, dar a spune 
că nu ştie ce vrea ar fi o dovadă de necunoaş- 
tere. Acţionînd, femeia se Băseşte întotdeauna 
sub impulsul unei pasiuni şi este uimitor să vezi 
cum face din această pasiune centrul naturii și 
al societăţii. (Pb 7) 


3170 e Femeile văd tot sau nu văd nimic, după 
dispoziția sufletească ; iubirea este singura lor 
lumină. (Ai 62) 


371 e Un bărbat, oricît de răutăcios ar fi, nu va 
spune niciodată despre femei nici atîta bine şi 
nici atîta rău cît gîndesc ele despre dînsele. 
(Fe 1) 


312 e Măritîndu-se, femeia nu jură că va re- 
nunța la rațiune. (Fe 22) 


373 e Femeia își găseşte în dragoste forţa de 
a-și ascunde durerile. În fața copilului, a bărba- 
tului pe care-l iubește, ea. ştie să ridă deși su- 
îpră. (LL 19) 


374 e :O femeie care nu e mamă este o ființă 
incompletă, nereușită. (Mn 31) 

315 e La femeie, disprețul este prima formă a 
urii. (Mn 34) 


316 e Instinctul, la femeie, echivalează cu in- 
teligența la un bărbat de seamă. (H 15) 


317 Pînă și iubirea îşi are egoismul ei; nu- 
mai dragostea de mamă nu-l are. (M 21) 


378 e Femeia înţelege și iartă o nebunie cînd 
chiar ea îi este cauza iar în lacrimile pocăinţei 
citește o adorație fără margini. (Cv 5) 


319 e Dragostea înseamnă, pentru femeie, în- 
credere fără margini, unită cu o nu știu ce fel 
de nevoie de a venera, de a adora ființa căreia 


îi aparține. (F 31) 


380 e Unde este femeia, oricît de candidă ar fi, 
care să nu dorească a isca invidie ? (FE 3) 


381 e Gindirea unei femei este înzestrată cu o 
elasticitate nebănuită ; cînd primeşte o lovitură 
de măciucă, se clatină, pare că se prăbușeşte, dar 
își recapătă forma într-un anumit timp. (FE 10) 


382 e Cînd veţi vedea o femeie comportîndu-se 
în viaţa de. familie cu aceeași cochetărie pe care 
altele o practică numai datorită unui anume 
sentiment, credeţi-mă că femeia aceasta este la 
fel de nobilă și ca mamă, și ca soţie. (B 6) 


MAXIME ŞI CUGETĂRI 59 


383 e Dragostea începe, la femeie, prin expli- 
carea oricărei întîmplări în favoarea bărbatului 
iubit. (B 57) 


384 e Femeile pot iubi fără a fi și fericite, şi pot 
îi fericite fără a iubi. A iubi și a fi și fericită, 
a întruni aceste două mari bucurii omenești — 
asta seamănă a minune. (SC 20) 


385 e Femeia are vîrsta pe care arată că o are. 
(Mb) | 


386 e Este cu neputinţă ca o femeie să nu ghi- 
cească dragostea pe care o insuflă cuiva. 
(Fp 79) 


387 e O cută în inima unei femei este o pră- 
pastie, ca o cută de teren în Alpi : din depărtare 
nu poţi nici măcar bănui cît de adîncă și de în- 
insă este. (Mz 12) 


388 «e În orice situaţie s-ar găsi, femeile au mai 
multe prilejuri de a fi îndurerate decît are băr- 
batul, şi suferă mai mult decît el. Bărbatul are 
puterea lui şi posibilitatea de a-și arăta pute- 
rea : el acţionează, umblă, muncește, cugetă, se 
gîndește la viitor și în aceasta găsește o con- 
solare. Dar femeia stă acasă, rămîne faţă în faţă 
cu necazurile pe care nimic nu o poate face să 
le uite, coboară pînă în fundul prăpastiei pe care 
el, bărbatul, a săpat-o, şi adesea o umple cu do- 
rința ei de mai bine şi cu lacrimile ei. (EG 27) 

389 e Apusurile durează zece minute la orizont 
şi zece ani în inima unei femei. (Sc II 56) 


390 e Femeile merg la ţintă ca păsările prin 
văzduh, unde nimic nu le oprește. (Sc III 69) 


391 e Orice iubire adevărată devine, la femeie, 
o contemplare activă, mai mult sau mai puţin 
lucidă, mai mult sau mai puţin profundă, după 
caracterul fiecăreia. (Ţr) 


392 e Este de ajuns o rezistență oarecare pen- 
tru ca o femeie să dorească s-o învingă. (Md 15) 


393 e Cind femeile ne iubesc, ne iartă orice, 
pînă și crimele ; cînd nu ne iubesc, nu neiartă 
nimic, nici măcar virtuțile. (Md 35). 


394 e Bărbaţii sînt socotiți a fi tare cumpliţi, 
şi tigrii tot așa ; dar nici tigrii, nici năpîrcile, nici 
diplomaţii, nici judecătorii, nici călăii, nici re-. 
gii nu pot ajunge, chiar dacă ar face cele mai 
mari cruzimi, aproape de cruzimea blîndă, blîn- 
dețea înveninată, disprețul sălbatic al domni- 
șoarelor între ele, cînd unele se cred mai pre- 
sus de celelalte prin naştere, avere, gingășie şi 
cînd este vorba de o căsătorie, de întiietate, mă 
rog, despre una dintre cele o mie de rivalități 
dintre femei. (P 22) 


395 e instinctul schimbă în despot femeia, 
dacă nu este ea cea obidită. (Ş 23) 

396 e Este atît de ușor să-ți baţi joc de o fe- 
meie îndrăgostită, încît .o asemenea faptă este 
cea mai josnică ticăloșie. (Ș 70) 


3917 e Femeile virtuoase ar vrea să aibă pute- 
rea de seducţie a viciului, dar să rămînă curate. 
(VB 63) 


398 e Femeile știu totul din instinct. (VB 50) 


399 e Cînd o femeie este jignită în fața lumii, 
ea caută să uite ; în felul acesta are toate șan- 
sele să pară măreaţă, este: femeie prin însăși 
iertarea ei. Dar femeile nu iartă niciodată jig- 
nirile tainice, pentru că nu le plac nici lașităţi 
tăinuite, nici virtuţi tăinuite și nici iubiri tăi- 
nuite. (I 13 II 36) 


400 e Oricît de îngerească şi de sfintă ar fi o 
femeie, dacă plînge cu lacrimi șiroaie frumuse- 
țea îi piere. (VB 65) 


401 e Unde este fata care să nu-și îngăduie un 
mic roman în povestea căsătoriei ei 7 (VP 149) 


402 e Îndeobşte, femeile au o convingere 
aparte, o morală a lor; ele cred în realitatea 
a tot ce le serveşte interesele şi pasiunile. 
(VP +19) 


403 e A fi o femeie cinstită și cuminte în 
lume, și o curtezană pentru soţul ei, înseamnă 

a fi o femeie genială. Aici se află tot secretul 
legăturilor de lungă durată, de neînțeles pentru 
femeile desmoștenite de aceste două minunate 
însușiri. (VB 63) 


404 e Tînguiala de deznădeje a femeii este atît 
de convingătoare încît smulge iertarea aflată în 
inimile tuturor îndrăgostiților, cînd femeia este 
tînără, drăguță şi atît de decoltată încît ar putea 
ieși pe sus din rochie în costumul Evei. (VB 40) 


405 e Boala este unul din paravanele pe care 
de cele mai multe ori femeile le pun între ele 
și furtuna unor certuri. (VB 39) 


406 e Blîndeţea și supunerea sînt cele mai pu- 
ternice arme ale femeii. (VB 18) 


407 e Spiritul de contradicţie este atît de înră- 
dăcinat la femeie, încît este în stare să-și con- 
trazică propriile sentimente. (29—42) 


408 e Dragostea pentru părinţi este ultima care 
moare în inima unei fete. (28—46) 


409 e Liniştea unei femei depinde de cea 
mai neînsemnată cută de pe îruntea celui iubit. 
(27—57) 


410 + O femeie ori ascultă mereu, ori porun- 
cește mereu. (27—7) 


411 e Coafura este, precis, partea de toaletă de 
care femeile se îngrijesc cel mai mult. Este în 

același timp și cea mai indiscretă, pentru că 
de multe ori destăinuie intenţiile de seducţie 
ascunse cu multă dibăcie. (27—6) 


412 e Pentru a face ca dragostea să dureze, îţi 
trebuie mai muliă minte decît pentru a iubi: 
trebuie să etalezi în fiecare zi comori nebănuite ; 
iată de ce femeile frumoase de pică n-au prici- 
nuit niciodată pasiuni îndelungate, pe cînd fru- 
museţi oarecare, ba chiar femei urîte, dar pline 
de spirit și graţie, și-au păstrat bărbaţii lîngă 
ele. De altfel, femeilor frumoase li se pare că 
este de ajuns să se arate în lume, ca să şi placă. 
(25—43) 


413 e Femeilor ce se căsătoresc cu cel iubit nu 
le este deloc greu să fie virtuoase. (25—19) 


414 e Nu există divorț între două femei care 
se iubesc sincer. (21—32) 


415 e Cînd o femeie este frumoasă și rostește. 
o' vorbă oarecare, gura sa trandafirie face ca 
vorba să pară divină. (21—31) 


416 e Femeia îndrăgostită nu mai vede alţi 
bărbaţi. (21—15) 


417 e La patruzeci de ani femeia, mai ales cea 
care a gustat din mărul otrăvit al pasiunii, simte 
o teamă solemnă ; începe. să-şi dea seama că 
pentru ea există două morţi : moartea inimii şi 
cea a trupului. (Mb) 

418 e Nu se poate ca femeia să nu urască pe 
bărbatul în faţa căruia este silită să roșească, 
(5—61) : 


419 e Rușinea, remuşcarea şi mizeria sînt cele 
trei Furii în mîinile cărora trebuie negreşit să 
cadă .femeile, cînd au depășit limitele. (G 60) 


420 e Pentru femei, sentimentele care nu sînt 
în armonie cu legile sociale sau cu cele natu- 
rale, adică o dragoste pe care nu, este obligată 
să o aibă, — asemenea sentimente le sînt inter=- 
zise. (B 19) 


421 e În ochii unei femei, un bărbat care îi este 
indiferent pare destul de urit, dar nu chiar 
foarte, foarte ; dar cînd este vorba de un . băr- 
bat pe care nu-l mai iubeşte, acesta îi pare hi- 
dos. (FE 27) 


422 e Există plăceri însoţite . într-una de 
oarecare sfiiciune amestecată cu teamă, emoţii 
plăcute, pe care inima cea mai castă ar vrea să 
le ţină mereu în umbră. Cu -cît mai delicată 
este. o femeie, cu atît mai mult caută să-și as- 
cundă bucuriile sufletului. Multe femei doresc 
adesea să audă rostindu-se de toată lumea un 
nume pe care uneori ele ar dori doar să-l as- 
cundă în inima lor. (F. 30). Ș: 
423 e Femeile au un inimitabil talent de. a-și 
exprima sentimentele fără a folosi vorbe mari ; i 

elocința lor constă în primul rând în âccentul 
glasului, în gesturi, în atitudine și în priviri. 
(F 30 12) 


424 e Unii bărbaţi se simt mai la largul lor pe 
un teren -de duel,.în fața unui bărbat care le 
ameninţă inima cu spada, decît în fața unei fe- 
mei care, după ce se văicăreşte timp de două 
ore, face pe moarta și cere săruri pe la nas. 
(MG 14) 


425 e Femeile care-și înșeală bărbaţii ar trebui 
arse toate pe rug, în văzul lumii ! — De unde 
atitea lemne ? (C 31) 


426 e Atita vreme cît cunoşti taina unei' femei, 
ești sigur considerat prieten. (4—67) . 


427. e Fetele ar vrea să fie stăpîne și pe trecu- 
cutul bărbatului iubit, aşa cum sînt stăpîne pe 
viitorul lui. (2—31) 


428 e Dacă o să scotocești inima unei femei din 
„lumea bună“ pariziană, vei găsi mai înțiîi că- 
mătarul și pe urmă amantul. (Vorbeşte ocnașul 
Vautrin.) (MG 10) 


429 e Două simțăminte stăpînesc inima femei- 
lor. Ori se devotează unor ființe aflate în sufe- 
Tinţă, înjosite, chiar vinovate, pe care vor să le 
consoleze, să le înalțe, să le răscumpere, ori 
se dăruiesc unor ființe superioare, sublime, pu- 

ternice, pe care vor să le adore, să le înţeleagă 
și de care sînt de multe ori zdrobite. (Se 6) 


430 e Sărutările unei femei sincere sînt ca mie- 
rea cerească ; în mîngîierea lui, sărutul acesta 
pare că aduce un întreg suflet și o flacără gin- 
gașă care pătrunde în inimă. Sărutările lipsite 
de această dulceaţă îmbietoare sînt aspre și veș- 
tede. (F 30 20) 


431 e În consolările femeii există o duioșie în 
care se găsește mereu ceva matern, plin de grijă, 
atotcuprinzător. (V 6) 


432 e Daţi-i un răgaz de douăzeci şi patru de 
ore unei parizience la ananghie și-o să întoarcă 
pe dos un întreg minister. (VB 21) 


433 e Una dintre gloriile sociețăţii este cea de 
a fi creat femeia, din ceea ce natura făcuse o 
femelă ; de a fi creat perpetuarea dorinței, din 
ceea ce natura nu se gîndise să facă decît per- 
petuarea speciei ; în sfîrşit, de a fi creat dra- 
gostea, cea mai frumoasă religie de pe lume. 
(SC 22) 


434 e Femeie contra călugăr, — partidă egală. 
(EG 41) 


435 e Oricît de dulce ar fi compasiunea unei 
femei, ea rănește mai grav decît batjocura. (Cor 
CH martie 1832) 

FERICIRE 


436 e Fericirea are nenorocirea să pară ceva 
absolut. (BN 4) 


4317 e Nu ştiu dacă nesiguranța în privinţa fe- 
ricirii nu este mai tiranică decît nesiguranța 
privind pacea și munca. (Cor SL ian. 1849) 


438 e Succesul nu înseamnă nimic, pentru că 
vine de la lume ; fericirea este totul și ea nu 
vine decît de la o singură persoană. (Cor CH 
ian. 1835) 


439 e Fericirea se află mereu la îndemîna 
noastră, la picioarele noastre, ca o floare de 
cîmp ; nu trebuie decît să te apleci ca s-o cu- 
legi. Dar cum ea este înconjurată de multe alte 
flori, ne înșelăm asupra parfumului, asupra cu- 
lorii și întindem prea departe mîinile, așa că nu 
ne atingem țelul. (27—10) 


440 e Este mai ușor de suportat o nenorocire 
lingă adevărați prieteni, decît o fericire invi- 
diată. (Cor CZ martie 1850) 


441 e Ţin mai mult la fericire în sărăcie, decît 
la nenorocire în bogăţie. (1—5) 


442 e Nimeni nu renunţă fără luptă la fericire. 
(2—23) 


443 e Cînd te afli cu capul în nori, nu te simţi 
bine cu picioarele pe pămînt. (6 actul II) 


————————————————————————O—Z———O——O——O—————————=— 

444 e Oamenii, în general, nu iubesc puterea 
decîţ atîta vreme cît ea le dă ceea ce ei numesc 
fericire. (50) ' 


445 e Nu există sărbătoare fără ziua ei de 
miine. (56 1 vol 1 cap V) 


446 e Fericirea este tare aproape de nenoro- 
cire. (27—60) 


441 e Firea omenească ne face să simţim mai 
multă durere din pricina unei note false în fe- 
ricire, decît plăcere atunci cînd dăm peste o bu- 
curie în plină nenorocire. (Ca. 5) . 


448 e Regii, chiar dacă toată lumea: ar fi a lor, 
sînt. osîndiţi, ca şi ceilalţi oameni, să trăiască 
într-un cerc restrîns de ale cărui legi ascultă, 
aşa că fericirea lor depinde de impresiile pe care 
şi le fac în acel cerc. (Mţ 28) 


449 e Fericirea altora devine. bucuria: celor ce 
nu mai pot fi fericiţi. (Cv 55) 


450 e Fericirea îşi are obrăznicia ei. (B 37) 
451 * Cei mai mulţi confundă fericirea cu mij- 
loacele ei, averea fiind, după dînșii, cel mai grăi- 


tor element al fericirii. (MMi 16) 


452 e. Oricine este liber să-și sacrifice capita- 
lul de fericire. (Mm 59) 

453 e Fie că cutreieri lumea, fie că rămii lîngă 
sobă și lîngă nevastă, tot ajungi la o vîrstă 
cînd viaţa nu mai este. decît o obișnuință prac- 
ticaţă într-un anumit mediu preferat. Fericirea 
constă atunci în exercitarea aptitudinilor tale 
aplicate la realităţi. (G 53) 


454 e Fericirea înghite forțele, așa cum neno- 
rocirea usucă virtuțile. (Pch 35) 


455 e Există fericiri în care nu mai poți crede ; 
ele vin ca trăsnetul și mistuie totul. (Ch 5) 


456 e Bogăția face ca orice să poată fi suportat, 
dar nu există fericire care să nu se stingă în faţa 
mizeriei. (CB 14) 


451 e O nenorocire împărţită pe din două face, 
aidoma fericirii împărtășite, ca sufletele să vi- 
breze la acelaşi diapazon. (Sc IV 28) 


458 e Fericirea nu caută. nod în papură — Le 
bonheur n'est pas chicanier. (Ţr) 


459 e Fericirea nu creează nimic altceva decît 
numai amintiri. (VB 28) 


460 e A pierde fericirea visată, a renunţa la un 
întreg viitor înseamnă o suferință mai crîncenă 
decît cea pricinuită de ruinele unei fericiri 
trăite, oricît de deplină ar fi fost , speranța ru 
este oare mai plăcută decît amintirea ? (Pun 62) 

FIZIOLOGIE 


461 e Una dintre preocupările fiziologiei : mo- 
derne, şi nu cea mai măruntă, ar fi să cerceteze 
prin ce căi, prin ce mijloace ajunge un gînd să 
producă în trup aceeași dezorganizare ca otrava. 
(MMi 36) 


462 e Personalitatea morală este mai sensibilă, 
oarecum mai vie decît personalitatea fizică. 
Inima şi sîngele sînt mai puţin sensibile decît 
nervii. Personalitatea noastră lăuntrică ne do- 
mină, orice am face. (Ţr) 


463 e Dacă fiziologii pot defini precis iubirea, 
invocînd legile naturii, moraliștii sînt ceva mai 
încurcaţi cînd vor s-o explice privită în toate 
sensurile pe care i le-a atribuit societatea. 
(| 13 II 52) 


FRUMUSEȚE 


464 e Frumuseţea nu se poate dobîndi ; ea este 
pretutindeni recunoscută și contează adesea mai 
mult decît averea și talentul ; ea nu are nevoie 
decit să se arate pentru a izbîndi şi nu i se cere 
altceva decît să existe. (Sv 6) 


465 e Frumuseţea este un văl care slujește 
adesea pentru ascunderea multor cusururi. 
(MMi 29) 


466 + Frumuseţea este mai neîndurătoare decît 
puterea. (Cor BL, ciornă, martie 1822) 

467 e Frumuseţea lipsită de expresie este, 
poate, o impostură. (Df 12) 


468 e Frumuseţea trebuie socotită, fără în- 
doială, o nenorocire pentru femeie, deoarece 
această trecătoare floare ţine prea mult loc în 
sentimentul inspirat. Oare bărbatul nu se în- 
drăgosteșe de o femeie frumoasă așa cum se că- 
sătorește cu o femeie bogată ? (Ca 6) 


469 e Frumuseţea este o regină pe care pictorii 
o adoră. (Dv 19) 


470 e Frumuseţea este cea mai mare dintre pu- 
terile omenești. Orice putere fără contrapondere, 
fără stavilă, autocratică duce la abuz, la nebu- 
nie. Arbitrariul este demenţa puterii. La femei=, 
arbitrariul este fantezia. (VB 44) 


GAZETĂRIE 


471 e A fi proprietarul unui ziar înseamnă a 
deveni o personalitate : exploatezi inteligenţe, 
iei parte la plăceri, fără a participa și la muncă. 
Nimic nu este mai ispititor pentru spiritele in- 
ferioare decît să se ridice prin talentul altuia. 
(Cnt I 10) 


472 * În armata presei, fiecare ins are nevoie 
de prieteni, așa cum orice general are nevoie de 
soldaţi. (Ip II 22) 

413 e Cînd el, ca alte mii de ziariști, îşi va fi 
cheltuit geniul pentru profitul: acţionarilor, 
acești negustori îl vor lăsa să moară de foame 
dacă i-e sete, ori de sete dacă i-e foame. 
(Ip II 36) 


474 e Voi (ziariștii francezi) veți începe acum 
(către 1820) cu pana să cuceriţi Europa, pe care 
spada voastră nu a reușit s-o păstreze. (Ip II 36) 


4175 * Ziarul, în loc dea îndeplini o misiune, 
a devenit tarabă, comerţ. Și, ca orice comerţ, nu 
are nici domn, nici dumnezeu. (Ip II 36) 


416 e Ziarele vor cădea pe mîna. băcanilor care 
au bani să cumpere condeie, pînă în ziua cînd 
abundența de ziare va duce la babilonie. 
(Ip II 36) 


417 e În Franţa, spiritul este mai puternic. 
decît orice, iar ziarul are, pe lîngă spiritul tu- 
turor oamenilor deştepţi, şi făţărnicia lui Tar- 
tuffe. (Ip II 36) 


418 e Dacă ziarul născocește o calomnie, spune 
că așa a aflat el de undeva. De omul care se 
plînge scapă invocînd iertarea ce trebuie acor- 
dată libertăţii. Dacă este tîrît în faţa tribunale- 
lor, se plînge că nu a venit nimeni să-i ceară o 
rectificare ; dar ia cere-i-o : o refuză rizînd, so- 
cotindu-şi crima un fleac. În sfîrşit, își bate joc 
de victimă în caz că ea învinge. Dacă ziarul este 

pedepsit, dacă trebuie să plătească o amendă 
prea mare, piritul este înfierat ca dușman al 
libertăţilor, al ţării, al progresului. (Ip II 36) 


4179 e În orice critic (foiletonist de ziar) zace 
un scriitor nerealizat. (89) 


480 e În zece ani de-acum încolo, primul ţișt- 
biști ieșit din liceu se va crede om mare, se va 
cocoța pe coloanele unui ziar pentru a pălmui 
pe cei dinaintea lui și îi.va trage în jos de pi- 
cioare că să le ia el locul. (Ip II 36) 


481 e Ziarul socoate adevărat tot ce ar putea fi 
adevărat. (Ip II 43) 


482 e Cînd nu mai poate sau nu mai vrea să 
ajungă „cineva“, un scriitor se face ziarist şi 
„băiat bun“. (Md 36) 


483 e Un adevărat pamflet este o operă de cel 
mai strălucit talent, dacă nu este chiar strigătul 
unui geniu. Pamfletul pretinde adevărată știință 
expusă într-o formă plăcută și o pană fără cu- 
sur, pentru că pamfletul trebuie să fie fără gre- 
șeală ; fraza trebuie să fie scurtă, tăioasă, caldă, 
plină de imagini — adică să aibă patru calităţi 
care emană de la geniu. (89) 


484 e Pamfletul este sarcasm sub formă de 
ghiulea de tun. (89) 

GELOZIE 


485 e Gelozia este o patimă josnică ; ea nu stă 
niciodată să chibzuiască. (24—30) 


436 e Sufletele tari nu sînt bîntuite nici de ge- 
lozie, nici de teamă: gelozia este o îndoială, 
teama o proprie înjosire. (C 28) 


487 e Gelozia dovedește o dragoste violenţă. 
(CM 13) 


GENIU 


488 e Cînd un geniu răsare din mijlocul po- 
porului, mînat de o vocaţie, este aproape întot- 
deauna un geniu complet ; este nu numai un 
om deosebit, ci are şi darul universalităţii. 
(Ps 38) 


489 e Oamenii de spirit sînt tot atît de schim- 
bători ca barometrele ; doar omul de geniu este 
numai și numai bun. (Ca 6) 


490 e Cineva se crede mare pentru că reușește 
ceva cu bani mulţi ; inversaţi fraza și veţi găsi 
problema pe care o rezolvă omul de geniu. 
(Sc I 30) 


491 e Niciodată geniul nu se îndepărtează de 
știința care-l călăuzește. (Ga 30) 

492 e Misiunea geniului este să caute, printre 
chipurile adevărului, pe cel care pare ca pro- 
babil tuturor. (FE 8) 


493 e Pecetea geniului este o oarecare apa- 
rență de ușurință. Opera lui trebuie să apară 
obișnuită la prima privire, atît de firească este 
întotdeauna, chiar cînd tratează subiectele cele 
mai înalte. (Mb) 


494 e Geniul este o boală groaznică. Orice scri- 
itor poartă în inimă un monstru care, aidoma 
teniei în stomac, îi sfişie sentimentele pe mă- 
sură ce se dezvoltă. Cine va învinge ? Boala pe 
om, sau omul boala ? Cu siguranţă că trebuie să 
fii un mare om ca să ţii cumpăna între geniul 
şi caracterul tău.. Talentul crește, dar inima se 
usucă. Dacă nu ești un colos, dacă nu ai umeri 
de Hercule, rămii fie fără inimă, fie fără ta- 
lent. (Ip. II 68) 


495 e Ganga din care se extrage geniul are lip- 
surile ei. (VP 130) 


496 «e Inspirația este prilejul dat geniului. 
(VB 45) | 


GINGĂȘIE 


497 e Poate că florile umile și modeste, îm- 
bobocite prin văi, mor dacă sînt răsădite prea 
aproape de cer, în regiunile unde iau naștere 

furtunile și arșiţa soarelui este prea puternică. 


(Mm. 64) 


498 e Sufletele nobile și mîndre își dau imediat 
seama dacă sînt mînuite cu gingășie. (FE 25) 


499 e Sîntem impresionați mai cu deosebire de 
unele gesturi, de unele gingășii ale sufletului şi 
ale minţii, în faţa cărora ne dăm bătuţi. (Ch 13) 


500 e E în firea sufletelor gingașe şi slabe să se 
prăbușească la primul refuz, după cum un prim 
succes le încurajează. (CB 49) 


501 e Darurile făcute cu gingășie au o ciudată 
înrîurire asupra sufletelor noastre. (22—71) 


502 e Într-un adevărat ostaș găsești mereu ceva 
din sufletul copilului, și aproape mereu ceva 
dintr-un ostaș într-un copil. (Ch 5) 


503 e Adevărata gingășie ştie să-şi pună, ca să 
meargă pe stradă, o simplă rochie de stambă, 
atrăgătoare doar prin forma ei, în loc să ti- 
rască cu ea penele și florile bătătoare la ochi 
pe care le plimbă unele burgheze. (MMi 41) 


GIÎNDIRE 


504 e Giîndirea este cheia tuturor comorilor ; 
ea îţi oferă bucuriile avarului, fără să-ți dea și 
grijile lui. (Pch 8) 

505 e Degeaba căutăm să le măsluim: gîndu- 
rile care ne frămîntă răsar ” mereu în ceea ce 
scriem. (27—37) 


506 e Sufletul contemplativ trăiește mai mult 
prin gîndire decît prin faptă. (Fb 7) 


507 e Nu gîndirea trebuie pusă în slujba unel- 
telor, ci uneltele sînt făcute pentru a sluji gîn- 
direa. (Cor DA iulie 1840) 


508 e Cuvintul are un efect numai imediat. 
Cugetarea ucide cuvîntul, cînd cuvîntul nu a 
învins cugetarea. (AS 19) 


509 e Cel ce stă cu gînd la groapă, pîn-la urmă 
se îngroapă — Qui songe ă la tombe y tombe. 
(29—15) ' 


GLORIE 


510 e Gloria este v văutură veninoasă care 
face bine numai dacă e luată în doze mici — 
La glorie est un poison bon ă prendre par peti- 
tes doses. (FE 7) D 


Sil e Gloria este un egoism  divinizat. 
(LL 13) 


512 e Nu-i nimic mai îngrozitor ca a te trezi 
strigoi al propriei tale glorii. (Cor DP noiem- 
brie 1835) 

513 e Gloria este soarele morţilor. (Ca 23) 


514 e Cei ce mînuiesc fie spada, fie pana pen- 
tru ţara lor nu trebuie să se gîndească decît la 
„a o face bine“, cum spuneau strămoșii noştri, 
şi să nu accepte nimic, nici măcar gloria, decît 
ca o fericită întîmplare. (Ţr) 


515 e Nimeni nu știe cît vor mai dăinui gloriile 
apuse, bazate pe admiraţii depășite de vreme. 
(VB 26) 


516 e Astăzi toată lumea vrea să se acopere de 
glorie, și mulţi se acoperă de ridicol. (Cîș 4) 


517 e Ah! Succesul !... Din cîte infamii se com- 
pune un succes ? (1—6) 


518 e Celebritatea este alcătuită mai mult din 
răul decît din binele ce se spune despre cineva. 
(Cor HEB martie 1843) 


GREȘEALĂ 


519 e Nu greșim decît prin ceea ce am lăsat 
să fie slab'în sufletul nostru. (Pt 61) 


520 e Toate minţile mărginite au obiceiul de a 
nu ieși din cercul întîmplărilor și de a nu le căuta 
cauza. Pentru greșelile lor le place să-i găsească 
vinovaţi pe alţii. (MG 5) 

521 e Cele mai multe dintre neînțelegerile 
omenirii iau naştere din faptul că există în ace- 
laşi timp învăţaţi și ignoranţi, predispuși să vadă 
întotdeauna doar o faţă a faptelor și a ideilor și 
să pretindă că partea pe care o vede fiecare 
dintre ei este unica adevărată, unica justă. (VB 2, 
dedicație) 


522 e Există mezalianţe de spirit aidoma mez- 
alianțelor de moravuri și ranguri. (Mm 60) 


523 e Lumea ride de primele greșeli de limbă 
făcute de un străin, dar pînă la urmă ele devin 
obositoare dacă omul nu se corijează. (Mm 59) 


IDEI 
524 e Ideile nu pier niciodată. (Mţ 12) 


525 e Oamenii pot fi ucişi; cuvintele — nu. 
(CM 10) 


526 e Forţele materiale nu vor fi niciodată mai 
puternice decît forţele ideilor sau decît voința 
omenească. (LL 13) 


521 e Puterea morală este ca gîndirea: infi- 
nită. (Cnt II) 


528 e Ideile au o viaţă mai trainică decît 
trupul. (34) 


529 e Marile idei dau naștere marilor fapte. 
(Ps 36) 

530 e Ideile nu pot fi neutralizate decît tot 
prin idei; (Ip II 36) 


ILUZII 


531 e Iluziile nu sînt, oare, norocul inimilor ? 
(C 29) 


532 e Imaginaţia este o ziînă ; sub toiagul ei, 
cel mai frumos diamant şi cea mai umilă scoică 
de pe lume sînt egale și capătă rangul pe care 
ea vrea să i-l acorde. (27—31) 


533 e Să nu ne bizuim pe pantofii mortului, ca 
să fim bine încălțați — Ne comptons pas sur 


les souliers d'un mort pour 6tre bien chausses. 
(VP 120) 


534 e Cînd vorbeşti cu tine însuţi ai mereu 
dreptate. Lorsqu'on parle seul on a toujours 
raison. (21—25) 


535 e Mulţi oameni au luat drept energie încre- 
derea pe care ţi-o dau iluziile ; dar poate că 
speranța este jumătatea curajului. (CB 38) 


IMPOSTURĂ 


536 e Copilul acestui secol îmbibat de ambiţii 
vrea ca averea să-i vină fără muncă, gloria fără 
talent și succesul fără strădanie. (FE 9) 


537 e Calea cea mai scurtă pentru a face avere 
este să lucrezi ; dar marea noastră nenorocire 

este că ne simţim în stare de orice, nefiind, în 
fond, buni la nimic. (1—10) 


538 e Oamenii de paie pot lua foc. (1—15) 


539 e Sînt oameni care împing pe alţii înainte, 
nu riscă nimic şi, după succes, culeg ei toate 
roadele. (3—52) 


540 e Nasul pe sus este o demnitate care nu se 
-sprijină pe nimic. (Sc III 67) 


541 e 'Tot ce caută doar să facă impresie este 
ceva de prost gust, ca tot ce este zgomotos. (67) 


542 e Cînd unii lăudăroși, plini de ei înşiși, 
afirmă prea degrabă că al lor este viitorul, ei 
trec drept deștepți numai în ochii proștilor. 
(Cn 10) 


543 e Un cuvînt face cît o idee într-o ţară unde 
omul este mai atras de eticheta sacului decît 
de conţinutul lui. (FG: 2) 


544 e Mediocrii care vor să ajungă „cineva“ 
se pling că n-au noroc. Norocul acesta nu-i alt- 
ceva decît voinţă, muncă zi de zi, dispreţ pentru 
renume obţinut uşor, o cultură imensă și răb- 
dare. (Mz 14) 


545 e Parveniţii sînt ca maimuţele, avînd 
aceeași dibăcie ca ele ; te uiţi la ei de jos în sus, 
le admiri agilitatea la cățărat ; dar cînd ajung pe 

culme, nu mai vezi decît părţile lor ruşinoase. 
(Cv 10) 


„546 e Faima timpurie, importanța acordată, 
elogiile înșelătoare, pe care oamenii le aruncă 
artiştilor așa cum își zic bună ziua sau vorbesc 
despre cum mai e vremea, dau artistului acea 
conștiință a propriei valori care degenerează în 
înfumurare cînd dispare talentul. (VB 36) 


547 e Una dintre principalele ocupaţii ale celor 
care au din ce trăi este a se crede că sînt ci- 
neva ; și, din această convingere, reiese o oare- 
„care nevoie de a căuta să facă în așa fel încît 
să se vorbească de ei, în mod onorabil. Dumne- 
zeu ştie ce sens dau ei acestui cuvînt din urmă ! 
(38) 


INFERIORI ȘI SUPERIORI 


548 e Un măgar poate da sfaturi unui episcop. 
(Cor GS aprilie 1840) 


549 e Cei mari au mai des decît se crede nevoie 
de cei mai mici ca ei. (28—9) 


550 e Așă-i în lumea scriitoricească : nu iubești 
decât pe cel inferior ţie ; fiecare este dușmanul 
oricui caută 'să se ridice mai sus. (FE 18) 


551 e Superiorii nu le iartă niciodată inferio- 
rilor, cînd aceștia întruchipează măreția. (Ps 9) 

552 e Cei mari nu au dreptul de a împiedica 
pe cei umili să privească soarele. (27—62) 


553 e Unii oameni sînt atţît de mari încît nu-l 
mai mîhnesc pe cel vinovat, reproșîndu-i o ne- 
norocire pricinuită de acesta mai demult. (Sl 23) 


554 e În general, confidenţele se fac mai de- 
grabă de sus în jos decît de jos în sus. În afa- 
cerile tainice te foloseşti mai mult de inferiori 
decît de superiori ; ei ajung deci complicii gîn- 
durilor tale ascunse. (VB 8). 


555 e Cînd soarele se duce la culcare, orătăniile 
din ogradă fac la fel. (VB 39) 


INOCENȚĂ 


556 e Cîtă forţă se află în slăbiciune și nevino- 
văţie ! (4—79) 


557 e În încăpăținarea de a face un bine pe 
care lumea îl privește cu ochi răi se găsesc 
atracţii de neînvins ; inocenţa are deliciul vi- 
ciului. (Ip I 12) 


558 e Dacă o fată poate să se uite, fără să ro- 
şească, în ochii părinţilor ei, asta este de-ajuns. 
(3—54) 


559 e Există oameni sortiţi să îndure de toate, 
pentru că, neștiind să vadă nimic, nu se pot feri 
de nimic ; lor li se întîmplă orice. (VT 39) 

560 e Tinerele fete îşi creează adesea imagini 
pline de nobleţe și de farmec, chipuri absolut 
ideale, și-și făuresc idei absolut himerice despre 
bărbaţi, despre sentimente, despre lume ; apoi 
atribuie cuiva, cu toată inocenţa, trăsăturile de- 
-săvîrșite pe care le-au visat și se dau pe mîna 
lui ; în bărbatul pe care l-au ales, ele iubesc 
ființa aceasta imaginară ; dar mai tîrziu, cînd 
nu mai au vreme să se smulgă din nenorocire, 
înșelătoarea plăsmuire pe care au înfrumuse- 
ţat-o — mă rog, primul lor idol — se schimbă 
într-un schelet odios. (F30 4) 


561 e Pentru o tînără femeie cu inima încă 
pură şi cu dragostea neprihănită, pînă și 
sentimentul de a fi mamă ascultă de glasul 
pudoarei. Pudoarea nu înseamnă oare însăși 
iemeia ? (F30 11) 


562 e Dragostea și nevinovăția sînt ca lupul 
și mielul. Nu prea pot înnopta de multe ori îm- 
preună, fără ca primul să nu-l mănînce pe cel 
de-al doilea. (29 — 12) 


INTERES . 


563 e Omul nu este nici bun, nici rău, se nâște 
cu instincte şi aptitudini ; societatea, departe de 
a-l deprava, cum a pretins Rousseau, îl perfec- 
ţionează, îl face mai bun ; dar interesul îi dez- 
voltă enorm înclinațiile rele. (CU pref 1842) 


MAXIME ȘI CUGETĂRI 85 


564 e În orice oraș din țară ai merge, se schim- 
bă numele, dar vei găsi aceleaşi lucruri. Pretu- 
tindeni, pe continent, în insule, în Europa, în 
cele mai mici cătune, ca şi sub baldachinele îm- 
părătești, vei găsi aceleași interese, aceleași 
fapte. (30) 


565 e Lăcomia tuturor este paznicul cel mai 
vigilent împotriva  lăcomiei unui singur 
ins. (35) 


566 e Interesul personal îl împinge pe om să 
comită mîrșăvii. (Ţr) 


567 e Interesul este zeul care-l slugăreşte pe 
rege. (7) 


568 e Curtea se destramă odată cu puterea 
domnitorului. (7) 


569 e Calculul, mascat ca sentiment, pătrunde 
primul în inima omului, măturînd de acolo 
doliul cel mai sincer. Iată cum, în viaţă, natura 
își permite ceea ce, în operele de geniu, este 
socotit ca o culme a artei ; mijlocul folosit de 
natură este interesul, dobinda, care este geniul 
banului. (Pt 58) 


510 e Pe oameni îi poţi ucide, dar interesele 


— nu! (Ţr) 


571 e A explica societatea prin teoria fericirii 
individuale, fericire smulsă cu dibăcie în dauna 

tuturor, este o doctrină nefericită, ale cărei 
deducţii stricte îl fac pe om să creadă că tot ceea 
ce-și însușeşte pe ascuns — fără ca legea, lumea, 
individul să-și dea seama că sînt lezaţi — ar fi 
bine și definitiv cîștigat. Interesul personal 
devine atunci o lege supremă, singura problemă 
rămînînd a şti să ocolești, fără martori sau 
dovezi, dificultăţile pe care moravurile și legile 
le pun între tine şi satisfacţiile tale. (Cv 29) 


572 e Avansarea ! Iată cuvîntul cumplit, gîndul 
care, în zilele noastre, îl schimbă pe magistrat 
într-un funcţionar. (Sc IV 2) 


573 e Indiferent dacă-ţi lezează sau îți favori- 
zează interesul, legea generală trebuie respec- 
tată, fără discuţie: (Cv 29) 


514 e Legea interesului general, care dă naștere 
patriotismului, este imediat, distrusă de legea 
interesului particular, care, fiind şi ea autorizată, 
face să se nască egoismul. (Ps 44) 


575 e Cînd o ţară ajunge să vadă doar bani în 
orice face, nu mai există nici o forță morală care 
să se opună mișcării antisociale care este inte- 
resul personal. (86) 


516 e Interesele dezbină oamenii, dar vicioşii 
se înțeleg mereu între ei. (VB 34) 


577 e Politeţea constă în a părea că uiţi de tine 
în interesul altora ; la mulţi oameni ea nu este 

decît un rînjet social, care se dezminte imediat 
ce interesul propriu, prea scărmănat, își arată 
virful nasului ; un om mare devine atunci un 
nemernic. (Cv 29) 


578 e Folosul.pentru sine, care face atîtea pri- 
etenii, le şi desface. (19) 


579 e Există ceva mult mai caraghios decît ce 
găsești în Moliere : este vorba de interesul per- 
sonal. (Cor HEB februarie 1846.) 


580 e În conflictul ambițiilor care se întretaie, 
mergi direct la fapte. Această strategie a războ- 
iului se potrivește de minune și în bătălia inte- 
reselor contrarii. (Cv 30) 


581 e Pentru o siluetă la modă, femeia dă la 
o parte pofta de mîncare. (Mz 11) 


INVIDIE 


582 e Nimeni nu duce o viaţă atît de tihnită pe 
cât i-o înfăţişează invidioșii. (Fb 3) 


583 e În suțletele alese, începutul de invidie se 
transformă în dorinţa de a întrece, dînd naștere 
la fapte mari ; în sufletele meschine, invidia se 
transformă în ură. (C. 6) 


584 * La firile slabe, descurajarea provine din 
invidie. (Cnt I 10) 

585 e i este cu neputinţă unei fiinţe omenești, 
veşnic în luptă cu ea însăși sau în dezacoră cu 
viaţa, să-i lase în pace pe alţii, să nu le pizmu- 
iască fericirea. (VT 38) 


586 e Invidia este cumplita comoară a speran- 
țelor noastre înșelate, a talentelor noastre năs- 
cute moarte, a succeselor noastre ratate, a pre- 
tenţiilor noastre rănite. (Ip II 15) 


587 e Sîntem prea invidioşi unii pe alţii ca să 
nu dorim să uităm și noi, și să facem și pe alții 
să uite succesele cuiva. (Ip II 52) 


588 e Biata Academie: toată lumea vrea să 
ajungă la eâ, dar, odată admis, nimeni nu mai 
pune piciorul pe acolo. (27—24) 


IPOCRIZIE 


589 e Dacă ne-am spune în faţă tot ce spunem 
pe ascuns unii despre alţii, n-ar mai fi posibilă 
societatea. (DA) 


590 e lezuiţii s-au dus, dar iezuitismul a rămas. 
(ZM 63) 


591 e Dacă te-ai lua după inscripțiile funerare 
din cimitirul P&re-Lachaise, ţi-ar fi mai uşor să 
găsești un om cinstit printre cei ce se plimbă pe 
acolo, decît un pungaș într-un mormiînt. (SI pret 
1838) 

592 e Cele mai multe „întîmplări“ sînt puse la 
cale. (Md 28) 


593 e Inscripţia funerară este pentru mulţi 
morţi ca tabla de materii a unei cărți necunos- 
cute. (MMi 6) 


594 e Știţi de ce dramele ai căror eroi sînt niște 
ticăloși au atît de mulţi spectatori ? Pentru că 
toți spectatorii pleacă măguliţi, zicîndu-și : ei, 
eu nu semăn chiar atît de mult cu pungașii ăia ! 
(1—3) 


595 e Așa e omul: uneori se face vinovat de 
crimă, numai pentru a rămîne mare şi nobil în 
faţa unei femei sau înaintea unui anumit public. 
Un îndrăgostit seamănă mult cu jucătorul de 
cărți care s-ar simţi dezonorat dacă n-ar resti- 
tui ceea ce a împrumutat de la crupier, dar care 
săvirşește ticăloșii de neînchipuit, își despoaie 
soţia și copiii, fură și ucide pentru a se întoarce 
la joc cu buzunarele pline, cu cinstea nepătată 
în ochii celor ce vin în casa blestemată. (Mi 25) 


596 e Prorocii sînt proroci mai mult prin ceea 
ce nu spun decît prih ceea ce âu spus. Nimeni 
nu este mai lipsit de păcatul de a fi spus un ne- 
adevăr ca prorocul mut. (89) 


-597 e Nu te poţi aştepta niciodată la nimica bun 
de la tinerii care-şi mărturisesc greşelile, se 
căiesc că le-au făcut, dar le fac din nou. (Sv 7) 

598 . Chiar celor mai puternici oameni le place 
să se înșele singuri asupra unor fapte care, cu- 
noscute în adevărata lor lumină, i-ar face să se 
simtă umiliţi și jigniţi de ei înșiși. (Sv 18) 


599 e Gura lumii, care nu aduce nimica bun, 
este părtaşă la multe nenorociri ; dar cînd vede 
scoţînd capul răul pe care l-a clocit cu o grijă de 
mamă, îl reneagă. (C 4) 


600 e Oamenii cu două feţe transmit totdeauna 
celorlalți duplicitatea lor. (UM 4) 


601 e Oamenii adunaţi în turmă sînt şi mai 
făţarnici decît atunci cînd interesul îi împinge 
să se prefacă. Așa că ne petrecem o bună parte 
din viaţă smulgînd din inimă ceea ce crescuse 
acolo în timpul adolescenţei. Asta se cheamă a 
dobîndi experienţă. (Ip III 36) 


602 e Nimic nu-i mai cumplit-ca eticheta, pen- 
tru cei ce o admit drept cea mai grozavă lege a 
societăţii. (Sc II 50) 


603 e Fatalul „o să vedem !“ al bogaţilor are în 
el destule făgăduieli pentru a scăpa cu punga 
neatinsă ; ba le mai şi îngăduie să stea cu braţele 
încrucişate în fața oricărei nenorociri a altuia, 
sub cuvînt că nu se mai poate face nimic, odată 
ce s-a întîmplat. (Ţr) 


604 e Cînd o scrisoare de dragoste poate face 
plăcere şi unui al treilea care o citeşte, cu sigu- 

ranță că este pornită din cap, nu din inimă. 
(Mad 37) 


605 e Există oameni care se nasc niţeluş mai- 
muţe și pentru care imitarea celor mai ferme- 
cătoare gesturi sentimentale este atît de firească, 
încît nici nu-l mai poţi simţi pe actor. (Md 43) 


606 + Omul are mania de a lăsa să se creadă 
că are ceea ce nu are. (Dv 15) 


607 e A oferi totul înseamnă a nu da nimic — 
Tout offrir c'est ne rien donner. (Cfş 14) 


608 e „Excentricitate“ este cuvîntul născocit 
de englezi pentru nebuniile nu ale celor mărunți, 
ci numai ale celor din lumea înaltă. (VB 7) 


609 e Unele fățărnicii durează cu anii, așa cum 
se întîmplă în prea-sfinţitul colegiu al cardina- 
lilor sau în soborurile unor capi de tagme reli- 
gioase. (VP 112) 


610 e La Paris, jumătate din numărul binefa- 
cerilor sînt afaceri, așa cum jumătate din actele 
de recunoștință sînt răzbunări. Cu o rudă săracă 
te porţi cam cum te-ai purta cu un guzgan că- 
ruia îi întinzi o bucăţică de slănină. (VB 23) 


6ll e La palat nu trebuie să judeci gîndurile 
oamenilor după chipul lor. (29—34) 

612 e Remuşcările sînt o dovadă a neputinței ; 
cel vinovat va repeta greșeala. Numai căința este 
forţa care pune capăt la orice. (Se 16) 


613 e Socot căința periodică drept o mare făţăr- 
nicie ; căinţa devine atunci o acoperire a fapte- 
lor rele ; un om care se căiește de două ori este 
un netrebnic. (Ip II 65) 


614 e Este greu să nu pari om cumsecade după 
ce-ţi aranjezi bine treburile. (Dv 18) 


615 e Poliţia se îndoiește întotdeauna de orice. 
(Sc III 63) 


616 e Dacă oamenii înzestrați cu curaj fizic, dar 
mişei şi mîrşavi ca suflet, văd că în jurul lor lu- 
crurile reintră pe făgașul normal după o neno- 
rocire în care cinstea le fusese terfelită, atunci 
această bunăvoință a familiei sau a prietenilor 
devine pentru ei o primă de încurajare. Încep 
să se bizuie pe faptul că nu vor fi pedepsiţi. Min- 
tea lor stricată, patimile satisfăcute îi fac să caute 
a-şi da seama cum de au reușit să înșele legile 
sociale şi devin apoi îngrozitor de dibaci în a 
le ocoli. (Pt 13) 


617 * E ştiut lucru: toţi criminalii spun că s-a 
făcut o eroare judiciară cu ei. (Sc'III 66) 


618 e Tinerii nu ştiu cît de folositor este să po- 
zezi în victimă, cînd te simţi călău. (B 46) 


619 e Cind un om ajunge la putere, lumea îi 
găsește „toate calităţile înșirate într-un epitaf ; 

dacă se duce de rîpă, apoi avea mai multe cusu- 
ruri decât fiul risipitor. (C 30) 


620 e Mă mulţumesc să-mi studiez semenii ; îi 
văd cum joacă toţi teatru, cu mai multă ori mai 
puţină îndemînare. Nu-mi fac iluzii despre ni- 
mic, dar rîd ca un spectator din sală care se dis- 
trează. (3—52) 


621 e Lingușeşte patimile clipei și ai să ajungi 
oriunde un erou. (DA) 


622 e Cele mai frumoase motive sînt bune doar 
să pună mască celor mai meschine lucruri. (3— 
52) 


623 e Foarte puţini sînt cei care-și dau imediat 
de gol cusururile. Îndeobște fiecare caută să se 
prezinte sub o înfățișare atrăgătoare. (VT 36) 


624 e Sînt oameni care se feresc de cei apropiaţi 
lor, dar se lasă cu totul pe seama primului venit. 
Fapt moral ciudat, dar adevărat, a cărui rădăcină 
este ușor de găsit chiar în inima omenească. 
Poate că unii nu mai au nimic de cîștigat de la 
cei cu care viețuiesc laolaltă ; după ce și-au ară- 
tat golul din suflet, ei sînt judecaţi în taină, dar 
cu asprimea meritată ; avînd însă o neostoită 
poftă de măguliri, a căror lipsă o simt, sau măci- 
naţi de dorința de a părea că au calităţi pe care 
nu le au, ei speră să capete ușor prețuirea sau 
inima celor care nu-i cunosc. (MG 5) 

ISTORIE 


625 «e Istoria nepărtinitoare și poetică nu poate 
fi scrisă decît de posteritate. Noi, contemporanii, 
nu sîntem decît lucrătorii care adună pietrele 
monumentului. (62) 


626. Ceea ce se cheamă îndeobște istorie este 
zugrăvirea a tot ce au făcut marile turme de 
oameni numite naţiuni ; dar cum pînă azi istoria 
nu s-a ocupat decît de ciobanii acestor turme și 
de cîinii lor, cred că mai rămîn multe de făcut. 
(36) 


627 e Tronurile se întemeiază și se prăbuşesc în- 
grozitor de repede. Cincisprezece ani (1815— 
1830 — n.n.) au condamnat un mare imperiu, 
o monarhie și chiar o revoluţie. (FE 24) 


628 «e Istoricul de moravuri este supus unor 
legi mai aspre decît cele impuse istoricului de 
fapte ; el trebuie să arate totul, chiar şi adevă- 
rul, ca fiind probabil ; pe cînd în aria istoriei 
propriu-zise, imposibilul este justificat prin sim- 
plul motiv că s-a întîmplat aievea. (Ţr) 


629 e Istoria nu are ca lege, cum are romanul, 
să tindă tătre frumosul ideal. (CU pref 1842) 


IUBIRE 


630 e Dragostea este sentimentul cel mai fru- 
mos numai pentru că este sentimentul pe care-l 
putem stăpîni cel mai puţin. (6 actul II) 

6231 e În dragoste, fărădelegile se iartă, dar nu 
se uită niciodată. (6 actul IV) 


632 e A iubi este prima dintre toate fericirile ; 
a fi iubit vine abia după ea. (B 36) 


633 e Bărbatul care iubește cu adevărat tre- 
buie să fie în stare de cele mai mari jertfe pen- 
tru cea pe care o iubește. (6 actul III) 


634 e Iubirea este poezia simţurilor. Ea are 
soarta a tot ce este măreț în om și a tot ce naşte 
din gîndirea lui. Ori este ceva sublim, ori nu 
este deloc. Cînd există, există pentru veşnicie și 
se amplifică din ce în ce. (Fe 13): 


635 e Iubirea este admiraţia care nu obosește 
niciodată. (Se 27) 


636 e Unii moraliști sînt de părere că dragos- 
tea este pasiunea cea mai nesupusă voinței, cea 
mai dezinteresată, cea mai puţin calculată din 
toate, după dragostea de mamă. Această pă- 
rere conţine o eroare grosolană. Dacă cei mai 
mulţi oameni nu cunosc motivele care-i fac să 
se îndrăgostească, totuşi orice simpatie fizică 
sau morală este întemeiată pe calcule făcute de 
minte, de sentiment sau instincte. Dragostea 
este o pasiune profund egoistă. (CB 23) 


637 e Dragostea nu frunzăreşte niciodată regis- 
trele de stare civilă ; nimeni nu se îndrăgostește 
de o femeie pentru că are virsta asta sau astă- 
laltă, pentru că este frumoasă sau urîtă, pentru 

că-i toantă sau nostimă ; omul iubește pentru că 
iubește, și atîta tot. (1 2) 


638 e A iubi înseamnă a trăi viaţa celuilalt. 
(FE 7) 


639 e Departe de ochi, departe de inimă — 
Loin des yeuz, loin du coeur. (Sv 27) — Vezi și 
proverbul românesc : „Ochii care nu se văd se 
uită“, 


640 e Numai la spiritele mărunte sau în ini- 
mile de rînd absenţa face să scadă dragostea, 
şterge trăsăturile sufletești și micșorează fru- 
museţea fiinţei iubite. (Cv 32) 


641 e Dragostea este un falsificator de valori, 
care schimbă mereu bănuții de aramă în mo- 
nede de aur, dar care adesea își preface mone- 
dele de aur în simpli bănuţi de aramă. (Fb 18) 


642 e Cine iubește se și teme, iar cel ce se teme 
este mai aproape de iubire decît de ură. (C 6) 


643 e ]ubirea și pasiunea sînt două stări sufle- 
teşti diferite, dar pe care poeţii și oamenii de 
lume, filosofii și nătărăii le confundă mereu. 
Iubirea presupune o reciprocitate de  senti- 
mente, o certitudine a plăcerilor pe care nimic 
nu o poate vătăma. Pasiunea este o speranţă. 
care, poate, va fi înşelată. Pasiunea încetează 
cînd speranța moare. Atît bărbaţii cît şi fe- 
meile pot, fără a se dezonora, să aibă mai multe 

pasiuni ; nu există însă în viața cuiva decît o 
singură iubire. (I 13 II 52) 


644 e Dragostea stinsă nu este înlocuită decit 
de indiferenţă sau dispreţ. (C 21) 


645 e Dragostea născută din dorinţă este o 
speranţă, iar dragostea care urmează după sa- 
tisfacerea dorinţei este o realitate. (C 22) 


646 e O scrisoare e un suflet; ea este un ecou 
atîţ de fidel al glasului care vorbeşte, încît ini- 
mile gingașe o socot printre cele mai bogate 
comori ale dragostei. (MG 23) 


647 e Cînd două făpturi se iubesc destul de 
mult pentru ca orice zi să fie pentru ei prima 
zi a dragostei lor, se află în această rodnică 
fericire fenomene care schimbă toate condiţiile 
vieţii. Nu înseamnă asta o adevărată vîrstă a 
copilăriei, care nu se sinchiseşte deloc de ceea 
ce nu este râset, bucurie, plăcere ? (Ca 7) 


648 e A fi iubit, a fi înţeles, este cea mai mare 
fericire. (Cv 31) 


649 e Numai dragostea poate răsplăti dragos- 
tea. (S 67) 


650 e Iubirea adevărată este veșnică,  nesfîr- 
şită, mereu la fel cu ea însăși ; este egală şi cu- 
rată, fără demonstraţii violente ; o poţi vedea 
chiar cu părul cărunt, dar cu inima mereu ti- 
nără. (Cv 31) | 

651 -e De multe ori vălul care se aşterne între 
două suflete devine un zid de aramă. (LL 19) 


652 e Gingășia nu are sfîrşit; iubirea are. 
(Mn 19) 


653 e Iubirea este o cauză cu efecte atit de 
neasemănătoare unele cu altele încît nici o teo- 
rie nu ar putea nici să le cuprindă pe toate și 
nici să le dirijeze. (Mn 35) 


654 e Tăcerea între două inimi este un ade- 
vărat divorţ, terminat în ziua cînd nu se mai 
rosteşte vorba noi. (M 28) 


655 e Inimii îi e groază de calcule și profituri, 
oricare ar fi ele. (Cv 35) 


656 e lubirii îi e groază de tot ce nu este ea 
însăşi. (Cv 20) 


657 e Voi, toţi care aţi pătruns în viaţă prin 
pustiurile ei, nu vă plingeţi ! Numai voi puteți 
cunoaşte nemărginirea bucuriei în clipa în care 
o inimă se deschide pentru voi, o ureche vă as- 
cultă, o privire vă răspunde. O singură zi bună 
şterge zilele rele. Durerile, meditaţiile, deznă- 
dejdile, tristeţile trecute şi neuitate devin tot 
atîtea fire care leagă sufletul de celălalt suflet 
în care se încrede. (Cv 18) 


658 e O adevărată dragoste nu se îmbucătă- 
țeşte ; ori este întreagă, ori nu este deloc. 


(Cv 17) 

659 e Dragostea are, ca și viața, pubertatea ei, 
cînd i se pare că nu-i mai trebuie nimic altceva. 
(Cv 10) 


660 e Dragostea face un mare pas înainte la 
femeia care crede că nu s-a purtat cu generozi- 
tate sau că a rănit vreun suflet delicat. (F 30 25) 


661e A vorbi despre primejdii unui îndrăgostit 
nu înseamnă oare a-i vinde plăceri ? (Sa 57) 


662 e „Poţi folosi puterea mea ca pe o pa- 
văză !“ — Această frază nu este înscrisă în 
străfundurile oricărei declaraţii de dragoste ? 
(Sa 58) 


663 e O singură minciună distruge acea încre- 
dere nețărmurită care, pentru unele suflete, 
este însuși temeiul dragostei. (Asf 74) 


664 e Dragostea nu trăiește decît atita vreme 
cît se crede veșnică. (B 28) 


665 e Dragostea care nu creşte zi de zi este o 
pasiune nefericită ; deoarece. pentru a crește 
nu trebuie întrevăzut niciodată sfirșitul. (B 36) 


666 «e A iubi și a se găsi în neputinţă de a ajuta 
ființa iubită este una dintre cele mai îngrozi- 
toare suferinţe care pot răvăși sufletul femeilor 
nobile şi delicate. (UM 36) 

667 e Dragostea nu zăbovește prea mult pe un 
pat al durerii. (Mm 62) . 


668 e Cel ce iubeşte mai mult este cel tiranizat. 
(Mm 63) 


669. e Nimic nu ațîță mai mult un început de 


lea ei. (S 8) 


670 e Oare dragostea nu este ca marea care, 
privită fără interes sau în mare grabă, este în- 
vinuită de monotonie de către sufletele de rînd, 
în vreme ce alte ființe, altfel înzestrate, sînt în 
stare să-și petreacă toată viaţa admirînd-o și 
găsind mereu în ea noi și noi aspecte care le 
vrăjesc ? (V 14) 


671 e A iubi o fată sau a te lăsa iubit de ea în- 
seamnă un adevărat contract ale cărui clauze 
trebuie bine înțelese. Sîntem. liberi de a părăsi 
femeia care se vinde, dar nu fata care se dăru- 
ieşte ; ea nu-și dă seama de amploarea jertfei 
sale. (Pch 22) 


672 e Dacă dragostea trebuie să-și pledeze 
cauza prin sacrificii mari, tot ea trebuie să 
tragă cu gingăşie un văl peste ele şi să le în- 
mormînteze în lumea tăcerii. (Pch 27) 


673 e Putem iubi uneori un nătărău, dar nu 
iubim niciodată un prost. (Mb) 

674 e Poate că germenul dragostei conține în 
întregime însăși dragostea, așa cum o sămînţă 
conţine o floare frumoasă, cu parfumul și bo- 
gatele ei culori. (Fp 71) : 


675 e Modestia sau, mai bine zis, teama este 
una din primele virtuţi ale iubirii. (EG 12) 


676 e Pină şi îndrăgostitul cel mai nevinovat 
dorește să pară om important în ochii iubitei lui. 
(CB 60) 


677 e Pe unii oameni îi iubeşti, dar nu-i sti- 
mezi. (BN 2) 


678 e Cine se teme de o legătură necondiţio- 
nată este, desigur, convins că ea poate să se 
termine şi, atunci, adio iluzie ! . Dragostea pe 
care nu o socotești veșnică e hîdă. (BN 3) 


679 e Nu poţi să-ți smulgi dragostea din inimă 
cum ţi-ai scoate un dinte. (Ip II 39) 


680 e Privirile, gesturile, faptele unei ființe 
iubite găsesc la cei pe care i-a jignit, necăjit sau 
chinuit oricît de tare, urme de dragoste. Dacă 
mintea uită greu, dacă interesul suferă încă, 
inima, în ciuda tuturor, își reia robia. (Ip III 23) 


681 e Dacă eşti hoţ şi te iubește o femeie 
cinstită, ori ajunge și ea hoaţă, ori te faci şi tu 
om cinstit. (Sc 1 22) 


102 BALZAC 


682 e Semnele de pe chipul unui bărbat sînt 
clare pentru femeia care-l iubeşte, așa cum este 
întinsul mării pentru un marinar. (Sc II 49) 


683 e Dorind să se adore şi mai mult, îndră- 
gostiţii se iau la ceartă. (Sc IV 35) 


684 e De obicei, iubirea preferă contrastele, nu 
asemănările. (Md 33) 


685 e Dragostea adevărată este de multe ori 
plină de stîngăcii, mai ales dacă nu este împăr- 
tăşită. (Md 49) 


686 e Dragostea adevărată își ia forma după 
caracterul îndrăgostitului. (Md 49) 


687 e Unele fiinţe primesc de la dragoste.pu- 
terea de a-şi strămuta eul lor în fiinţa iubită ; 
iar dacă aceasta le este răpită, viața nu li se mai 
pare cu putinţă. (Pt 4) 


688 e Dragostea este lumina inimii. (EG 11) 
689 e Iubirea ființează în glas înainte de a fi 
mărturisită de privire. (I 13 1 5) 


690 e A iubi nu înseamnă oare a ști să pledezi, 
să cerşeşti, să aștepți? Dragostea pe care o 
simți nu trebuie să o şi dovedești ? (I 13 II 40) 


691 e Numai ultima dragostea unei femei 
poate satisface prima dragoste a unui bărbat. 


(1 13 II 60) 

692 e Poezia dragostei înfrumuseţează totul. 
Atunci, sentimentele noastre nu sînt — ca să 
zicem aşa — înscrise pe lucrurile care ne în- 
conjoară ? (Pun 62) 


693 e Supărările din dragoste sînt adesea ai- 
doma poliței protestate a unui debitor cumse- 
cade : aduc și o dobîndă. (VP 140) 


694 e Dragostea — acest uriaş dezmăț al ra- 
țiunii, această bărbătească şi gravă plăcere a su- 
fletelor mari — și plăcerea — această  martă 
vulgară ce se găseşte de vînzare în piaţă — sînt 
două fațete deosebite ale aceluiași fapt. Omul 
superior ca și neghiobul simt în aceeași măsură 
nevoie şi de ideal, și de plăcere. (VB 61) 


695. e Tinerii căsătoriţi sînt risipitori, irosesc 
fără să știe, fără să vrea, lucrurile din jurul lor, 
aşa cum abuzează și de dragoste. Plini numai 
de ei, nu se sinchisesc de viitor care, mai tîr- 
ziu, o preocupă pe mama de familie. (VB 45) 


696 e Dragostea adevărată include şi certuri ca 
între vrăbii gureșe, în cursul cărora se fac răni 
dureroase ; cearta în glumă este însă o dezmier- 
dare pentru amorul-propriu al păcălitului. 
(VB 34) 


697 e Nimeni nu se va lecui de mania dea se 
îndrăgosti de îngeri cu zîmbet dulce, cu aer vi- 
sător, cu chip nevinovat, dar a căror inimă este 
o casă de bani. (VB 33) 


104 BALZAC 


698 e Îndrăgostiţii virtuoşi nu recurg nici la 
cea mai mică prefăcătorie. (VB 19) 


699 e Te iîndrăgostești nu numai de cine vrei 
să te îndrăgostești. (29—3) 


700 e Dragostea vrea nu numai veşhicia vii- 
toare, ci şi veşnicia trecută. (29—9) 


701 e ,„— Mă vei iubi mereu ? — Mereu ! Dar 
tu ? — Mereu !“ Iată cuvinte foarte plăcute au- 
zului. Pentru că sînt o dezmierdare, nu un ju- 
rămînt. (29—9) 


102 e A aștepta ! A aștepta fiinţa iubită este o 
fericire, o durere, o caznă ?... sau nu cumva este 
vorba de toate acestea la un loc ? (27—52) 


703 e Dintre toate pasiunile, dragostea este 
cea care se simte cel mai bine doar cu ea însăși. 
(27—51) 


104 e Dragostea face din om un tiran! Zău 
așa : cu ce drept cerem unei biete fiinţe, care 
trăieşte sub influenţa despotică a simţurilor, să 
ne iubească mereu numai şi numai pentru că 
noi o iubim ? (27—39) 


705 e Iubirea nu este nici artă, nici știință; 
este un instinct al sufletului. (27—24) 


706 e Cel ce nu cunoaşte bucuriile dragostei 
fermecătoare, cînd privirile sînt mingiieri, zgo- 

motul de pași o armonie, vorba o muzică dum- 
nezeiască, acela nu cunoaște nici mînia, deznă- 
dejdea pricinuite de trădare şi acea moarte în- 
cetul cu încetul, acea sfîrșeală obositoare care 
te doboară atunci. (27—13) să 


707 e Adevărata dragoste este întotdeauna res- 
pectuoasă. (27—7) - 


708 e Asta-i dragostea: scara șeii. tuturor 
prostiilor. (27—12) i 


709 e În vremea noastră, o pasiune ne înrîu- 
reşte toată viața ; nu trebuie să ne lăsăm zăpă- 
ciți de ea, căci dragostea ne plimbă. mai întîi 
printre flori, dar pînă la urmă ne duce la mar- 
ginea prăpastiei. (27—13) 


110 e Adevărata dragoste învinge pînă la urmă 
toate piedicile ; zinele bune izbîndesc mereu... 
(25—11) 


711 e Nu poate îi vorba de dragoste, în sensul 
strict al cuvîntului, cînd lipseşte speranţa. 
(25—15) 


712 e Cine poate să domnească, fără a simți o 
fericire de neînchipuit, asupra -unei inimi pline 
de dragoste și în care nimic altceva nu-și gă- 
seşte loc ? (25—20) 


113 Pentru a iubi trebuie să crezi în perfec- 
ţiune și să găseşti perfecțiunea în ființa adorată. 
(25—35) 

114 e A iubi înseamnă a înceta să trăieşti pen- 
tru tine, a face ca toate sentimentele omeneşti, 
teama, speranţa, durerea, bucuria, plăcerea să 
nu depindă decît de o singură fiinţă ; înseamnă 
a te cufunda în infinit, a nu găsi nici o limită sim- 
țirii, a-ți închina viaţa unei fiinţe în așa fel încît 
să nu trăiești şi să nu gîndești decît pentru a o 
face fericită ; a turna măreție în înjosire, a găsi 
alinare în lacrimi îndurerate, plăcere în suferinţă 
și suferinţă în plăcere ; adică a întruni în sine 
toate contradicţiile. (24—33) 


715 e A iubi înseamnă a avea o mie de lucruri 
de spus cînd îndrăgostiții nu se văd, și a nu scoate 
o vorbă cînd sînt unul lîngă altul ; a da aşa cum 
primeşte, dar străduindu-se fiecare să dea mai 
mult și să se opună ofrandelor celuilalt. (24—33) 


116 e O dragoste mare înseamnă ascuţirea tu- 
turor calităţilor și  simțămintelor, o inspiraţie 
continuă ; înseamnă a purta poezia în inimă, în 
viaţă ; atunci omul este capabil de cele mai no- 
bile eforturi, de cele mai mari acţiuni, căci dra- 
gostea nu trăieşte decît prin fapte extreme. (24— 
33) 


717 e Un soldat îndrăgostit este o unealtă slabă. 
(22—10) 


118 e Dragostea exclude orice josnicie, focul ei 
purifică totul ; este o pasiune care închide în ea 
toate sentimentele generoase, e o măreaţă dovadă 
că toți oamenii sînt egali. (22—51) 

119 e Inima nu are vîrstă. (20——9) Ș 
120 e Dragostea adevărată nu-și permite coche- 
tării. (43) 


721 e O iubire care cunoaște limite poate fi iu- 
bire ? (4—90) 


122 e De foarte multe ori un bărbat se pierde 
pentru că a întîlnit fie o femeie care-l iubește 
prea mult, fie una care nu-l iubește deloc. (4— 
79) 


123 e Se tot vorbește de prima dragoste !... Eu 
nu știu nimic mai îngrozitor ca ulțima : este de-a 
dreptul înăbuşitoare. (4—71) 


124 e Dragostea face tot atîtea nerozii, cît și 
fapte măreţe. (4—72) 


125 e Numai în poezie moare omul din dra- 
goste ; în viaţa cea de toate zilele se consolează. 
(2—33) 


726 e Cînd oamenii talentaţi iubesc, sînt datori 
să nu mai scrie, pentru că dacă scriu înseamnă 
că nu mai iubesc: în mintea lor există atunci 
ceva care îi preocupă mai mult. decît iubita. 
(Mn 6) 


121 e Iubirea își ia culoarea după fiecare veac. 
În 1822, iubirea a căpătat caracter de doctrină. 
În loc să fie dovedită prin fapte, ca pe vremuri, 
azi este pusă în dezbatere, se trăncănește despre 

ea, a devenit obiect de discurs la tribună. 
(F30 23) 


128 e Chiar dacă nu sîntem spînzuraţi cînd gre- 
șim în ale amorului, mai rămîn destule alte mari 
belele la care poţi să te-aștepţi. (12) 


129 e Nu-i pe lume mai bun paznic ca amorul : 
e aidoma diavolului care, pe ce pune mina, îl 
și învăluiește în flăcări. (14) 


730 e O sărutare nu se şterge niciodată din 
viaţa celui ce iubește din inimă. (17) 


731 e Un mare amor biruie orice în cale. (18) 


ÎNDATORIRE 


732 e Nimic nu este mai grăitor şi mai tiranic 
pe lume ca amintirea a ceva ce trebuia să faci 
şi pe care nu l-ai făcut. (Cor CZ aprilie 1829) 


733 e Îndatoririle nu se numără printre senti- 
mente. A face ceea ce ești dator să faci nu este 
totuna cu a face ce-ţi place. Un bărbat trebuie 
să-şi dea conștient viaţa pentru patria lui, dar 
el poate să-și dăruiască fericit viaţa și unei fe- 
mei. (Cv 29) 


134 e în luptă trebuie să mergi înainte, nu să 
te înduioşezi. (Cor SL martie 1834) 


735 e Învățătura trebuie transformată în fapte ; 
altfel se șterge. (29—2) 

736 e Dacă ai dreptul să fii mîndru de ceva, nu-i 
vorba de puterea câștigată prin tine însuţi și că- 
reia îi ești deopotrivă cauză, efect, principiu și 
rezultat ? (1 13 III, 74) i 


131 e Unele binefaceri sînt socotite de oamenii 
de valoare drept îndatoriri. (26—4) 


ÎNDOIALA 


138 e Îndoiala șchioapă urmează îndeaproape 
Speranţa cu aripi albe. (ZM 63) 


139 e Cine zice îndoială zice neputinţă. (Dm'75)- 


140 e Cei ce încep să se îndoiască de ceva pe 
care şi-au clădit fericirea se lasă în prada unei 
dulci melancolii ; în sufletul lor este numai pus- 
tiu. (25—12) 


741 e Aşa se întîmplă mereu : în clipa cînd te 
apropii de sfîrşit, începi să nu mai ai încredere 
în ce ai făcut. (Cor CZ martie 1838) 


142 e Un minut de îndoială face cît o veşnicie 
de suferinţă. (6 actul III) 


143 e Persoanele cu oarecare ranguri sînt des- 
tul de nefericite, pentru că niciodată n-au să fie 
sigure că ele sînt iubite, nu rangul lor. (29—36) 


144 e A te îndoi de omul pe care-l iubești este 
mai chinuitor decît dacă l-ai pierde ; în moarte 

îl mai poţi urma, dar îndoiala... înseamnă des- 
părțire. (2—30) 


745 e Omul poate trăi cu îndoiala în inimă dacă 
trecutul nu-i oferă tabloul unei iubiri curate și 
fără nori ; dar pentru două fiinţe cu totul unite 
mai înainte, o viaţă în care privirea, cuvîntul 
cer multă băgare de seamă ajunge să fie de ne- 
suportat. (Ip III 24) | 


ÎNȚELEPCIUNE 


746 e Nu-i un merit destul de rar acela de a 
înţelege epoca în care trăieşti ? (Pun 60) 


147 e Omul de geniu își ascunde mîndria, in- 
trigantul și-o flutură. (Pch 21) 


748 e Omul îndrăznește să facă numai ceea ce 
poate face. (21—51) 


749 e A-l înţelege pe Dante înseamnă a fi tot 
atît de mare ca el. (VB, dedicație). 


750 e Cu timp și cu răbdare, frunza de dud se 
schimbă în mătase. (23—5) 


151 e Proverbele sînt înțelepte ; toată lumea le 
pricepe și uneori pot înlocui foarte bine multe 
predici. (23—2) 


152 e Medicii buni nu vorbesc niciodată despre 
medicină, nobilii adevăraţi nu vorbesc niciodată 

despre strămoși, oamenii talentaţi nu vorbesc 
despre operele lor. (VB 85) 


753 e Nu-i ridicol să vrei ca o unică gîndire să 
conducă două voințe ? (Fe 3) 


154 e Omul învaţă toată viaţa ; dar cel ce este 
învățăcel nu poate fi în același timp și învăţător. 
(56 1 vol 1 cap 4) 


755 e Tăcerea intră cu nouă părţi din zece în 
înţelepciune. (19) 


756 e Am învăţat să nu mai port grija celor ce 
nu au deloc grijă de mine, am învăţat că oricît 
de sus s-ar înălța capul cuiva, picioarele îi ră- 
mîn la fel de jos ca ale mele; am mai învăţat 
să nu dau nici un fel.de crezămînt vremii calde 
pe timp de iarnă și nici somnului dușmanilor 
mei. (19) 


ÎNVĂȚĂMÎNT 


757 e Învățătura este averea tinerilor săraci. 
(87) 

758 e Cusururile 'necombătute în timpul școlii 
devin vicii în viața omului. (87) 


759 e Înţelepciunea vine odată cu învățătura. 
(UM 50) 

760 e Sub mîna unui meşter dibaci, nu există 
calitate care, bine dezvoltată, să nu u înăbușe cusu- 
rurile. (C 6) 


761 e Tot ceea ce ne-am dat silința să învăţăm 
în tinereţe, chiar și bagatelele, ne sînt de folos. 
(AS 11) 


162 e Impresiile căpătate în zorii vieţii lasă 
urme adînci în inimă. (Cv 2) 


763 e Poate că nu purtăm nici un fel de pică 
severităţii, atunci cînd se întemeiază pe un ca- 
racter ales, pe moravuri curate şi cînd este dibaci 
împletită cu bunătate. (Pch 18) 


164 e Impresiile din copilărie au o înriurire de 
lungă durată. (VB 6) i 


165 e Privită din punct de vedere social, virtu- 
tea este tovarășa bunăstării și începe odată cu 
învăţătura. (Ip 1 29) 


7166 e Ştiinţele oferă un lan întins de unde se 
culeg laurii pe care nefericirile parțiale nu-i 
întinează. (24—26) 


767 e Igmoranţa este mama tuturor crimelor. 
O crimă este, înainte de orice, o lipsă de judecată. 
(VB 93) 


168 * Autoritatea este necesară învăţămîntului. 
(79) 

769 e Nimeni nu are dinţi atît de puternici în- 
cîţ să roadă singur legăturile care-l ţin prins de 
prejudecățile căpătate în copilărie ; trebuie să-l 
ajute şi frecușul cu lumea. (29—24) 


110 e De îndată ce ştie să citească, poporul de- 
vine mai ascuţit la minte și mai iscusit decît 
Curtea cea mai pricepută. (83) 


171 e Cînd nu mai eşti la prima tinereţe, ţi se 
pare greu să intri la ucenicie. (56 I vol 1 cap 
IV) 


112 e Necunoscutul este infinitul obscur — și 
nimic nu este mai atrăgător. (MMi 18) 


173 e O fiică unică este un copil pe care indul- 
gența părinţilor îl obișnuiește să facă tot ce-i 
trece prin cap, şi care nu a cunoscut niciodată 
o împotrivire. (VP 115) 


114 e Nimic, nici din experienţă, nici din na- 
tura lucrurilor, nu poate da certitudinea că toate 
calităţile intelectuale ale adultului vor fi și ca- 
lităţile intelectuale ale omului format. (Ps 39) 


115 e Anglia, această pricepută calculatoare, are 
şcoli mai bune (decît Franţa —n.n.) pentru popu- 
lația muncitoare, de unde răsar oameni practici 
şi care devin şi mai valoroși în clipa cînd se ri- 
dică de la practică la teorie. (Ps 39) 

JIGNIRE 


716 e Anumite menajamente ajung să fie o jig- 
nire. (Cv 50) 


117 e Mila echivalează, pentru unele firi, cu cea 
mai nemiloasă jignire. (G 61) 


118 e Cei pe care îi jigenim, chiar fără să vrem, 
țin prea puțin seama de nevinovăția noastră ; ei 
doresc să se răzbune și știu cum să o facă, 
(VT 35) 


JUDECATĂ DE VALOARE 


179 e Viaţa mea face cît viaţa lui Cezar. (4— 
66) 


180 e Ah! Lume nepricepută, tu ești în așa fel 
alcătuită încît omul de geniu care descoperă un 
adevăr cu zece ani înaintea tuturor este socotit. 
drept nebun timp de douăzeci și cinci de ani. 
(4—68) 


781 e Sublimul şi ridicolul sînt vecini în toate 
(50) 


782 e Nefericitul confundă adesea unealta care 
îl lovește cu forţa care o pune în mișcare. (52) 


783 e Oamenii împart orbeşte în dreapta și 
stînga dojeni și laude, stimă sau dispreţ, fără să 
le treacă prin minte că nimic din ceea ce cutare 
sau cutare om nu a putut împiedica nu trebuie 

socotit nici crimă, nici virtute ; că numai voinţa, 
bună sau rea, dă drept să-i fie categorisite acti- 
unile. (56 II cap V) 


784 e Întîmplările grave au în toată lumea doi 
dușmani de moarte : zeflemistul și  lăudătorul 
plicticos ; primul murdărește totul cu sarcasmele 
lui nedemne, celălalţ i-ar face şi pe sfinţi să 
adoarmă. (61) 


185 e Bezmeticul se acoperă, bogatul sau pros- 
tul se împopoţonează, omul elegant se îmbracă. 
67 


186 e Calitățile inimii nu au nimic de-a face 
cu calităţile spiritului, așa cum însușirile geniu- 
lui nu depind de noblețea sufletului. (Fb 13) 


187 e De rege te poţi lipsi, dar de mîncat tre- 
buie să măniînci în fiecare zi. (MG 44) 


188 e Totul este serios pentru omul la ananghie. 
(Mi 30) 


1789 e Prefer să am un dinte decît un rubin. 
(Bvl 92) 


190 e O neobrăzare a puterii este a avea o pre- 
tenţie oarecare și a căuta să o justifice ; dar a fi 
mai prejos de pretenţiile afișate, asta este ceva 
mereu ridicol, care dă prilej spiritelor mărunte 
să se bucure. (Cv 10) 

191 e Există fapte mici în aparenţă, dar care 
în viaţa sufletească sînt evenimente mari. Într-a- 
devăr, uneori un gest conţine o întreagă dramă, 
accentul unui cuvînt destramă o întreagă viaţă, 
indiferența unei priviri ucide cea mai fericită 
iubire. (F30 42) 


192 e Lumea a început printr-o negustorie, de- 
oarece Adam a vîndut raiul pe un măr. N-a fost 
o afacere prea grozavă, zău că nu! (Mm 58) : 


793 e O manie este o plăcere trecută în stadiul 
de idee. (VP 99) 


194 e Există josnicii și răutăţi în tot ce e mai 
bun, ca și bine și frumos în tot ce e mai rău. 
(29—64) 


795 e Cînd leii se încaieră, se opresc ei oare 
pentru a despărți niște veverițe ce se sfădesc ? 
(22—4) 


196 e Pentru unele ranguri, a voi înseamnă a 
putea. (21—18) 


197 e Dacă nu ne-am duce decît la oamenii pe 
care-i stimăm, apoi n-am mai face vizite. Ba nu 
ne-am mai întoarce nici acasă. (1—6) 


198 e Pentru a judeca un om, trebuie să pă- 
trunzi în taina gîndirii sale, a nenorocirilor, emo- 
țiilor sale ; a nu voi să cunoști din viaţa lui de- 

cît numai evenimentele materiale înseamnă a 
face cronologie, istoria proștilor. (Pch 20) 


799 e Orice fel de alegere implică și dispreţ pen- 
tru obiectul neales.:(VT 36) 


800 e Ceea ce-l deosebește pe Napoleon de un 
sacagiu nu este observat decît de societate ; na- 
turii puţin îi pasă de așa ceva. (Md 21) 


801 e Nu aștepta niciodată ca dintr-o robă să 
iasă altceva; decît perfidii şi trădări, indiferent 
dacă este neagră, albă sau cu ape, că acoperă 
un -călugăr împuţit, un judecător jegos sau o 
blondă femeiușcă. (28—30) 


802 e Ciudat lucru : spiritul de dominație este 
inerent robei, indiferent de natura sau culoarea 
ei. (29—46) 


LEGE 


803 e Legea este cuvîntul societăţii, iar obiceiu- 
rile convenite sînt acţiunile ei:(F30 19) 


804 e Legislatorul trebuie să fie superior vre- 
mii sale. El constată tendința erorilor generale 
şi identifică precis ţelurile către care tind ideile 
unei naţiuni ; el lucrează așadar mai mult pen- 
tru viitor decît pentru prezent, mai mult pentru 
generaţia care crește decît pentru cea care se 
duce. (Mt: 30) 

805 e Dreptul, inventat pentru a apăra societă- 
ţile, are ca temei egalitatea. Societatea, care nu 
este decît un ansamblu de fapte, are ca temei 
inegalitatea. Există deci un dezacord între drept 
şi starea de fapt. Societatea trebuie să fie re- 
primată, sau favorizată de lege ? Cu alte cuvinte, 
pentru a menţine societatea, legea trebuie să se 
opună mișcării sociale interne, sau, pentru a 
conduce societatea, legea trebuie făcută potri- 
vit tendinţelor acestei mișcări ?. De cînd există 
societate, nici un legislator nu a cutezat să ia 
asupră-și rezolvarea acestei probleme. (PS 28) 


806 e Nimic nu-i mai puţin cunoscut ca ceea ce 
toată lumea trebuie să cunoască : LEGEA ! (Ip. 
III 11) 


807 e Toate greșelile, și poate chiar crimele, 
pornesc de la un raţionament greșit sau dintr-un 
oarecare exces de egoism. Societatea nu poate 
exista decît prin sacrificiile individului, pretinse 
de legi. Acceptind avantajele, nu înseamnă a te 
angaja să menţii condiţiile care fac ca societa- 
tea să fiinţeze în continuare ? Și atunci, neno- 
rociţii lipsiţi de pîine, dar obligaţi să respecte 
proprietatea, nu sînt tot atît de compătimit ca 
femeile rănite de legi în aspiraţiile și delicateţea 
firii lor ? (F30 12) 


808 e Moravurile sînt adesea mai necruțătoare 
decît legile. Moravurile înseamnă oamenii, dar 
legea este rațiunea unei ţări. (At 37) 

809 e De îndată ce un om cade în miîlinile justi- 
ţiei, nu mai este decît o entitate morală, o pro- 
blemă de drept sau de fapt, așa cum în ochii 
statisticienilor ajunge să fie o cifră. (Ch 15) 


810 e Legea e bună, e necesară, dar aplicarea ei 
poate fi rea, iar'obișnuinţa judecă legile după 
felul cum sînt aplicate. (Sc III 67) 


811 e Legea a făcut din ban o unitate de mă- 
sură pentru toate, socoate banul drept temelie 
pentru capacitatea politică. Azi, Jean-Jacques 
Rousseau nu ar fi putut fi ales (ca deputat, ne- 
avînd avere — n.n.). (VB 91) 


812 e Femeile, în virtutea legilor, sînt ființe 
sacrificate. Un bărbat îndrăgostit are o mie de 
mijloace ca să-și dovedească dragostea, de a se 
apropia, de a trece peste piedici, de a învinge 
reţinerile ; el își impune dragostea prin încăpă- 
ţinare, devotament, răbdare. O femeie, o fată 
care iubește și nu este iubită, e ca și cînd ar fi 
încătușată ; libere fiind, femeile ar triumfa ; cu 
mîinile şi picioarele legate de moravuri, nu le 
rămîne altceva de făcut decît să se învăluie în 
dragostea lor și să moară în tăcere. (27 — 20) 


813 e Dezbinarea dintre soţi, indiferent de 
cauză, aduce nenorociri groaznice ; mai devreme 
sau mai tîrziu ne primim pedeapsa pentru că nu 
ne-am supus legilor sociale. (Df 16) 


814 e Nu toate legile sînt adunate într-un cod ; 
moravurile creează și ele legi. (Cv 29) 

815 e Oare nu aţi întîlnit în cadrul societăţii 
atitea fiinţe împinse de legile pe care le avem, 
de moravurile, de obiceiurile noastre, să se gîn- 
dească neîncetat la moartea alor lor, ba chiar să 
o dorească ? (Bvl 91) 


LIBERTATE 


816 e Vrem libertate, dar libertatea pe care e) 
vreau eu nu este nici pe departe josnicul libera- 
lism burghez. (MDo 9) 


817 e O libertate fără limite ucide libertatea. 
— Une extreme liberte tue la liberte. (69) 


818 e Libertatea nu înseamnă vorbărie ; liber- 
tatea acţionează și discută în același timp ;,liber- 
tatea este mișcarea rațională a unui popor, care 
merge înainte în interesul său și cu toată forța 
sa. (66 IX) - 


819 e Poate că trebuie să te fi bucurat de 


libertate pentru a-i cunoaște adevăratul 


preţ. (Mţ 36) 


820 e Cuvintul libertate, atît de slab definit, 
atît de puţin înţeles, este, pentru oamenii dispre- 
ţuiţi, un stindard de revoltă. (Pb 17) 


821 e Tiranii cred că pierd din putere, tot 
atîta cîtă cîștigă supușii lor devenind mai 
liberi. (27 — 13) | 

LINGUŞIRE 

822 e Linguşirea nu pornește niciodată din 
suflete mari ; ea este apanajul sufletelor mes- 
chine, care reușesc să se micșoreze și mai mult 
pentru a pătrunde mai bine în sfera vieţii per- 
soanelor în jurul cărora gravitează. Linguşirea 
presupune un interes. (EG 35) 


823 e Animalele pot fi făcute să fie devotate 
omului, dar omul nu le va molipsi niciodată de 
lepra linguşirii. (Sc I 10) 


824 e Nu este nevoie decît de o linguşeală ca 
să ne treacă durerea de cap. (27 — 12) 


LOGICA NATURII 

825 e Natura este necruțătoare, iar cînd în- 
cerci să-i calci legile este mai dură decît curtea 
cu juri, pentru că este mai logică. (Cor, destina- 
tar necunoscut, mai 1834) 


826 e Natura morală se deosebește de natura 
fizică prin faptul că în prima nimic nu este 
absolut : intensitatea efectelor depinde de tăria 
caracterelor și de ideile pe care le grupăm în 
jurul unui fapt. (Cv 13) 


827 e Nu poţi înșela legile naturii, fără să nu 
fii pedepsit, (Mm 59) 


828 . Cel ce nu face nebunii primăvara, le face 
iarna. ($ 10) 

829 e Muitor oameni le place ca mai degrabă 
să nu recunoască deznodămintele decît să mă- 
soare puterea legăturilor, a nodurilor, a verigi- 
lor ce alipesc tainic un fapt de altul în ordinea 
morală. (EG 18) 


830 e În viața morală, ca și în viața fizică, 
există o aspirație și o expiraţie : sufletul are 
nevoie să absoarbă sentimentele unui alt suflet, 
pentru a i le da înapoi și mai bogate. Fără acest 
frumos sentiment omenesc, inima nu are viaţă ; 
'atunci îi lipsește aerul, suferă și piere. (EG 35) 


831 e Natura socială își înarmează toate spe- 
ciile cu calităţile necesare pentru îndeplinirea 
serviciilor pe care le așteaptă de la ele. Societa- 
tea este o a doua natură. (Sc 1 30) 


832 e Sufletul, ca şi trupul, simte nevoia să-și 
găsească un loc unde să stea liniștit. (Dv 10) 


833 e Inimile care bat pentru imensitate sînt 
impresionate numai de infinit. (24 — 29) 


834 e La boală puternică, leacuri puternice. 
(VB 13) 


MEDICINĂ 

835 e Medicii sînt obișnuiți să judece oamenii 
şi întîimplările ; cei mai îndemiînatici dintre ei 
aud spovedania sufletului, ascultîind spovedania 
trupului. (1 2) 

836 e Medicul tinde spre bine, așa cum omul 
de artă tinde spre frumos, minat de un simță- 
mînt minunat, căruia îi zicem virtute. (P 29) 


837 e Cînd zilele unui senior de vază și puter- 
nic încep să fie numărate, medicul devine un 
personaj important în casa acestuia. (Cop 15) 


838 e Bisturiul chirurgului este greu de îndu- 
rat, dar cîteodată el dă viaţă celor sortiţi morţii. 
( 13 Il 33) 


839 e Adevăratul medic are o pasiune pentru 
știință. El găsește sprijin atît în acest.sentiment, 
cît şi în certitudinea utilității șale sociale. 
(VB 91) 


MEDIOCRITATE 


840 e Mediocritatea va fi pururea egoistă. (89) 


841 e Dorinţa de dominare este firească ființe- 
lor ce se simt inferioare pretențiilor pe care le 
au. (C 6) 


842 e Numai oamenii mediocri se gîndesc la 
toate onorurile. (PG 50) 


843 e Corupţia este în floare, talentul este rar. 
Prin urmare, corupţia este arma mediocrităţii, 
care este mult mai numeroasă. (MG 22) 


844 e Ticăloasele mediocrităţi însărcinate astăzi 
să aleagă elitele în toate clasele sociale se aleg, 

firește, pe ele însele și duc un război înverșunat 
împotriva adevăratelor talente. (PG 50) 


845 e Mila înalţă tot atît de multe mediocrităţi 
pe cât invidia împinge în jos mari artiști — 
La piti€ €leve autant de mediocrites que Venvie 
rabaisse de grands artistes. (PG 50) 


MELANCOLIE 


846 e Melancolia se compune dintr-o suită de 
oscilaţii morale, dintre care prima se apropie de 
disperare, iar ultima de plăcere ; în tinereţe, me- 
lancolia este apusul dimineţii ; la bătrîneţe, cel 
al serii. (F30 20) 


847 e La început,.e drept, melancolia dă o anu- 
mită graţie care place ; dar pînă la urmă alun- 
geşte trăsăturile feţei și veştejeşte pînă şi chipul 
cel mai fermecător. (Mm 62) 


MESCHINĂRIE 


848 e Inducerea în eroare este mijlocul sufle- 
telor meschine de a ieși din încurcătură. 
(MMi 13) 


849 e Poate că una dintre cele mai mari bucurii 
simţite de sufletele meschine, de ființele infe- 
rioare este să păcălească sufletele alese, să le 
prindă în vreo cursă oarecare. (B 38) 

850 e „După mine, cea mai mare greșeală pe: 
care o poţi face în viaţă este să te cerţi cu un om 
superior.“ — „Nu, pentru că un asemenea om 
iartă. Primejdia- vine din partea sufletelor mes- 
chine și pizmașe, care nu' pot face altceva decît 
să se răzbune.“ (51 37) 


851 e Sufletele meschine au nevoie să fie des- 
potice ca să-și astîmpere pornirile nervoase, așa 
cum sufletele generoase sînt însetate după ega- 
litate, pentru că așa le împinge inima. (P 13) 


852 e Oamenii cu suflet mărunt își întind do- 
minaţia asupra altora fie prin persecuție, fie prin 
facere de bine ; ei își pot impune puterea asupra 
cuiva fie prin cruzime, fie prin caritate ; înde- 
obşte merg după cum îi împinge Sat agterule 
(P 13) 


853 e Vai, niciodată nu ne lipsesc banii pentru 
a ne satisface o toană ; ne tocmim numai pentru 
lucrurile folositoare și necesare. Aruncăm cu ne- 
păsare aur dansatoarelor, dar ne tîrguim cu un 
muncitor a cărui familie hămesită așteaptă plata 
unei lucrări. (Pch 23) 


854 e Sicîielile, pretenţiile nesăbuite, bănuielile, 
clevetirile care fac viaţa atît de grea sînt opera 
sufletelor meschine, lipsite de orice .nobleţe, ge- 
nerozitate, mereu în luptă cu ele însele, nemul- 
țumite de ele, lacome după o activitate care să 
le înlocuiască sensibilitatea, pe care n-o mai au 
pentru că şi-au înăbuşit-o. (37 II) 

855 e Aşa sînt oamenii: aproape indiferent de 
clasă, ei acordă rubedeniilor sau sufletelor jos- 
nice care-i linguşesc toate înlesnirile, hatîrurile 
refuzate celor superiori lor, pentru că superio- 
ritatea îi jignește, indiferent de felul cum iese 
la iveală. (1 13) 


MINCIUNA 


856 e Acolo unde începe minciuna începe și ti- 
căloșia. (B 173) 


857 e Unul dintre cele mai de disprețuit obi- 
ceiuri ale sufletelor liliputane este cel de a pre- 
supune că micimea. lor se găsește și la ceilalți. 
(MG 5) 


858 e A nu minţi niciodată și a rămîne credin- 
cios cuvîntului dat — iată două principii care nu 
trebuie uitate niciodată. (G 62) 


859 e Intriga stimește mai puţine sentimente 
potrivnice decît talentul ; ticluielile ei molcome 
nu trezesc atenţia nimănui. (Ip II 55) 


860 e Minciuna este pedeapsa fericirii. E o ru- 
șine dacă reușești, și moarte dacă dai greș. (2— 
32) 


MOARTE 


'861 e Omul nu este ca mistrețul ; omul pierde 
puterile cînd își vede sîngele curgînd. În rana sa, 

fiara nu simte decit durerea — și asta îl înfurie; 
într-a sa, omul presimte moartea — şi asta îl 
îngrozește. (29—31) 


862 e Moartea vine totdeauna prea în pripă. 
(VP 153) 


863 e Moartea este tot atît de bruscă în capri- 
ciile ei, ca o curtezană în dispreţurile ei ; dar, 
mai credincioasă, moartea nu a înșelat pe ni- 
meni. (Evl 92) 


864 e Gluma spusă de un om pe patul morții te 
face să plingi fără să vrei. (21—42) 


865 e În general bolnavii, mai ales cei care se 
află în bătaia coasei Morţii, se agaţă de posturile 
lor cu furia pe care o desfăşoară începătorii ca 
să le obțină. Numirea altcuiva în locul lui pare 
bietului muribund o primă moarte. (VP 141) 


866 e Muribunzii cred în viaţă aşa cum ocnașşii 
cred în libertate. (VB 39) 


867 e Moartea este ca un ucigaș invizibil împo- 
triva căruia luptă cel ce moare ; în agonie, el 
primeşte ultimele lovituri, încearcă să-l lovească 
şi el pe ucigaș şi... se zbate. (VP 152) 


MORALA 


868 e Orice geniu presupune un punct de ve- 
dere moral. (La 87) 

869 e Ordinea morală are legile ei, legi nemi- 
loase, și ești totdeauna pedepsit dacă le nesoco- 
tești. (Dv 28) 


870 e Singurătatea morală produce aceleași 
efecte ca singurătatea pămîntului : liniștea îți dă 
putinţa să perceepi cele mai ușoare foșnete, iar 
obișnuința de a-ţi căuta refugiu în tine însuţi 
dezvoltă o sensibilitate a cărei delicateţe prinde 
chiar cele mai slabe nuanţe ale afecţiunilor ce 
ne înconjoară. (Cv 31) 


871 e Morala are șanțurile ei de scurgere, de 
unde oamenii decăzuţi caută să arunce asupra 
celor mai nobile persoane noroiul în care ei se 
îneacă. (Cv 31) 


872 e Cercul în mijlocul căruia se frămintă oa- 
menii s-a lărgit pe nesimţite ; suiletul care să-i 
poată cuprinde sinteza va fi totdeauna doar o 
măreaţă excepţie ; pentru că, de obicei, în morală 
ca și în fizică, mișcarea pierde ca intensitate în 
ceea.ce cîștigă ca întindere. (VT 47) 


873 e Oare natura morală nu are, ca și natura 
fizică, vîrtejurile şi abisurile ei, în care firilor 
puternice le place să se cufunde, punîndu-și în 
joc viața, așa cum un cartofor își pune în joc 
averea ? (Ş 27) 


814 e Nu există criminal care, riscînd să-şi piar- 
dă tainele odată cu capul aruncat în coșul ghilo- 

tinei, să nu simtă nevoia pur socială de a le î îm=- 
părtăși cuiva. (ZM 61) 


875 e Bolile morale au un avantaj imens față 
de bolile fizice ; ele dispar într-o clipită prin 
împlinirea dorinţei care le pricinuieşte, aşa după 
cum se nasc din lipsa unui anumit lucru. 
(VP 111) 


876 e "Țăranii, ca și oamenii de lume, sfirșesc 
prin 'a-l disprețui pe omul pe care-l înșeală. 
(Mţ 13) 


8177 e Nu cunosc nimic mai nimicitor ca gluma 
mînuită de o englezoaică. Gluma franţuzească 
este o dantelă cu care femeile se pricep să înfru- 
museţeze bucuria pe care o aduc, ciorovăielile 
pe care le născocesc, e o podoabă morală gra- 
țioasă ca îmbrăcămintea lor. Gluma englezească 
este însă un acid care roade atît.de bine fiinţele. 
asupra cărora cade, încît le preface în. schelete 
bine spălate şi frecate cu peria. (Cv 51) 


878 e Sublimul seamănă mereu cu el însuși. 
(Mă 15) 


879 e Aidoma unei boli, sublimul este 'conta- 
gios. (Cnt II) 


880 e Cele o sută de Poveşti hazoase sînt făcute 
mai mult pentru a da învățătură despre morala 
plăcerii decît pentru plăcerea de a face morală: 


(13) 

881 e Dintre toate obiceiurile „lumii bune“, lă- 
udatul este perfidia cea mai dibace. (Mţ 40) 


MORAVURI 


882 e A admira un prost care reuşește în viaţă, 
a nu te întrista prăbușirea unui om înzestrat, 
iată rezultatul tristei noastre educaţii și al mo- 
ravurilor noastre, care împing pe oamenii de duh 
la zeflemisire şi pe oamenii de geniu la dispe- 
rare. (Sl 4) 


883 e Popoarelor le trebuie nu numai institu- 
ţii, ci și moravuri. (75) 


884 e Cea mai mare păcălită pe pămîntul acesta 
va rămîne mereu Naivitatea. (VB 21) 


885 e În Franţa se poate schimba totul : consti- 
tuţii, revoluţii, instituţii, contribuţii, restauraţii, 
dar nu se vor putea schimba niciodată năravurile 
negustorilor de rame pentru tablouri. (Acest bi- 
let scris de doamna Balzac şi doar iscălit de el, 
trimis negustorului de rame Moret, în iulie 1850, 
cu o lună înainte de moarte, este, poate, ultima 
mărturie scrisă a spiritului Jui Balzac.) 


MUNCA 


886 e Puţine lucrări dau mult amor-propriu, 
multă muncă dă nespusă modestie. (CU pret 
1842) 


MAXIME ŞI CUGETĂRI 131 


887 e Familiile în care toată lumea are de lucru 
sînt cele mai încîntătoare. (33) 


888 e Milostenia este o comoară pe care o ago- 
niseşti în ceruri. Munceşte, şi ai să agoniseşti 
comori aici, pe pămînt. (4—74) 


889 e Morala și economia politică resping deo- 
potrivă pe individul care consumă fără să pro- 
ducă. (VT 38) 


890 e Prea mult somn îngreuiază și îmbicsește 
mintea. (Pt 32) 


891 e Inteligența se dezvoltă prin exercitarea 
unei profesii îmbrăţișate de timpuriu. (Dv 9) 


892 e Nu te plictisești niciodată cînd ai de lucru 
ceva important. (Sl 23) 


893 e Cînd n-ai nici o ocupaţie, viața este mai 
greu de suportat la tinereţe decît mai tîrziu, căci 
este plină de vlagă irosită fără rost și de mișcare 
fără noimă. (Mţ 38) 


894 e Viaţa în care fiecare oră este ocupată își 
are farmecul ei. Venirea la o muncă cunoscută, 
la ore hotărite, regularitatea aceasta dă sens mul- 
tor existențe omenești. (Cnt 1 17) 


895 e Respect nespus de mult toate profesiunile 
care au ca scop să fie folositoare. (S 10) 

896 e Dragostea și munca au darul să-l facă pe 
om destul de nepăsător faţă de ceea ce se întîm- 
plă în afara lor. (Di 11) 


897 e Dacă conștiința muncii sale dă omului 
activ un sentiment de mulțumire care-l ajută să 
suporte viaţa, certitudinea că trăieşte pe seama 
altuia sau numai că este inutil trebuie să 
producă un efect contrar şi să-i inspire acestei 
făpturi inerte același dispreţ faţă de ea însăși pe 
care-l provoacă celorlalți oameni. (VI 38) 


898 e Pasărea nu-ţi cade gata friptă 'în mînă; 
trebuie întii să alergi după ea, apoi s-o prinzi și 
după aceea să ai și cu ce s-o găteşti. (CB 5). 


-899 e Munca spirituală, vinătoarea pe înaltele 
meleaguri ale inteligenţei este unul dintre cele 
mai mari eforturi ale omului. (VB 45) 


900 e Nimeni la Paris nu-şi risipește zadarnic 
talentul şi orice muncă stăruitoare își găsește 
aici răsplata. (VB 20) 


901 e Cu vremea, meseria începe să semene cu 
căsătoria : nu-i mai vezi altceva decît neplăce-. 
rile. (VP 100). 


902 e Savanţii care au vrut să șteargă rentierul 
din marea clasificare a fiinţelor serioase-se bazau 
pe aversiunea” acestuia față de muncă ; trebuie 
într-adevăr să mărturisim că rentierului îi place 
trindăveala. (81) 

903 e În singurătate și muncă regăsim pe cei 
ce-i iubim. (Cor HEB iulie 1836) 


904 e Munca și siguranţa că ești iubit te ajută 
să suporţi totul. (Cor HEB noiembrie. 1842) 


905 e Niciodată munca n-a rămas fără răsplată. 
(Cor SL ianuarie 1849) 


906 e „Vrei ciorbă ? — Da! — Adă strachina. 
— Nu mai mi-e foame.“ (FG 5) 


MUNCITORI 


907 e În ziua cînd două sute cincizeci de mii 
de muncitori care lucrează acum în Paris — și 
care se vor ridica la trei sute de mii — vor ră- 
mine fără lucru, nu veţi avea nici o forță morală 
pentru a respinge atacul lor. (86) 


908 e Răscoala muncitorilor nu este un fapt izo- 
lat, ci o maladie. Chiar dacă veţi îndepărta aceas- 
tă pată roşie de pe trupul politic, apoi să ştiţi 
că maladia persistă şi că va erupe în altă parte, 
nu ştiu unde ; cînd ? nu știu. (86) 


909 e Cînd un guvern își desfășoară forța îm- 
potriva maselor, nu masele sînt de vină, ci întot- 
deauna guvernul, chiar dacă învinge. Adunârea 
unei mase de oameni nemulţumiţi este un act 
de acuzare împotriva lui ; pentru că el ar fi tre- 
buit să prevadă nevoile masei. (86) 

910 e Falsele splendori pariziene au prieinuit 
mizeria în provincie și în mahalale. Victimele 
sînt la Lyon şi se numesc țesătorii de mătăsuri. 
Orice industrie își are. țesătorii ei. (88) (Este 
vorba de răscoalele din 1831 și 1834 ale munci- 
torilor de la ţesătoriile din Lyon. n.n.) 


911 e Marea burghezie va oferi mai multe ca- 
pete de tăiat decît nobilimea ; şi chiar dacă ea 
are puștile, apoi va avea ca adversar tocmai pe 
cei care le fabrică. (88) 


912 e Cînd un interes neluat în seamă vizează 
mulţi oameni, atunci devine partid. Nimic nu 
poate împiedica pe muncitori, ca și pe toţi cei- 
lalţi proletari, să vrea să fie retribuiți mai bine 
decît sînt. Guvernul nu are dreptul să intervină 
între patron și muncitor. (86) 


913 e Doctrinele noi par că trebuie să facă 
schimbări importante în actuala ordine socială 
(1841 — n.n.), îndrumînd mai bine pe cei ce mun- 
cesc. (Ps 38). 


MUZICĂ 


914 e Limbajul muzical nu are limite ; el con- 
ține totul, poate exprima totul. (MDo 16) 


915 e Din antichitate și pînă astăzi, popoarele 
au păstrat, ca pe o comoară scumpă, unele 
cîntece care rezumă moravurile, obişnuinţele 
lor, aș spune, aproape, istoria lor. (MDo 16) 

916 e Melodia, nu armonia, are puterea de a 
trece peste veacuri. (MDo 16) 


917 e În limbajul muzical, a zugrăvi înseamnă 
a trezi, prin sunete, anumite amintiri în inimile 
noastre sau anumite imagini în mintea noastră ; 
aceste amintiri, aceste imagini au culoarea lor, 
sînt triste sau vesele. (MDo 15) 


918 e Muzica se adresează inimii, pe cînd scri- 
erile se adresează numai înţelegerii ; ea îşi face 
imediat cunoscute ideile, ca parfumurile miro- 
sul. (MDo 10) 


919 e Melodia este în muzică ceea ce imaginea 
și sentimentele 'sînt în poezie : o floare care se 
deschide spontan. (MMi 8) 


920 e Numai muzica poate exprima iubirea. 
(MDo 9) 


921 e Nici o muzică nu este atît de frumoasă 
ca glasul fiinţei iubite. (26—28) 


922 e Limbajul muzicii este de o mie de ori mai 
bogat ca cel al cuvintelor. Celelalte arte impun 
spiritului creaţii definite, pe cînd muzica are 
o infinitate de creaţii ; sîntem obligaţi să accep- 
tăm așa cum sînt ideile poetului, tabloul pic- 
torului, statuia sculptorului, — dar fiecare din- 
tre noi interpretează muzica potrivit durerii sau 
bucuriei lui, nădejdilor sau deznădejdilor lui, 
(MDo 11) 

923 e. În orice bucată muzicală există, în afara 
gîndirii compozitorului, și sufletul executantului 
care, printr-un privilegiu de care se bucură nu- 
mai această artă, poate da sens și poezie unor 
fraze fără prea mare valcare. Chopin dovedește 
azi, prin ingratul pian, “adevărul acestui fapt, 
demonstrat mai înainte de Paganini la: vioară. 
(UM 28) 


924 e Pentru sufletele gingașe și poetice, pen- 
tru inimile suferinde și rănite, muzica — chiar 
cea destinată ilustrării spectacolelor de teatru — 
nu este oare un text pe care ele îl dezvoltă po- 
trivit amintirilor lor ? (| 13 II 31) 


925 e Dacă trebuie o inimă de poet pentru a 
face un muzician, nu trebuie poezie şi iubire 
pentru a asculta, pentru a înțelege marile opere 
muzicale ? (I 13 II 31) i 


926 e Unui muzician îi este greu să răspundă 
cînd răspunsul său necesită și sprijinul a o sută 
de executanţi îndemînatici. (Ga 22) 


927 e Sunetul este lumina sub. o altă formă: 
amîndouă constau în vibrații care ajung la om 
şi pe care e] le transformă în gîndiri, prin cen- 
trii săi nervoși. În muzică, instrumentele joacă 
rolul culorilor folosite de pictor. (Ga 23) 


928 e Un muzician de geniu simte o înfrîngere 
lăuntrică atunci cînd este înconjurat de ne- 
pricepuţi. În toate artele trebuie să primim de 

la sufletele cărora ne adresăm tot atîta forță cîtă 
le transmitem. (UM 23) 


929 e Cînd muzica nu se mai adresează simţu- 
rilor ci ideilor, atunci trebuie să fie ascultată 
numai de acei oameni aleși care ei înşişi au pu- 
terea de a o dezvolta. (Ga 32) 


NECESITATE 


930 e Foamea î izgoneşte pe lup din codru. 
(EG 17) 


931 e Milogul primeşte orice i se dă. (Cor GS, 
iunie 1839). 


932 e Uneori, ceea ce nu este deloc necesar 
poate fi util, pentru că mai tîrziu ar putea fi ne- 
cesar, dar inutil. (29—24) 


NENOROCIRE (NEFERICIRE) 


933 e Nenorocirile dezvoltă în noi această gro- 
zavă facultate de a sta diîrz în faţa furtunii și 
de a întîmpina dușmănia cu fruntea liniștită, ne- 
clintită. (Cor AL iulie 1825) 


934 e Visele sînt singura avuţie a celor nefe- 
riciţi. (2—35) 


935 e Nenorocirea, aidoma adevăratei fericiri, 
ne împinge spre visare. (F30 10) 

936 e Deseori, nenorocirea cade cu iuțeala 
trăsnetului ; dar uneori ea se întinde ca o pică- 
tură de untdelemn care stă pe postav pînă cînd 
îl îmbibă încetul cu încetul. (Fb 30) 


937 e Pentru unele firi, nenorocirea este un far 
care le luminează părțile întunecate, josnice, ale 
vieţii sociale. (Mb) 


938 e Există un fel de umilinţă care face să se 
schimbe în rău orice gest al unui om nefericit. 
(Ch 2) 


939 e Nenorocirea este un fel de talisman a că- 
rui mare însușire este de a întări firea noastră 
fundamentală : unora le sporește neîncrederea 
şi răutatea, aşa cum face să sporească bunătatea 
celor ce au un suflet ales. (Ch 13) 


940 e Cînd ești cu ai tăi, te obișnuieşti mai în- 
totdeauna cu nenorocirea. Îţi faci din ea un 
pat, iar speranţa te ajută să nu simţi cît de tare 
este, (Ip III 23) 


941 «e Închipuirea a ce poate fi în viitor cufundă 
într-un fel de toropeală pe cei nefericiţi. (Md 47) 


942 e Nenorocirea te face să fii mai atent la ce 
se-ntimplă în jur, să înaintezi cu băgare de 
seamă ; în schimb, omul obișnuit să reușească 
acţionează brusc şi fără să cerceteze situaţia. 


(27—42) 

943 e Dacă te paşte nenorocirea, ea nu vine 
neapărat în culori cernite, ci soseşte adesea cu 
un strălucit alai de bucurii ale vieţii, vine zim- 
bind ; vorba ei este linguşitoare, și de-abia mai 
pe urmă, cînd e prea tîrziu, pentru că a și pus 
gheara pe tine, îți dai seama că a sosit. (2'7—26) 


944 e Nenorocirea are instinctul de a ghici altă 
nenorocire. (27—6) : 


945 e Nenorocirea are multe nuanțe; totul 
depinde de caracterul celui lovit, de puterea, de 
imaginaţia, de nervii lui. (Mz 16) 


NERECUNOŞTINŢȚAĂ 


946 e Cu oamenii se petrece cam ceea ce se în- 
tîmplă cu cărţile : uneori sînt apreciaţi prea tîr- 
ziu. (MMi 38) 


947 e Dacă greșelile celui la putere sînt ier- 
tate, el este condamnat după abdicare. (Ip 1 13) 


948 e Cînd bolnavul se mînie pe doctor, e.semn 
că vindecarea se apropie; cînd călătorul se 
stropşește la călăuză, înseamnă că a văzut de 
departe clopotniţa orașului unde este așteptat. 
(28—36) 


OBIŞNUINŢȚA 


949 e Obişnuinţa — adică ceva mai stupid ca 
lenea — ne face să rămînem nemişcaţi în mlaș- 
tină și să ne împotmolim tot mai mult. (29—45) 

950 e Există forţe care iau naștere din obiș- 
nuinţe ; cînd obișnuinţa se întrerupe, adio forță! 
(Cor HEB iulie 1838) 


951 e Cuvintele de duh, spuse de oamenii mari, 
sînt ca lingurile de argint aurit, cărora înde- 
lungata întrebuințare le curăță aurul : fiind re- 
petate mereu și mereu, își pierd strălucirea. 
(Ciş 4) 


952 e Nimeni nu îndrăzneşte să zică rămas 
bun unor tabieturi. Mulţi sinucigaşi s-au oprit 
în pragul morții, amintindu-și de cafeneaua unde 
jucau în fiecare seară o partidă de domino. 
(VP 100) 


953 e De multe ori dragostea vine din obiș- 
nuinţă. (27—22) 


OM DE SEAMĂ 


954 e Adevăratul om de stat este cel ce ne 
oferă cea mai imensă poezie omenească. A ve- 
dea dincolo de clipa prezentă şi a o lua înaintea 
destinului, a fi la înălțimea puterii. și a rămîne 
acolo numai datorită sentimentului utilității 
fără a-ți face iluzii despre puterile tale ; a te 
despuia de orice patimă şi chiar de orice am- 
biţie vulgară pentru a rămîne stăpîn pe facul- 
tăţile tale, pentru a prevedea, a voi şi a acţiona 
fără încetare ; a deveni drept și absolut, a păstra 
ordinea, a impune tăcere inimii şi a nu-ţi as- 
culta decit mintea ; a nu fi nici bănuitor, nici 

credul, a nu crede orice și a nu respinge orice, 
a nu fi nici recunoscător și nici ingrat, nici în 
urmă cu un eveniment, nici surprins de o idee ; 
a trăi, în sfîrșit, prin simţirea maselor și a le 
domina mereu întinzîndu-ţi asupra lor aripile 
spiritului, volumul glasului și agerimea privi- 
rii ; a vedea nu mărunţișurile, ci consecinţele 
tuturor lucrurilor — nu înseamnă oare să fii 
ceva mai mult decit un om ? lată de ce numele 
acestor mari şi nobili părinţi ai năâţiilor ar tre- 
bui să fie veșnic pe buzele tuturor. (Mţ 31) 


955 e Oamenii de seamă sînt totdeauna propriii 
lor critici. (DA) 


956 e Omul de stat nu există decît printr-o sin- 
gură calitate : a ști să fie mereu stăpîn pe sine, 
a descoperi componentele fiecărui eveniment, 
oricît de întîmplător ar putea să pară ; în sfîr- 
şit, a avea o fire calmă și lipsită de porniri 
egoiste, asistînd la toate -mișcările vieţii noas- 
tre, la pasiunile, sentimentele noastre, și care să 
ne șoptească, în legătură cu orice, hotărîrea de- 
finitivă dictată de un anumit barem moral. 
(Asf 72) 


957 e Întreaga putere omenească este un com- 
pus conținînd răbdare și timp. Oamenii de seamă 
voiesc mult și dorm puţin. (EG 18) 


958 e Unii oameni sînt ca soarele: împrăștie 
lumină, dar cei astfel. luminaţi nu-i pot da ni- 
mic în schimb. (CB 22) 

959 e Un om care nu dă înapoi de la nimic, 
cu condiţia ca totul să fie legal, este un om de- 
osebit de tare. (P 11) 


960 e Unui om ajuns într-o poziţie înaltă nu 
trebuie să-i reproşăm că uită. Urcînd pe o cos- 
tișă atît de poviîrnită, are atitea obligaţii de în- 
deplinit, atîtea sacrificii de făcut, încît se poate 
prea bine să nu vină să ne vadă, deși se gîn- 
dește mereu la noi. (Pt 60) 


961 e Adevăraţii oameni de stat, poeţii, un ge- 
neral care a comandat armate, în sfîrşit oamenii 
cu adevărat mari sînt simpli ; iar simplitatea 
lor te face să te simţi egal cu ei. (H 4) 


962 e Există un entuziasm înălțător, har al su- 
fletelor mari, cărora le dă nobile și puternice 
bucurii, dar care, la rîndul lor, sînt izvor de 
multe necazuri. (24—29) 


963 e Există oameni ale căror proiecte şi gîn- 
duri sînt de nepătruns ; numai faptele lor sau 
evenimentele le dau în vileag sau le explică; 
aceștia sînt oamenii dintr-o bucată. (3—61) 


964 e Forţa se recunoaște prin simplitatea ei. 
(MDo 12) 


965 e Pe lîngă sufletele care suferă, ca și pe 
lîngă cele bolnave, femeile alese au de jucat un 
rol minunat : cel al sorii de caritate care pan- 
sează rănile, cel al mamei care iartă copilul, 

Artiştii și marii poeţi nu sînt singurii care su- 
eră; oamenii care trăiesc pentru ţara lor, pentru 
viitorul naţiunilor, lărgind cercul preocupă- 
rilor și al gîndirii, își creează adesea o singu- 
rătate cumplită. Ei au nevoie să: simtă lîngă 
dînșii o dragoste curată și devotată ; fiți con- 
vinși că-i înţeleg măreţia și valoarea. (Cv 63) 


966 e La omul superior, calităţile sînt mai me- 
reu împletite la un loc. Dacă printre acești co- 
loși unul dintre ei are mai mult talent decît 
minte, mintea lui este totuși mult mai cuprin- 
zătoare decît a celui despre care se spune direct: 
e un om deştept. (La 87) 


967 e Există unele inimi de admirat, cărora 
recunoştinţa li se pare o răsplată uriașă și care 
preferă dulcea egalitate de sentimente dată de 
armonia gîndurilor și o voită contopire a sufle- 
telor. (Sv 2) 


968 e Adevărata superioritate nu trebuie să 
aibă nici ură, nici invidie. (75) 

969 e Oamenilor cumsecade nu le este dat să 
cadă mereu în picioare. (51) 


970 e Unui zeu nu i se iartă nici cea mai ne- 
însemnată micime. (FE 17) 


971 e Într-un om de geniu se ascunde întot- 
deauna un copil plin de fantezie. Dacă reuşești 

să dai la o parte omul matur, mai devreme sau. 
mai tîrziu te vei trezi în faţă cu copilul. (4—77) 


972 e Adevăratul om de seamă este întotdeauna 
mai mult sau mai puțin copil. (33) 


973 e Oamenii de seamă sînt ca stîncile de 
mare ; de ei se pot lipi numai stridiile. (Adică tot 
caractere de valoare — n.n.). (Cor HEB, cuge- 
tare înscrisă pe un album în 1833 sau 1834.) 


974 e Oamenii superiori, care rămîn mereu su- 
periori, sînt admiraţi ; dar cei care, în viața de 
zi cu zi, uită de razele pe care le împrăștie, 
aceștia sînt iubiți. (Cor TC ianuarie 1849) 


975 e Drama, desfășurîndu-se în suflet, îl face 
pe om să nu-i mai pese de lucrurile mărunte 
legate .de ea ; aceasta ar explica și simplitatea 
marilor cugetători şi a marilor ambiţioşi. (Ch 2) 


976 e Marii oameni aparțin operei lor. (VB 46) 


977 e Catastrofele îndeamnă la filosofie pe oa- 
menii tari şi inteligenţi. (VB 44) 


978 e “Una din nenorocirile cărora le sînt supuse 
inteligențele vii este că înţeleg totdeauna orice, 
viciile ca şi virtuțile. (Ip I 6) 


979 e Unde-sînt inimile din care îngăduinţa să 
se reverse fără pata dată de o amară și jigni- 
toare milă ? (Ca 6) 

980 e -Cine nu-i bun decît pentru sine, nu-i bun 
de nimic. (56 II vol 2 cap 6) 


981 e Adevărata putere este simplă de tot. 
(66 1) 


982 e Omul talentat va cunoaște curînd lupta 
îngrozitoare, neîncetată, pe care mediocritatea 
o dezlănţuie împotriva omului superior. (La 89) 


OPERĂ LITERARĂ 


983 e Mă înregimentez sub flamura eclectismu- 
lui literar. Folosirea elementului dramatic, a 
imaginii, a tabloului, a descrierii, a dialogului 
îmi pare de nelipsit în literatura modernă. În- 
grămădirea de evenimente și de idei are un nu 
știu ce steril. Ideea, devenită personaj, este mai 
frumoasă și mai ușor de înţeles. (85) 


984 e A răspîndi principii morale în epoca în 
care trăieşti este scopul pe care trebuie să și-l 
propună orice scriitor, pentru că altfel nu 
ajunge să fie decît. un fabricant de amuza- 
mente. (90) 


985 e Înainte de orice, scopul unei cărţi este să 
te facă să gîndeşti. (Fc 10) 


986 e Este o deosebire atit de mică între opera 
de geniu și opera de talent, încît numai oamenii 
de geniu. pot aprecia această distanţă. Ba mai 
mult : omul de rind se laşă înșelat. (Mb) 

987 e A existat în toate vremurile un om ge- 
nial care s-a făcut secretarul epocii sale. Homer, 
Aristotel, Tacit, Shakespeare, Aretino, Machia- 
velli, Rabelais, Voltaire au pus mîna pe pană și 
au scris ceea ce le dicta veacul lor. (74) 


988 e Limba franceză nu constă în a pune 
vorbe franţuzeşti unele lîngă altele, iar o idee 
nu este o poveste, o nuvelă. (Cor SL febr. 1849) 


989 e Pe cît de uşor este să visezi o carte, pe 
atît de greu este s-o scrii. (Sv pref 1839) 


990 e Zece mii de dizertaţii nu fac cît o capo- 
doperă și nici nu ajută să se nască. (59) 


991 e Un articol nu poate ucide o carte cînd 
cartea este bună. (Cor BF aug. 1832) 


992 e Un roman este oricînd un roman și nu 
trebuie să tindă spre exactitatea istoriei. (60) 


993 e Totul este adevărat în lumea reală. Dar 
cele mai multe fapte adevărate par neadevărate 
în această istorie a moravurilor numită roman. 
(31) 


994 e Astăzi, cînd toate combinaţiile posibile 
par epuizate, cînd toate situațiile au fost folosite 
pînă la oboseală, cînd a fost încercat şi imposi- 
bilul, autorul crede cu fermitate că numai amă- 
nuntele vor conferi de acum încolo merit acelor 
opere impropriu numite Romane. (S notă '1830) 

995 e Un roman în sertar nu-i ca un cal în 
grajd : nu-ţi: cere de mîncare ; este drept că nici 
nu-ţi dă de mîncare. (Ip II 12) 


996 e Cărţile sînt ființe firave pe care părinții 
lor nu le pot apăra. (Cor BF aug. 1832) 


997 e Cartea are mai multă înrîurire decît 
Bătălia cîştigată. Rousseau a realizat mai mult, 
a întreprins mai mult decît Napoleon în ce pri- 
veşte moravurile franceze. Bătălia de la Aus- 
terlitz este un accident, un triumf al clipei 
— evenimentele au dovedit-o — în vreme ce 
Paul şi Virginia (roman de abatele Prevost — 
n.n.), de exemplu, cîștigă bătălii pentru Franța 
în toată Europa şi în fiece zi. (Însemnare pe 
albumul scriitorului danez H. C. Andersen, la 
25 martie 1843) 


PARIS 


998 e Parisul este ca cetatea fermecată pentru 
cucerirea căreia se pregătesc toţi tinerii din 
provincie. (Ip III pref 1843) 


999 e Franţa secolului al XIX-lea este împăr- 
ţită în două mari zone: Parisul şi provincia ; 
provincia invidiază Parisul, iar Parisul îşi aduce 
aminte de provincie numai cînd e vorba să-i 
ceară bani. (Md 16) 


1000 e Pentru a fi om de spirit.la Paris tre- 
buie să posezi toate faţetele spiritului, şi încă 
în doze incalculabile. (Mz 9) 

1001 «e Parisul — acest oraș plin de ispite, 
această sucursală a iadului ! (Mi 22) 


1002 e La Paris afli mai ide stînd de i 
la cafenea sau la teatru, o jumătate de.oră, de- 
cît în zece ani petrecuţi în provincie. (Ip II 10) 


1003 e La Paris nu există întîmplare fericită 
decît pentru cei cu foarte multe relaţii ; numă- 
rul cunoștințelor sporește șansele de succes în 
toate domeniile. (Ip II 11) 


1004 e Parisul este un instrument la care tre- 
buie să știi să cînți. (Cfș 3). 


1005 e La Paris totul este posibil și în bine și 
în rău, pe drept și pe nedrept. Totul se face, 
totul se desface, totul se reface la Paris. (Cfș 3) 


1096 e Prea puține fericiri se găsesc la Paris 
care să nu se fi clădit pe temelia oscilantă a 
împrumutului. (Ciş 5) 


1007 e La Paris, mult cîştigi, mult cheltuiești. 
Toţi căpăţinoşii își sparg ţeasta ca să 'aibă pe 
unde să le mai iasă fumurile. Toţi cei ce cîş- 
tigă bani mulți au și multe vicii şi fantezii, de- 
sigur pentru stabilirea unui echilibru. (Ciș 10) 


1008 e Există la Paris oameni de geniu care-și 
petrec viaţa în vorbe și se mulţumesc cu un fel 
de glorie de salon. (VB 46) 

1009 e La Paris, unde caldarimul are urechi, 
unde uşile au limbă, unde drugii ferestrelor au 
ochi, nimic nu-i mai primejdios decît să stai de 
vorbă: cu cineva în fața porţilor de intrare. 
(VP 117) 


1010 e La Paris, secretul este păstrat cu sfin- 
ţenie... douăzeci și patru de ore. (25—35) 


1011 e La Paris spiritul de gașcă este o adevă- 
rată Sfîntă Alianţă. (VB 34) 


1012 e Trebuie să n-ai nici cămin, nici patrie, 
ca să rămii la Paris. (Ca 5) 


1013 e (Franţa)... ţara în care se flecărește atît, 
unde nu se cunoaște discreţia, unde fiecare este 
dornic să ridă și să arate cit de deştept este, 
unde gluma însufleţeşte tot, de la mizeria cla- 
selor de jos pînă la gravele interese ale marilor 
burghezi. (Dv 10) 


1014 e De. altfel, Luvrul nu este decit un mo- 
nument funerar, pentru că acolo a murit mul- 
ţime de lume, fie săpîndu-i temeliile, fie durîn- 
du-i schelele, fie sub ciomagul stăpînilor, fie de 
foame, de sete, de îrig, de căldură, de apoplexie, 
de epilepsie, de aplecare, de îmbuibare. Îngră- 
mădirea aceasta de pietre a văzut multe lucruri, 
dintre care unele e bine să fie spuse, dar mai 
multe să fie ascunse. Palatul acesta a fost mînjit 
de vizitele a douăzeci de milioane de mincinoși, 
de linguşitori, vrem să zicem de curteni; cît 

priveşte curtezanele, înmulțiţi numărul curteni- 
lor cu nouă, şi veţi fi pe aproape. Numărul celor 
duşi cu vorba şi care s-au înghesuit între zidu- 
rile lui se ridică la cincizeci de milioane, cel al 
pungașilor — la patruzeci și nouă de milioane 
și... nu găsim decît treizeci și doi de oameni 
cinstiţi ! Iar dintre ei, douăzeci și cinci.— vic- 
time ale virtuţilor lor — au fost ruşinaţi cu 
surghiunul !... (21—2) 


PARTID 


1015 e Un partid este strîngerea la un loc a 
oamenilor câre, într-un stat, își dau seama că 
interesele lor sînt nesocotite de ordinea socială. 
Dacă interesele lor răspund unor nevoi sociale 
mari, dacă sînt în concordanţă cu ideile pe care 
masele şi le formează în privința unei mai bune 
cîrmuiri, atunci partidul devine destul de puter- 
nic pentru -a putea cere schimbări în stat sau 
garanţiile necesare intereselor sale. (72) 


1016 e Nu este, oare, cea mai mare nenorocire 
ce poate lovi un partid faptul. că este reprezen- 
tat de nişte moșnegi, mai ales cînd însăși ideo- 
logia lui este socotită bătrînă ? (Sv 4) 


1017 e O societate compusă din foarte nume- 
roase persoane, legate între ele printr-o mulțime 
de interese și posedînd bunuri imense, alcătu- 
iește o ființă politică cu mult mai interesantă 
decît un simplu particular, indiferent cît de bo- 
gat şi de influent ar putea fi el. (50) 

PASIUNE 


1018 e Marile pasiuni sînt rare, ca şi capodope- 
rele. În afară de iubirea pasionată, nu există 
decît aranjamente, înfocări trecătoare, demne. de 
disprețuit ca tot ce este meschin. (| 13 1 5) 


1019 e Dacă pasiunea ar avea și înţelepciune, 
ar fi însăși virtutea. (2—2'7) 


1020 e Omul nu există decît printr-o satisfac- 
ție oarecare. Un om fără pasiuni, omul perfect, 
este un monstru, un semi-înger care nu are încă 
aripi. (VP 100) 


1021 e Pasiunile, patimile sînt pe cît de lașe, 
pe atît de nemiloase. (FE 15) 


1022 e Pasiunile sînt solidare cînd este vorba 
de făcut vreo nebunie. (Pt 12) 


1023 e Cind pasiunile ajung la catastrofă, ele 
ne provoacă o.mare beţie, cu mult mai puter- 
nică decît meschina iritare pricinuită de vin sau 
de opiu. (Ș 72) | 


1024 e Pasiunea nu chibzuiește ; plătește cu 
ochii închiși. (Cfş 6) 


1035 e Laşităţile pe care le implică orice pa- 
siune sînt tot atîtea laţuri ; cu cît pasiunea cere 
mai mult, cu atît mai puternic te prind laţurile. 
(VP 100) 

1026 e Burta flămîndă nu prea respectă pa- 
siunile. (32) 


PATRIE 


1027 e Atmosfera patriei şi chipul mamei tre- 
zesc mereu un anumit efect chiar și asupra celor 
mai Er cac lanie firi. (Pt 8) - 


1028 e Când nu ești la tine acasă, te simţi me- 
reu departe. (8) 


1029 e Soarele patriei dă tuturor lucrurilor un 
farmec ce nu se mai găsește în nici o altă parte 
a lumii. (28—64) 


1030 e Nimic nu poate fi mai presus ca pa- 
tria, afară numai dacă nu cumva este în joc tot 
neamul omenesc. (22—3) 


1031 e Nu poate fi înfățișată emoția trezită în 
inima unui surghiunit de-un cîntec ce-i amin- 
tește patria. (Cn 44) 


1032 e A părăsi Franţa este pentru un francez 
un doliu. (VP 130) 


1033 e Frontierele capitalei sînt frontierele ță- 
rii noastre şi frontierele patriei sîntem noi. (66) 


1034 e Patria, aidoma chipului unei mame, 
nu-şi înfricoșează niciodată copilul. (Se 3) 

1035 e Patria şi urile le duci pretutindeni cu 
tine. (Ai 52) 


1036 e Niciodată nu trebuie să-ţi învinuiești 
patria. (Cor OS ian. 1849) 


1037 e În marile împrejurări ale vieţii, sufle- 
tul nostru se leagă puternic de locurile unde au 
năvălit asupra noastră și bucuriile şi necazurile. 
(EG 15) : i 


PĂRINȚI ȘI COPII 


1038 e Eşti mai fericit de fericirea copiilor tăi 
decît de fericirea ta. (MG 27) (Aceasta și urmă- 
toarele patru cugetări reproduc euvintele lui 
Moş Goriot.) | 


1039 e Ca să se simtă fericiţi, părinţii trebuie 
să dea mereu. A da mereu — asta te face să 
fii tată. (MG 43) 


1040 e Ce-o să se aleagă de copii cînd nu va mai 
fi părintele ? Părinţii ar trebui să trăiască atit 
cît trăiesc copiii lor. (MG 47) 


1041 e Trebuie să mori ca să afli ce sînt copiii. 
(MG 53) 


1042 e Nu știi ce-nseamnă să-ţi dai seama că 
aurul din privirea copiilor s-a schimbat deodată 
în plumb cenușiu. (MG 54) 

1043 e „Aci zace dl. Goriot, tatăl confesei de 
Restaud şi al baronesei de Nucingen, înmor- 
mîntat pe cheltuiala a doi studenţi“. (MG 57) 
(Epitaful pus de Rastignac și Bianchon la mor- 
mâîntul celui ce întruchipează dragostea părin- 
fească.) ? 


1044 e Dragostea de mamă face ca toate cele- 
lalte sentimente să pălească. (Sc 30) 


1045 e Femeia nu iubeşte la fel în fiece clipă, 
pe pînza vieţii nu se cos mereu numai flori stră- 
lucitoare, în sfîrşit iubirea poate să se stingă : 
dar dragostea de mamă nu se teme de nici o 
diminuare, ea crește odată cu nevoile copilului, 
se dezvoltă împreună cu el. (Mn 31) 


1046 e Inima unei mame este un abis în 
străfundurile căruia se află oricînd o iertare. 
(F30 42) 


1047 e Unele mame obişnuiesc să se poarte cu 
femeia măritată în același fel. despotic cum se: 
purta cu ea cînd era tînără fată acasă. (Cv 19) 


1048 e Un tată trebuie să lase copiilor expe- 
riența pe care i-a vîndut-o soarta ; nu-i oare o 
parte din moştenirea lor ? (Df 16) 


1049 e Mamele vor cîteodată să se înșele sin- 
gure ; dar prea îşi cunosc copiii pe care i-au 
crescut, lîngă care au fost mereu. (Ip III 23) 


MAXIME ŞI CUGETĂRI 155 


1050 e Soarta mamelor este să tremure mereu 
pentru cele mai scumpe comori ale lor : copiii. 


(9 24) 


1051 e Părinţii ar trebui să-și frîngă miinile 
de părere de rău pentru greșelile copiilor. Mînia 
nu ajută la nimic. (29—18) 


1052 e Părinţii sînt binevoitori ; nimic nu -le 
ştirbeşte duioșia. (29—19) 


1053 e Dacă judecata copiilor este prea tine- 
rească, oare cea a părinţilor nu este adesea prea 
bătrînească ? (29—28) 


1054 e Nu ştiţi de ce este în stare o mamă, 
avînd în cîrcă o fată care nu se. mărită fiindcă 
n-are zestre, n-are iubit, n-are frumuseţe, n-are 
minte și, uneori, n-are de nici unele ! Ar ataca 
o diligenţă, ar ucide, ar pîndi un bărbat la colţ 
de stradă, s-ar vinde de o sută de ori ea însăși 
dacă ar fi ceva de capul ei. Naturaliștii ne-au 
descris obiceiurile multor fiare ; dar au uitat 
mama și fiica în căutarea unui soţ (C 17) 


1055 e Un copil mort își are mormîntul în 
inima mamei lui. (5—92) 


1056 e Toate mamele care n-au decît un singur 
copil visează pentru el o soartă nemaipomenită. 
(40) 


1057 e Este preferabil să te bucuri de dragos- 
tea copiilor tăi decît de averea lor. (Cor NJ 
martie 1850) 

1058 e. Atitudinea unei mame vitrege este me- 
reu pusă la îndoială. (2—21) 


PERSEVERENȚĂ 


1059 e Numai  perseverența duce la izbindă. 
(29—12) 


1060 e Oamenii cumsecade nu pier niciodată 
dacă au destulă răbdare. (VB 14) 


1061'e Ca să ajungi cineva trebuie să începi 
prin a fi nimic. (CB 29) 


1062 e Trebuie să stărui mereu în a face ceea 
ce știut este că-i bine. (18) 


PICTURĂ 


1063 * Un tablou înseamnă pînză de doi franci 
sau pictură de sute de mii de franci. (VP 133) 


1064 e Nu contează decît ultima trăsătură de 
penel. (Cn 43) 


1065 e Pictorii nu trebuie să mediteze decît cu 
pensula în mînă. (Cn 44) 


1066 e Pictura, ca şi natura, se compune din- 
tr-o infinitate de elemente ; desenul oferă ur 
schelet, coloritul dă viaţa, dar viaţa fără schelet 
este un lucru mai nefinit decit scheletul fără. 
viaţă. (Cn 44) 

POEZIE 


1067 e Nu trebuie oare să fi simţit totul pentru 
a putea reda totul ? Şi a simţi puternic nu în- 
seamnă a suferi ? lată de ce poeziile nu se nasc 
decit după grele peregrinări prin întinsele do- 
menii ale gîndirii şi ale societății. Nu-i oare ne- 
muritoare truda căreia îi datorăm făpturi a că- 
ror viaţă ajunge să fie mai autentică decît cea 
a fiinţelor care au trăit aievea ? (Ip I 21) 


1068 e Pentru a fi un mare poet nu este de 
ajuns să ai cunoștințe profunde de sintaxă și să 
nu faci greșeli de limbă. (Cn 41) 


1069 e Pentru a putea fi transpusă prin glas, 
ca și pentru a putea fi simțită, poezia cere o 
atenţie sfîntă. Între cel ce o citește și cel ce o 
ascultă trebuie să se creeze o legătură intimă, 
fără de care comunicarea electrică a sentimen- 
telor nu mai are loc. (Ip I 19) 


1070 e Dragostea este o poezie în acţiune — 
L'amour est une po&sie en action. (Ip 1 20) 


1071 e Dacă scopul poeziei este de'a situa 
ideile în punctul precis unde toată lumea să le 
poată vedea și auzi, poetul trebuie să parcurgă 
neincetat întreaga scară a inteligenţelor ome- 
nești,. pentru a le satisface pe toate ; el este da- 
tor să ascundă sub culorile cele mai vii logica și 
sentimentul, două puteri potrivnice ; trebuie ca 
într-o vorbă să închidă o lume întreagă de gîn- 

duri, să rezume filosofii întregi într-un tablou; 
într-un cuvînt, versurile sale sînt seminţe care 
urmează să încolțească în inimi, căutînd acolo 
brazdele . săpate de sentimentele personale. 
(Ip 121) 


1072 e Multe fapte adevărate sînt nespus de 
plicticoase. Iată de ce talentul constă pe jumă- 
tate în arta de a alege dintre adevăruri pe cel 
ce poate deveni poetic. (Me 29) 


1073 e Îndrăgostiţii simt o plăcere nespusă să 
descopere în variațiile unui .peisaj, în transpa- 
rența aerului, în miresmele pămîntului poezia 
pe care o au în suflet. Natura vorbește în locul 
lor. (Ip I 22) 


1074 e Un poet este un om care nu face soco- 
teli, își lasă nevasta stăpînă pe bani, este ușor 
de condus și-l poţi mulțumi cu îleacuri. (VP 114) 


POLITICĂ 


1075 e Știința politică constă în a regla elanu- 
rile date oamenilor de mersul înainte al seco- 
lului în care trăiesc, de o idee sau de un eveni- 
ment și a le face să fie de folos intereselor ţării. 
(69) 


1076 e Politica este mijlocul de acţiune al oa- 
menilor pozitivi. (MMi 41) 

1077 Așa cum în chimie substanţele contrare 
sfirșesc prin a se separa la primul șoc ce le tul- 
bură unirea forțată, tot astfel, în politică, alian- 
țele unor inferese contrare durează puţin. (CM 
42) 


1078 e Cînd o naţiune a pornit pe calea prospe- 
rității şi măririi, cererile ei pot fi socotite în- 
dreptăţite, căci ea nu cere decît ceea ce este fo- 
lositor scopului către care s-a îndreptat. (79) 


1079 «e În sfera politică, totul își schimbă înfă- 
țișarea ; regulile de care ascultă persoana se 
pleacă în faţa intereselor generale. Dacă ajungi 
printre oamenii de seamă vei fi, ca Dumnezeu, 
singurul judecător al hotărîrilor tale. Atunci nu 
vei mai fi om, ci legea vie ; nu vei mai îi un ins, 
ci vei întrupa națiunea. Dar dacă poţi judeca 
pe alţii, vei fi și tu judecat. Mai tîrziu te vei în- 
făţișa și la judecata secolelor și știi destulă isto- 
rie ca să-ţi dai seama care gînduri și care fapte 
dau naştere adevăratei măreţii. (Cv 30) 


1080 e Nimic nu-i mai bun ca exercitarea pu- 
terii, pentru a învăţa să faci politică. (Pt 31) 


1081 e Adevăratul om de stat trebuie să fie, 
în primul rînd, indiferent faţă de pasiunile vul- 
gare ; ca și pe savant, pe el trebuie să-l pasio- 
neze numai ceea ce este în legătură. cu piine 
lui. (ZM 62) 

1082 e Roma, văzind că nu mai poate domni 
peste oameni, şi-a creat o împărăție care să 
domnească peste conștiințe. (21—31) 


1083 e Puterea nu constă în a lovi tare şi des, 
ci în a lovi pe drept și unde trebuie lovit. 
(Fe 14) 


1084 e Ministrul trimite o medalie puchinoasă 
marinarului care salvează vreo zece-doisprezece 
oameni punîndu-și viața în joc ; dar dă crucea 
Legiunii de onoare deputatului care îi vinde 
votul. (Mţ 12) 


POPOR 


1085 e Poporul a existat înainte de a exista 
regi. (7) 


1086 e Singur în faţa unui popor, un rege va 
îi totdeauna cel învins. (CM I 20) 


1087 «e În faţa poporului trebuie să nu greșești 
niciodată. (Mţ 12) 


1088 * Un popor este însufleţit de același sen- 
timent ca un om, şi anume de ideea de a-și su- 
pravieţui moral, așa cum se reproduce fizic. Su- 
pravieţuirea unui popor este opera oamenilor 
săi de geniu. (MMi 43) 


1089 + Dragostea poporului este cea mai fru- 
moasă coroană a regilor. (22—36) 

1090 . Nu numai prin îmbrăcăminte se deose- 
besc popoarele din diferite țări. (52) 


1091 e Masa de. oameni — fie din păturile 
înalte, fie din cele umile — are o natură ma- 
leabilă, pe care oamenii cu adevărat mari tre- 
buie să-și pună pecetea. (76) 


1092 e Se poate face totul în numele poporu- 
lui ; nu se poate iace orice în numele ord:- 
nii. (86) 


1093 e Vreţi să știți ce este scris, pentru un om 
politic, pe fruntea secolului al XIX-lea ? Fran- 
cezii au inventat, în 1793, o suveranitate a po- 
porului, care s-a terminat cu un împărat abso- 
lut. (Ip III 36) (aluzie la Napoleon — n.n.) 


1094. Nici un cod de legi, nici o instituţie fă- 
cută de oameni nu poate împiedica crima mo- 
rală săvârșită cu vorba. Iată marea lipsă a jus- 
tiţiei sociale. Iată și deosebirea dintre moravu- 
rile societăţii înalte şi moravurile poporului de 
rînd : omul de rînd este sincer, înalta societate 
este fățarnică ; el mînuiește cuțitul, dincolo se 
mînuiește veninul vorbirii sau al ideilor ; pen- 
tru omul de rind — osînda la moarte; pentru 
înalta societate — nici o pedeapsă. (C 20) 


1095 e Apăsarea poporului este la fel de odi- 
oasă, indiferent dacă este exercitată în “numele 
adevărului sau în numele erorii. (Ș pref 1829) 

1096 e În rîndurile poporului, ceea ce este mare 
devine măreț, curajul are asprimea lui, spiritul 
zgirie, graţia este sălbatică. (39) 


PRIETENIE 


1097 e Prietenia este legătura dintre două su- 
flete asemenea, unite prin forțele lor și totuși 
independente. (Mn 14) 


1098 e Prietenia nu o găsești gata făcută. (Cor 
CZ oct. 1833) 


1099 e Alături de un prieten adevărat este cu 
neputinţă să ajungi la deznădejde. (4—90) 


1100 e În nici un război.nu se trage împotriva 
aliaților. (55) 


1101 «e Prietenia femeilor este cu mult superi- 
oară iubirii lor. (H 11) 


1102 e Cînd ai avut un tovarăș de joacă și de 
tinereţe în copilărie, între tine și el se stabilește 
o simpatie aproape sfîntă ; glasul, privirile lui 
pun în mișcare anumite strune din inimă, care 
nu vibrează decît sub puterea amintirilor, pe 
care le însuflețeşte. (Cnt I 19) 


1103 e Un sfat bun face cît un ochi în palmă, 
(FG 6) 

1104 e Nu știu dacă prietenia se naște mai de- 
grabă din contraste decît din asemănări. (Sl 21) 


1105 e Ceea ce face ca prieteniile să fie trai- 
nice și le sporește farmecul este un sentiment 
de care iubirea e lipsită : certitudinea. (Ip II 13) 


1106 e Capeţi experiență pierzînd falși prie- 
teni. (4 pref 66) 


1107 e Nu pot fi zdrobite într-o clipă legături 
pe care ani de zile le-au făcut să fie dragi. 
(26—12) 


1108 e Jumătate din prietenii noștri din cartier 
sînt dușmanii noștri. (CB 2) 


1109 e Prietenia iartă greşeala, fapta necuge- 
tată a pasiunii ; ea trebuie să fie însă necruţă- 
toare față de hotărîrea de a-ţi scoate la mezat 
sufletul, mintea, spiritul. (Ip II 22) 


1110 e Prietenii adevăraţi se bucură, în dome- 
niul moral, de aceeași perfecţiune pe care o are 
mirosul cîinilor ; ei adulmecă necazurile prie- 
tenilor, le ghicesc cauzele, se frămîntă din pri- 
cina lor. (VP 101) 


1111 e Natura poate tiîriî, fără putinţă de opu- 
nere, spre o dragoste vinovată ; dar ea nu po- 
runcește nimănui să nu respecte sfinta priete- 
nie. (28—20) 

1112 e Oamenii de treabă ar trebui să-și im- 
pună, ca principiu, să acopere necazurile prie- 
tenilor cu o mantie protectoare, şi nu să-și facă 
din lume un confident pentru suferințe de multe 
ori doar închipuite. (27—47) 


PRIVIRI 

1113 e Hoţii, spionii, îndrăgostiţii, diploma- 
ţii [...] sînt singurii care cunosc bogăţia de ex- 
presie și de bucurie a privirii. Numai ei pricep 
cîtă înţelegere, blîndeţe, înțelepciune, mînie, 
josnicie cuprinde fiecare schimbare în această 
lumină încărcată cu suflet. (FE 14) 


1114 e Doar cu ochii și cu un semn din cap 
faci adesea un jurămînt mult mai solemn decit 
în faţa Curţii cu juri. (VB 23) 


1115 * În dragoste, trei sferturi din ceea ce se 
spune se exprimă prin admirabila elocință a 
ochilor. (21—39) 


1116 e Pentru a comunica ochiului toată pute- 
rea sufletului, pentru a-i da valoarea vorbei, a 
pune dintr-o dată în privire un poem sau o 
dramă, trebuie să te găsești sau într-o excesivă 
înrobire, sau într-o: excesivă libertate. (Ai 54) 


1117 e Nimic nu este mai neplăcut pentru o 
fiinţă sfioasă din fire decît să fie ţinta unor pri- 
viri cercetătoare 'și pline de curiozitate ; cînd 
însă privirile pornesc din ochii urii, suferința 

pricinuită se schimbă într-un chin de neuitat. 
(VT 39) 


1118 e Oamenii nebăgaţi în seamă își răzbună 
umilința situaţiei lor prin disprețul privirii lor. 
(Ip 1 6) 


PROPRIETATE 


1119 e Dacă cei care posedă bunuri acaparate 
în vreun fel oarecare, inclusiv prin mîrşăvii, ar 
fi obligaţi după o sută cincizeci de ani să le res- 
tituie, puţine proprietăţi legitime ar mai rămîne 
în Franța. (| 17) 


1120 e Ideea cea mai vie și mai bine materiali- 
-zată dintre toate ideile omenești este cea cu aju- 
torul căreia omul se vede creînd în afara lui 
acea ființă absolut născocită, acel demon moral 
pe nume proprietatea. (DC 47) 


1121 € Deși se află la extremităţile lumii mo- 
rale, sălbaticul și giînditorul au aceeaşi oroare 
de proprietate. (Pch' 24) 


PROSTIE 

1122 e Cine altcineva este prostul dacă nu cel 
ce nu justifică buna părere pe care o are despre 
sine ? (Mţ 38) 

1123 e Mi se pare că proștii au cam aceleași 
cusururi ca deștepții ; dar cu deosebirea că proș- 
tii nu știu să facă în așa fel încît să li se ierte. 
(Fc 45) 


1124 e Numai prostia n-are leac — La sottise 
seule est incurable. (MMi 43) 


1125 e Este cu mult mai bine să te supui unui 
om deștept, decît să conduci un prost. (F30 9) 


1126 e Oamenii fără prea multă doxă se asea- 
mănă cu buruienile cărora le place să crească pe 
pămînt bun ; și lor le place să petreacă printre 
alții, mai cu seamă că, între ei, se plictisesc. 
(VT 36) 


1127 e Mulţi oameni prefăcuţi își pun prostia 
la adăpost prin obrăznicie ; repede-i și tu, și o 
să se întîmple cu ei ceea ce se întîmplă balo- 
nului împuns cu acul. (Țr) 


1128 e De cîte ori nu exclamă. proștii, ca să se 
dezvinovățească și în ochii lor, și într-ai altora : 
„Era atît de simplu, încît oricine s-ar îi lăsat 
prins în cursă“ ! (Pt 4) 


1129 e Oamenii lipsiți de inteligență şi care se 
cred persecutați ajung ei înșiși să persecute și 
să nu îngăduie nimic. Se deprind să ridice la 
rang de necesitate cele mai meschine interese 

proprii și orice bizdîc de moment al patimii lor. 
(Pt 9) 


1130 e O prostie care nu reușește devine crimă. 
(Pt 55) 


1131 e Oricît de mare ar fi prostia care ne 
scapă, se găsesc totdeauna nătărăi care s-o 
creadă. (1 13 III 74) 


1132 e De multă vreme îi invidiez pe proști. 
Din politeţe, toată lumea se străduie să-i dove- 
dească unui prost că ar fi un om superior sau 
că n-are de ce invidia pe oamenii superiori. (Cor 
TC ian. 1849) 


PRUDENȚĂ 

1133 e Oamenii au, unii faţă de alţii, instinc- 
tul animalelor sălbatice : odată răniţi, nu se mai 
întorc la locul acela. (5—102) 


1134 e Prudenţa este dezvoltată la animale în 
proporție directă cu slăbiciunea lor. (Cor L febr. 
1836) 


1135 e Perlele bine ascunse scapă de scufun- 
dători şi trăiesc fericite. (Cop 19) 

1136 e Oricine își viră mina în rug, o scoate 
plină de flăcări. (16) 

RĂUTATE 


1137 e Omul care se gindeşște în primul rînd 
la rău îl poartă adesea în el însuși. (29—57) 


1138 e Răutatea calculată este cea mai ascu- 
țită dintre toate răutăţile. (M 28) 


1139 e Dintre toate rănile, cele pricinuite cu 
vorba și privirea, cu batjocura și disprețul, nu 
se mai închid. (Sv 5) 


1140. e Fetele bătrîne au, toate, un anumit ta- 
lent de a accentua faptele şi vorbele pe care li 
le inspiră ura. Ele zgirie aidoma pisicilor. Și nu 
numai că rănesc, dar simt plăcere să rănească și 
să arate victimei lor că au rănit. (VT 35) 


1141 e Omul poate avea o făclie în mîna stîngă 
şi un cuţit în mîna dreaptă, ba încă să mai și 
cînte niște psalmi, ca să acopere ţipetele celui 
înjunghiat. (29—57) 


RĂZBUNARE 


1142 e De la învinuire la dorinţa de răzbunare 
nu este decit un pas. (VT 38) 


1143 e Cea mai cruntă răzbunare este să dis- 
prețuieşti o eventuală răzbunare — La plus cru- 
elle vengeance est le dedain d'une  vengeance 
possible. (1 13 II 50) 

1144. Dacă vrei să ataci ceva în cer, apoi ţin- 
teşte-l chiar pe Dumnezeu. (MG 13) 


1145 e Prima picătură de sînge atrage după ea 
un fluviu. (20—18) 


REALISM 


1146 e Aproape toate personajele nu trăiesc 
decît cu condiţia să fie o puternică imagine a 
prezentului. Concepută în măruntaiele veacului 
ei, orice inimă omenească bate sub învelișul lor, 
ascunzind adesea în ea o întreagă filosofie. (CU 
pref 1842) 


1147 e Opera ce urmează a fi făcută trebuie să 
se ocupe de un triplu aspect: bărbaţii, femeile 
şi lucrurile sau întîmplările, adică persoanele și 
reprezentarea materială pe care o îmbracă gîn- 
direa lor — mai pe scurt, omul și viaţa, pentru 
că viaţa este veșmîntul sub care ne înfăţișăm. 
(CU pref 1842) 


1148 e Cele mai multe dintre cărțile al căror 
subiect este pe de-a-ntregul închipuit, care nu 
se leagă mai mult sau mai puţin de nici o rea- 
litate, se nasc moarte ; pe cînd cele care se în- 
temeiază pe fapte observate, auzite, luate din 
viaţa reală; capătă cinstirea vieţii lungi. (Sv pref 
1839) 


1149 e Literatura este expresia societăţii. (54) 


a 

1150 e Literatura are ca misiune zugrăvirea so- 
cietăţii. (90) 


1151 e Dacă diferitele opere ale unei naţiuni. 
alcătuiesc o oglindă în care această naţiune este 
reflectată în întregime, atunci se poate spune 
că este hărăzit marilor poeţi să rezume gîndirea 
popoarelor în mijlocul cărora trăiesc, să fie, în- 
ir-un cuvînt, epoca lor întrupată : într-un om. 
(54) 


1152 e Una din obligaţiile pe care istoricul de 
moravuri nu trebuie să o neglijeze niciodată 
este aceea de a nu deteriora adevărul prin în- 
curcături dramatice doar de suprafaţă, mai ales 
cînd adevărul și-a dat singur osteneala să fie 
un roman. (Sc IV 20) i 


RECUNOŞTINŢĂ 


1153 e Nu trebuie niciodată să zăbovim a face 
o plăcere celor care ne-au prilejuit plăceri. (Cor 
St aprilie 1839) 


1154 e Care inimă a putut semăna binele nu- 
mai cu scopul de a culege recunoștință și a se 
crede mare ? (1 4) 


1155 e Nici popoarele, nici regii nu sînt destul 
de bogaţi ca să răsplătească toată credința de 
care se dă dovadă în bătăliile supreme. (Ţr, notă) 

1156 e Ciinele căruia i-ai dat de mâncare nu te 
mai părăsește. (Ai 60) 


1157 e Nu cumva faci binele numai pentru a 
încasa acea dobîndă enorm de mare numită re- 
cunoștință ? Asta ar însemna să faci cămătărie. 
(Mţ 20) 


1158 e Recunoștinţa este 'o datorie pe care co- 
piii nu o acceptă întotdeauna laolaltă cu ceea ce 
moştenesc de la părinţi. (G 52) 


REGRETE 
1159 e Regretele sînt pe măsura a cea ce se 
pierde. (Cor Sc aug. 1836) 


1160 e Regretele cele mai amare sînt mult mai 
uşor de suportat decît cea mai slabă remușcare. 
(28—8) 


1161 e Remușcările sînt surorile mai mari ale 
regretelor. (29—10) 


RELATIVITATE 
1162 e Unele idei, potrivite pentru o regiune, 
sînt fatale în alta. (Mţ 12) 


1163 e Nimic nu este statornic în lumea asta; 
nu există decit convenţii, care se schimbă după 

climă. Ceea ce este un viciu la Paris, este o ne- 
cesitate dacă treci dincolo de Azore. (G 53) 


1164 e Să fie, oare, izvorul mai încîntător decît 
fluviul, dorința mai plină de farmec decît îm- 
plinirea, şi ceea ce speri mai atrăgător decît ceea 
ce ai ? (Di 5) 


1165 e Dacă toţi oamenii ar fi cocoșaţi, ţinuta 
dreaptă ar fi socotită o monstruozitate. (Md 14) 


1166 e Evenimentele nu sînt niciodată abso- 
lute ; rezultatele lor depind numai și numai de 
indivizi : nenorocirea este o treaptă în sus pen- 
tru geniu, un heleșteu pentru creștin, o comoară 
pentru omul dibaci, iar pentru cei slabi o pră- 
pastie. (CB 5) 


1167 e Cînd un vultur se prăbușește, cine știe 
în ce fund de văgăună se va opri ; tot așa, pră- 
bușirea unui om mare se măsoară după înălţi- 
mea unde ajunsese. (Ip III 7) 


1168 e Privilegiul de a se simţi oriunde ca 
acasă nu-l au decit regii, cocotele şi hoţii. 
(Sc 16) . 


1169 e A nu fi totul înseamnă a nu fi nimic. 
(Mb) 


1170 e Totul în lume are epoca sa de nevinovă- 
ţie ; chiar şi fiscul. (Dv 3) .. 

1171 e Nu există sau, mai bine zis, foarte rar 
există un criminal care să fie cu totul criminal. 
(Dv 7) 


1172 e Izbinda este adesea la fel de primejdi- 
oasă ca bătălia — La victoire est souvent aussi 
perilleuse que le combat. (DC 41) 


1173 e Camera de student este groaznică ; 
groaznică, dacă este vorba de învăţat în ea, dar 
fermecătoare pentru pălăvrăgeală și fumat. 
(ZM 59) 


1174 e Cărbunarul e primar la el acasă. (EG 6) 


1175 e Toate mamele spun fetițe fetelor lor de 
douăzeci şi trei de ani. (VP 112) 


1176 e Un cal bun este'cel mai bun servitor; 
o spadă bună este cel mai bun prieten ; o pungă 
bună este cea mai bună moșie. (28—20) 


1177 e Cine se poate lăuda că este sigur de 
ceva ? (21—10) 


RESPECT 
1178 e Respecţi pe omul ce singur se respectă. 
(CM 13) 


1179 e Respectul este o stavilă care ocrotește 
deopotrivă şi pe cei mari şi pe cei mici. Rămi- 

nînd lă locul lui, fiecare îl poate privi în faţă pe 
celălalt. (Cv. 19) 


1180 e Respectul pe care-l manifești faţă de su- 
periori nu este, oare, o garanţie a respectului 
ce-ţi este datorat ? (Cv 19) 


REVOLUȚIE 


1181 e Dintre toate seminţele încredințate gliei, 
sîngele vărsat de cei ce mor pentru o cauză 
este cea care dă negreșit roade — De toutes les 
semences confices ă la terre, le sang verse par 
les martyrs est celle qui donne la plus prompte 
„moisson. (Ca 2) 


1182 e Burghezul devine și rămîne dușmanul 
omului sărac. Cum am putea pretinde neferici- 
ţilor lipsiţi de pîine să se resemneze cu truda 
lor și să respecte proprietatea ? (Mţ 19) 


1183 e În marile nenorociri naţionale, fiecare 
ins se plinge multă vreme de unul singur ; mai 
apoi izbucnesc din 'mase, ici şi colo, strigăte de 
durere mai mult sau mai puţin violente; în 
sfîrșit, cînd jalea este simțită de toţi, ea izbuc- 
neşte ca o furtună. (MDo 12) 


1184 e O revoluţie se consolidează numai prin 
triumful constant al principiilor care au pus-o 
în. mișcare. (66) 

1185 e Nimic nu poate opri o mișcare socială — 
Rien ne peut arreter un mouvement social. (69) 


1186 e. Dacă marii oameni sînt providenţa re- 
voluţiilor, aceasta se datorește faptului că ei ex- 
primă chiar gîndurile noastre și se înfățișează 
mai puţin ca oameni şi mai mult ca sisteme. Ei 
introduc ideea ordinei într-o lume dezlănțuită 
și o dirijează către un ţel. (69) 


1187 e Nimic nu-i mai cumplit ca răzvrătirea 
unui miel. (Asf 79) 


1188 e Orice revoltă, pe faţă sau mocnită, își 
are steagul ei. (Ţr) 


1189 e Răzmerița vorbește aceeași limbă peste 
tot. (Dv 14) 


1190 e Blestemul săracilor, blestemul acesta 
crește şi ajunge mai mare decît cei mai mari ste- 
jari, iar stejarul dă lemn pentru spînzurători. 


(Țr) 
RISIPĂ 


1191 e Cînd dai mese, banul se strecoară prin- 
tre degete. (Mb) 


1192 e În viaţa risipitorilor, azi este un mare 
înfumurat, iar mîine este un laș și jumătate, 

care se sperie de curajul predecesorului său. 
(VP 109) | 


1193 e La urma urmelor, dacă risipitorul este 
cel ce se înșeală singur, zgircitul este cel ce se 
face de rîs singur. (51) 


RIS 


1194 e Risul este o proprietate naţională, cu- 
drepturi imprescriptibile. (70) 


1195 e Risul este un dar făcut numai omului. 
(10) 


1196 e Veselia este unul dintre elementele să- 
nătăţii. Ea împrospătează sîngele, înviorînd gîn- 
durile. (33) 


1197 e 'Tristeţea și veselia sînt singurele și prin- 
cipalele stări de spirit ale omului. Toate cele- 
lalte stări decurg din aceste două. (51) . 


1198 e Comicul este dușmanul meditaţiei și al 
imaginii. (85) 


SĂRĂCIE 


1199 e Pretutindeni unde e sărăcie este și su- 
ferinţă. Suferinţa, sărăcia sînt forţe vii care co- 
mit abuzurile lor, așa cum puterea le comite pe 
ale sale. (Mţ 29) 

1200 e Generoși sînt numai săracii. Bogaţii au 
întotdeauna la îndemînă splendide motive ca 
să nu lase unei rude douăzeci de mii de franci. 
(5 5) 


1201 e Săracul nu are voie să se întindă pe pat 
decît cînd trage să moară. (Pch 21) 


1202 e Mizeria are adîncimi de nepătruns, mai 
ales la Paris, străfunduri  mocirloase ; cînd un 
înecat ajunge de acolo la suprafaţă, el aduce tot 
felul de murdării, prinse de trupul ori de hai- 
nele sale. (Mb) 


1203 e Mizeria începe atunci cînd sărăcia înce- 
tează. (Ip 1 2) 


1204 e În familiile de oameni săraci, darurile 
reciproce oferă mereu prilejul de. a se da lucruri 
necesare. (Dv 24) 


1205 e Oamenii săraci trebuie să fie fără cusur. 
(Dv 31) 


1206 e Există și o mîndrie de om sărac. 
(Cn 43) 


1207 e Îţi trebuie mult pămînt ca să te poţi 
bucura de soare — Il faut beaucoup de terre 
pour profiter du soleil. (VB 10) 


1208 e Nefericitul care se zbate fără încetare 
are o speranţă ; bogatul care are de.toate nu 
mai speră nimic. (25—43) 

1209 e Dacă sărăcia este pecetea geniului, apoi 
noi avem prea mult geniu. (4—68) 


1210 e Nimeni nu poate nega importanţa me- 
canicii sau geometriei, dar cele mai frumoase 
teoreme nu sînt deloc hrănitoare. (4—68) 


1211 e Săracul care a descoperit o idee straș- 
nică mi s-a părut totdeauna ca un coltuc de 
pîine aruncat într-un heleșteu ; toţi peştii dau 
buzna să muște din el. (4—72) 


1212 e Dintre toate grozăviile pe care le poartă 
cu sine sărăcia, cea mai îngrozitoare mi se pare 
a fi aceea că nu poate împiedica nici izbinda 
proştilor, şi nici defăimarea. (4—86) 


1213 e Feriţi-vă de cerșetori ; adevărata sără- 
cie nu iese pe stradă. (51) 


1214 e Oamenilor superiori sărăcia le dă o mîn- 
drie sălbatică, îi face să fie mai tari în lupta lor 
cu oamenii și cu întîmplările ; dar la începutul 
vieţii, sărăcia este o piedică în calea afirmării. 
(Pb 7) 


1215 e Sărăcia este motivul tainic al sacrifi- 
ciilor. (Ș pref 1828) 


1216 e Săracul își are miîndria lui, pe care nu 
trebuie s-o rănești. (2—35) 

SCRIITOR 


1217 e Un seriitor mare este un mucenic, dar 
care nu va muri. (Ip II 1) 


1218 e Scriitorului — toate florile şi toți spinii! 
Sufletul lui aspiră lumea și o oglindește. (37 III) 


1219 e Pana este întotdeauna mai îndrăzneață 
decît vorba. (FE 19) 


1220 e Gîndesc că scriitorul, dacă poate capta 
atenţia publicului, îi aduce un mare bine, făcîn-. 
du-l pe cititor să cugete. (90) 


1221 e Întîmplarea este cel mai mare roman- 
cier din lume ; pentru.a fi un scriitor fecund, 
nu trebuie decît s-o. studiezi. (CU pref 1842) 


1222 e Unii scriitori sînt atît de lipsiţi de ima- 
ginaţie încît servesc publicului propriile lor 
inimi, ba de multe ori chiar și pe cele ale iubite- 
lor lor. (Pb 1) 


1223 * Forţele cele mai violente ca și institu-. 
ţiile cele mai puternice dispar în faţa scriitoru- 
lui care se face glasul secolului său. (Ip III pref: 
1843) 


1224 «e Cititorii acceptă cu mai multă seriozi- 
tate și stimă un scriitor care se prezintă modest, 
spunîndu-și adevăratul nume (nu un pseudo- 
nim — n. n.). E un fel de nobleţe a oferi criticii 

un nume, nu o umbră. (Ș, prima operă semnată 
Honore Balzac ; pref. nepublicată) 


1225 «e Scriitorii sînt capabili de orice, de pildă, 
să pună datoria înaintea fericirii. (Cor MM mar- 
tie 1842) 


1226 e Talentul la scris nu trece din om în om 
ca boala molipsitoare ; el se învață încetul cu 
încetul. (Cor CZ aug 1835) . 


1227 e Faţă de noii veniţi, scriitorul la modă 
este mai obraznic, mai dur decît cel mai bru- 
tal editor. Acolo unde editorul nu vede decît o 
pierdere bănească, scriitorul se teme de un ri- 
val ; primul te duce cu vorba, celălalt te stri- 
veşte. (Ip II 22) 


1228 e Scriitorul trebuie să aibă în sinea lui nu 
ştiu ce fel de oglindă concentrică, în care, po- 
trivit fanteziei sale, să fie reflectat universul ; 
şi nu este vorba numai de a vedea, ci trebuie și 
să-și amintească și să dea trup impresiilor prin- 
tr-o anume alegere de cuvinte, pe care să le 
împodobească cu toată gingășia imaginilor sau 
cărora să le comunice ascuţișul primelor sale 
senzaţii. (Pch pref 1831) 


1229 e Statornicia și spinarea dreaptă sînt 
poate mai necesare chiar decît talentul pentru 
a-ţi face un nume pur și nobil. (Ip II pref 1839) 

1230 e Talentul este aidoma nobleţii: un dar 
al întîmplării. Cel ce l-a căpătat trebuie să se 
poarte în așa fel încît să fie iertat. (Sl pref 1838) 


1231 e Orice călimară poate deveni un vezuviu. 
(ZM 59) 


1232 e Fie în literatură, fie în teatru trebuie în 
primul rînd să n-ai decît un gînd și să muncești 
fără încetare. (Cor PA dec 1841) 


1233 e Așa se întîmplă cu toţi cei ce au o lume 
de gînduri în inimă și în minte. Oamenii care 
au atîtea lucruri de exprimat în opere frumoase, 
multă vreme visate, arată un oarecare dispreţ 
pentru conversaţie, îndeletnicire care îngustează 
spiritul, făcîndu-l dependent și de cel cu care 
se stă de vorbă. (Ip II 4) 


1234 e Glorie literară înseamnă douăsprezece 
«mii de franci pentru articole în gazete și trei 
mii de franci pentru dat mese. (Ip II 28) 


1235 e Recoltarea lanurilor stropite cu cerneală 
nu se face (cînd se face) decît după zece-doispre- 
zece'ani de la semănat. (Ip III 8) 


1236 e „Cine se poate mîndri că ar fi fost în- 
țeles vreodată ? Murim toţi fără să fim cunos- 
cuţi.“ Iată vorba femeilor şi a scriitorilor. 
(113 13) 

SCULPTURĂ 


1237 e Sculptura, la fel cu arta dramatică, este 
în același timp cea mai grea şi cea mai ușoară 
dintre toate artele. Copiază un model, și opera 
este înfăptuită ; dar ca să-i dai suflet, să creezi 
un tip reprezentind un bărbat sau o femeie, 
aceasta înseamnă să păcătuiești şi tu ca Prome- 
teu. (VB 46) 


1238 e Încearcă să mulezi mîna iubitei şi așaz-o 
în faţa ta ; vei descoperi un cadâvru îngrozitor, 
fără nici o asemănare cu realitatea, și vei fi ne- 
voit să apuci dalta artistului care, fără să co- 
pieze întru totul modelul, va sugera mișcarea 
şi viaţa. O mină nu este numai o parte dintr-un 
trup ; ea exprimă și continuă un gînd pe care 
trebuie să-l pricepi şi să-l redai. (Cn 42) 


SENTIMENTE 


1239 e Un sentiment nu este o lume întreagă 
într-o gîndire ? (MG 32) 


1240 e Sentimentele noastre nu sînt, oare, 
poeme ale voinţei ? (MG 27) 


1241 e Poate că sentimentele sînt cele.mai 
cumplite arme pe care le poate folosi omul ca 
să-și lovească adversarul. (Fc 60) 


1242. e Oare natura psihică are, aidoma naturii 
fizice, comunicaţii electrice și rapide schimbări 
de temperatură ? (Cv 6) 

1243 e Sentimentul nu-i totuna cu raţionamen- 
tul, rațiunea nu-i totuna cu plăcerea şi, cert, 
plăcerea nu-i deloc o rațiune. (Mz 10) 


1244 e Inima are memoria ei. Cutare femeie, 
care nu-și mai poate aminti nici evenimentele 
cele mai grave, va ţine minte toată viața ceva în 
legătură cu sentimentele sale. (F30 14) 


1245 e E mai bine să ai sentimente alese decît 
haine alese. (Ch 15) 


1246 e Nimeni nu-și poate. stăpini emoţiile. 
(CB 14) 


1241 e O fiinţă, oricît de grosolană ar fi ea, cînd 
este cuprinsă de un sentiment frumos, puternic, 
adevărat, degajă un fluid aparte care-i schimbă 
trăsăturile feţei, îi însufleţeşte mișcările, îi co- 
lorează glasul. (MG 27) 


1248 e Nu sîntem stăpîni pe sentimentele noas- 
tre : îl putem uri pînă și pe cel ce ne-a făcut 
bine. (Sl 34) 


1249 e Dacă este vorba de sentimente, schim- 
barea lor nu înseamnă moartea lor ?(Sc IV 2) 


1250 e Miîndria nu este oare unul dintre sen- 
timentele omenești care nu poate zămisli decit 
fapte nobile ? (1311 48) 


184 BALZAC 


1251 e Sentimentele cele mai firești sînt cele 
ce se mărturisesc cu mai multă neplăcere — și 
unul dintre ele este îngîmfarea. (Ga 19) 


1252 e Oamenii dotați cu tot atîta minte cît 
suflet au obiceiul să-și analizeze, fără să vrea, 
senzațiile, chiar și pe cele mai tari. (Ga 20) 


1253 e Inima are puterea de a da un preţ ne- 
maipomenit unor nimicuri. Ce bucurie simte un 
călător cînd poate culege un fir de iarbă, o frunză 
necunoscută, dacă și-a pus viaţa în joc pentru 
aceasta ! (Pun 61) 


1254 e Sentimentele nu sînt oare partea cea 
mai strălucitoare a vieţii noastre? (Pun 62) 


1255 e Oamenii mari au o admirabilă artă de 
a-și ascunde sentimentele, pe care omul de rînd 
le lasă cinstit să iasă la iveală. (20—12) 


1256 e Rațiunea pare mai puţin însemnată cînd 
este pusă lîngă sentiment. Ca tot ceea ce este 
pozitiv, raţiunea este prin ea însăși mărginită, 
pe cînd sentimentul este infinit. (F30 23) 


1257 e Stima — această temelie necesară sen- 
timentelor noastre — este și materialul trainic 
care le dă un fel de certitudine, de siguranţă ce 
le menţine veşnic vii. (Ip III 24) 

1258 e Certitudinea este temelia dorită de toate 
sentimentele omenești. (AS 10) 


1259 e Este lipsit de noimă a căta să aduci 
sentimentele la forme identice ; răsărind în 
fiecare om, ele se combină cu elementele pro- 
prii omului şi capătă chipul lui. (Fb 28) 


1260 e Pentru multă lume, inima omenească 
este un ţinut nepătruns ; nu se cunosc oamenii, 
sentimentele, purtările lor ; nu a fost studiată 
diversitatea de limbaj, citită în mersul, ochii, 
gesturile lor. (51) 


SINCERITATE 


1261 e O scrisoare bine întocmită este pregă- 
tită dinainte ; orice scrisoare pregătită nu-i o 
trăncăneală din inimă (de unde trag concluzia 
că scrisorile tale sînt ca și ale mele: direct de 
la sursă). (Cor SL sept 1819) (Una dintre pri- 
mele cugetări scrise ale lui Balzac.) 


1262 e Aşa sînt oamenii de inimă: sinceri de 
la primul pas. (VP 114) 


1263 e Orice şmecherie, orice înșelăciune este 
descoperită şi în cele din urmă aduce pagubă ; 
orice situație este mai puțin primejdioasă, dacă 
omul se situează pe terenul sincerităţii. (Cv 30) 


1264 e Cînd își are izvorul în suflet, farmecul 
unei ființe lasă urme adinci; dacă este însă 

căutat, nu firesc, atunci, ca şi elocința, are 
numai izbînzi trecătoare. (Mb) 


1265 e Oamenii cinstiţi sînt lipsiţi de tact, n-au 
nici o măsură a binelui, deoarece pentru ei totul 
este fără ocolișuri, fără gînduri ascunse. (CB 43) 


1266 e Spui mai multe unei persoane pe care 
niciodată nu o vei cunoaște mai îndeaproape, 
decît spui prietenilor, dacă socoţi că i-ai putea 
supăra. (Cor L febr 1836) 


SINGURĂTATE 


1267 e Omului îi este groază de singurătate. Și, 
dintre toate, singurătatea morală este cea care-l 
înspăimîntă cel mai mult. Primul gînd al omu- 
lui — fie el lepros sau ocnaș, ticălos sau bol- 
nav — este să aibă un părtaş al soartei sale. 
(Ip III 37) 


1268 e Singurătatea înseamnă vid ; iar natura 
morală are tot atîta groază de vid ca şi natura 
fizică. (Sc IV 14) 


1269 e În singurătate puterea sentimentelor se 
schimbă cu totul. Omul singur se lasă copleșit 
de gînduri împotriva cărora ar găsi puncte de 
sprijin în mediul vieţii normale. (Ip III 29) 


1270 e Închisoarea împinge extrem de mult la 
facerea unui examen de conștiință. Chiar. cele 

mai întunecate închisori te fac să vezi lumini 
foarte vii. (Ip III 39) 

1271 e Izolarea înseamnă moarte. (56 II cap 1) 
SLĂBICIUNE 


1272 e „Ce le-am făcut eu“ ? — iată vorba nă- 
tărăilor, cuvîntul celor slabi, care nu știu să 
vadă nimica și nu se pot feri de nimica. (C 32) 


1273 e Patimile născute din slăbiciune sînt ne- 
cruțătoare. Cv 31) 


1274 e Slăbiciunile omenești sînt nespus de ti- 
căloase ; ele nu-ţi dau pace, nici răgaz ; dacă tu 
le-ai dat ieri ceva, ele ţi-l mai cer și azi, şi mîine, 
şi pururea. (Cv 37) 


SOCIETATE 


1275 e Între animale se petrec puţine drame, 
neprevăzutul nu-și prea găseşte loc ; ele se nă- 
pustesc unele asupra altora, şi atîta tot. Oamenii 
se năpustesc şi ei unii asupra altora, dar plusul 
sau minusul lor de inteligență face ca bătălia 
să fie deosebit de complicată. (CU pref 1842) 


1276 e Acţiunea, fapta este legea supremă a 
omului în societate. (H 4) 


1217 e Viitorul aparţine omului social ; dincolo 
de aceasta, eu nu mai văd nimic. (Mţ 12) 

1218 e Instrucţiunea, cinstea, patriotismul nu 
sînt nimic fără voinţa fermă cu care un om este 
dator să se desprindă de orice interes personal, 
pentru a se dedica unei gîndiri sociale. (Mţ 12) 


1279 e Numai traiul celor leneși costă scump ; 
poate chiar că a consuma fără a produce este un 
furt social — La vie des oisifs est la seule qui 
coiite cher, peut-âtre mâme est-ce un vol social 
que de consommer sans rien  produire. 
(Mţ 19) 


1280 e În orice, nu primim decît pe măsura a 
ceea ce dăm. (FC 19) 


1281 e Pentru popor, dreptul de-a trăi fără a 
munci constituie prin el însuși un privilegiu. În 
ochii săi, cel ce consumă fără să producă este 
un jefuitor. (Mţ 30) 


1282 e Punînd la îndemîna ambiţiei tuturora 
căi în acelaşi timp anevoioase și lesnicioase 
— anevoioase pentru pretenţiile fără temei, les- 
nicioase pentru voințele reale — un stat poate 
preveni zguduirile ce se iscă atunci cînd este 
stingherită mișcarea ascendentă a adevăratelor 
spirite superioare. (Mţ 30) 


1283 e Natura nu ne este datoare decît viaţa, 
dar societatea ne este datoare fericirea. (H 6) 


1284 «e În toiul bătăliei veșnice a ambițiilor, do- 
rinţelor şi urilor, este cu neputinţă să nu ajungi 

sau victima sau complicele acestei frămîntări 
generale. (Mţ 39) 


1285 e Înainte de a recunoaște o superioritate, 
indiferent care, lumea cere succese răsunătoare. 
(Ip 1 22) 


1286 e Totul se scuză și se justifică într-o epocă 
în care virtutea a fost schimbată în viciu, așa 
cum unele vicii au fost ridicate la rangul de vir- 
tuţi. (Ip II 62) 


1287 e În lumea sus-pusă nu-i pasă nimănui de 
o nenorocire, de o suferinţă ; totul este numai 
vorbă. (Sc I 19) 


1288 e Este prea greu să poţi împăca azi ceea 
ce-ţi cere inima cu ceea ce-ţi cere societatea. 
(Sc I 19) 


1289 e În tezaurul comun al globului pămîntesc 
se varsă foarte puţine valori noi. Orice nouă 
acaparare înseamnă o nouă inegalitate în repar- 
tiția generală. (Sc II 37) 


1290 e Pe măsură ce urci spre vîrful societăţii 
găseşti tot atîta noroi ca la societatea de jos; 
numai că acolo, pe pisc, noroiul este zvîntat şi 
poleit. (| 13 II 50) 


1291 e Societatea nu poate fi înţeleasă decît 
așa cum este înţeleasă de orice judecată sănă- 

toasă : prin teoria îndatoririlor. Da, sînteţi da- 
tori unii altora în mii de chipuri. Ducele și pairul 
sint mai îndatoraţi faţă de meșteșugar și sărac, 
decît săracul și'meşteșugarul faţă de duce și de 
pair. Îndatoririle contractate cresc pe măsura 
beneficiilor pe care societatea le acordă indivi- 
dului, conform principiului, adevărat și în co- 
merţ şi în politică, și anume că strădaniile tre- 
buie să fie întotdeauna pe măsura profitului. 
Fiecare își plătește în felul său datoria către so- 
cietate. (Cv 29) 


1292. în căutarea obţinerii în societate a unui 
loc pe măsura: inteligenţei și facultăţilor tale, 
trebuie să-ţi iei ca punct de plecare această 
maximă : să nu-ţi îngădui nimic nici împotriva 
conștiinței tale, nici împotriva conștiinței pu- 
blice. Simple în aparenţă, aceste cuvinte în- 
seamnă că simţul dreptăţii, cinstea, lealitatea, 
politeţea sînt elementele cele mai sigure și mai 
la îndemînă ale viitorului tău. (Cv 29) 


1293 e Societatea, mai mult mamă vitregă decît 
mamă bună, se dă-n vînt după copiii care-i mă- 
gulesc deșertăciunea. (Cv 29) 


1294 e Din nenorocire, oamenii țe apreciază 
după folosul adus de tine, nu după valoarea ta. 
(Cv 29) 


1295 e Dacă, datorită unor conspirații de fami- 
lie, mulţi neisprăviţi trec drept oameni deştepţi, 
ei compensează numărul oamenilor superiori ce 

trec drept neisprăviţi. În felul acesta, societa- 
tea are mereu aceeași masă de capacităţi apa- 
rente. (F30 9) 


1296 e Nu dai peste destui oameni a căror pro- 
fundă nulitate rămîne o taină pentru majorita- 
tea celor ce nu-i cunosc? Un rang înalt, o 
obiîrșie faimoasă, vreo slujbă importantă, un 
oarecare lustru de politeţe, o mare reținere în 
felul de a se purta cu oamenii sau prestigiul dat 
de avere sînt pentru ei nişte paznici care opresc 
privirile critice să pătrundă în adevărata lor 
viaţă. F30 9) 


1297. e Societatea refuză să aline rănile cărora 
le dă naștere ; ea decerne onoruri măsluielilor 
dibace şi nu are nici un fel de răsplată pentru 
devotamentele ignorate. (FE 25) 


1298 e Societatea acţionează asemenea mării : 
revine la același nivel, la aceeași înfățișare după 
un dezastru,. şi-i şterge urmele prin mișcarea 
intereselor ei, care înghit totul. (At 31) 


1299 e Statul este ca norocul; dă numai boga- 
tului. (Ps 29) 


1300 e Avem în noi un simţ al dreptăţii, pre- 
zent și la omul cel mai civilizat ca şi la cel mai 
sălbatic, care nu ne lasă să ne bucurăm în tihnă 
de bunurile pe nedrept câștigate după legile so- 
cietăţii în care vieţuim. (UM 45) 

1301 e Societatea înaltă smulge din sînul ei și 
trimite în surghiun pe nenorociţi, așa cum un 
om cu o sănătate robustă scoate din trupul său 
un morb care-l jenează. (Pch 53) 


1302 e Așa cinstește lumea nenorocirea: o 
ucide ori o izgonește, o înjosește sau își bate joc 
de ea. (Pch 53) 


1303 e În societatea noastră există trei oameni 
— preotul, medicul și omul de lege — care nu 
pot stima lumea. Ei se îmbracă în haine negre, 
poate pentru că poartă doliu după toate virtu- 
țile, după toate iluziile. (Ch 16) 


1304. e Instituţiile sociale depind în întregime 
de sentimentele pe care oamenii le leagă de ele 
și de măreţia cu care gîndurile lor le îmbracă. 
(CB 62) 


1305 e Natura a creat pe unii oameni doar 
tîmpi ; pe proşti îi datorăm felului în care este 
alcătuită societatea. (BN 7) 


1306 e A ucide patimile înseamnă a ucide so- 
cietatea care, chiar dacă nu le dă naștere, în 
orice caz le dezvoltă. (BN 13) 


1307 e Mulţi chemați dar puţini aleși este o lege 
nu numai în cer, ci şi pe pămînt. (SI 3) 


1308 e Ştiţi că într-o naţiune nu există decit 
cincizeci-şaizeci de capete. primejdioase, în care 

deșteptăciunea este în raport direct cu ambiția ? 
A guverna o ţară înseamnă a cunoaște aceste ca- 
pete pentru a le tăia sau a le cumpăra. (Sl 43) 


1309 e Oamenii obișnuiți să se coboare în pră- 
pastiile naturii sociale, să înţeleagă totul, să îm- 
piedice totul, își fac o oază în inimă; ei simt 
nevoia să-și curețe petele de noroi, să-și panseze 
rănile. (Ţr) 


1310 * Și totuşi, crocodili există nu numai în 
Egipt... (P 11) 


1311 e Alături de un păcălit, dai întotdeauna 
peste un pungaş. (P 14) 


1312 e Pe orice treaptă a societăţii, glumele 
amare, zeflemelile spirituale, disprețul rece, tîn- 
guielile prefăcute, certurile neîntemeiate au 
același succes ca vorbele mitocănești. (Pt 36) 


1313 e Nimic nu reprezintă mai bine o ţară 
decît starea bunurilor sale sociale. (S 11) 


1314 e Cu cît mai jos cobori în societate, cu 
atît mai mult găsești sentimente generoase, so- 
cotite ca firești. (S 38) 


1315 e Niciodată pasiunile, și nici justiţia, nici 
politica, niciodată marile forţe sociale nu ţin 
seama de starea fiinţei pe care o lovesc. (VP 116) 

1316 e O petrecere de nuntă este o lume repre- 
zentată în mic. (VB 31) 


1317 e Lumea este plină de îngăduință pentru 
stăpîna unui salon unde se petrece bine. (VB 34) 


1318 e Nimic nu-i mai rece, mai plicticos decît 
o cină la care oaspeţii nu se cunosc între ei. 
(VB 48) 


1319 e Omul politic în 1840 este oarecum ceea 
ce era abatele în secolul al XVIII-lea. Nici un 
salon nu poate fi socotit complet, dacă nu are și 
omul său politic. (VB 48) 


1320 e În Franţa, ca și în multe alte ţări, ni- 
meni nu se gîndeşte la cei care nu cer nimic. 
(Cor OS, ian 1849) 


1321 «e În nici o ţară din lume. parazitismul nu 
îmbracă forme atît de graţioase ca în Franţa. 


(Fb 31) 


1322 e Nimic nu este mai groaznic ca bănuiala 
fără temei ; este cu neputinţă să o dărîmi. (M 30) 
1323 e Manierele plăcute şi originalitatea sînt 
două calităţi rare la același om, pentru că se 
exclud reciproc. (Sf 15) 


1324 e 'Toţ omul își are dușmanii lui (Dv 6) 

1325 e Beneficiile care urmează să fie trase de 
pe urma lucrărilor tainice ale savantului par atît 
de îndepărtate, încît societatea se ferește să se 
socotească cu el cît trăieşte. (Ca 4) 


1326 e În orice ţară din lume, sfinţii au mai 
multă putere decît bunul Dumnezeu. (51) 


1327. e Viaţa socială este aidoma pămîntului : 
ne dă pe măsura strădaniilor noastre. (Cnt 1 10) 


1328 e Societatea nu dă piine tuturor flămîn- 
zilor. (51) 


1329 e În munca administrativă, a economisi 
înseamnă a simplifica. A simplifica înseamnă a 
desfiinţa un mecanism de prisos. (SI 3) 


SPERANȚA 


1330 e Printr-un fenomen care nu poate fi ex- 
plicat, mulţi oameni au speranţă fără a avea 
credință. Speranţa e floarea dorinţii, credința 
este rodul certitudinii — L'esperance est la fleur 
du desir, la foi est le fruit de la certitude. 
(Ca 32) 


1331 e Speranţa este mintea care doreşte ceva, 
amintirea este mintea care s-a bucurat de ceva. 
(Pb 4) 

1332 e Comparaţia între un prezent care înșeală 
dorinţele tainice și viitorul care le poate împlini 
este un nesecat izvor de melancolie și de dulci 
mulțumiri. (Ca 2) 


1333 e Nu-ţi poţi păstra credinţa, dragostea, 
toată -fiinţa ta intimă, fără speranţă. (Cor HEB 
ian 1842) 


1334 e Omul prorocește numai ce nădăjduiește 
să fie. (Cor HEB martie 1844) 


1335 e De puţine lucruri mai are nevoie cel 
prăbușit de pe culmea speranţelor sale. (Mţ 19) 


1336 e Nu nădejdea, ci deznădejdea arată ade- 
vărata măsură a ambițiilor noastre. Ne lăsăm 
tainic pe seama frumoaselor poeme ale speran- 
ței, dar durerea se înfățișează fără văl. (B 39) 


1337 e Bolnavii se lasă mereu amăgiţi asupra 
soartei lor. (G 62) 


1338 e Nu există pernă mai odihnitoare ca 
speranţa. (21—9) 


1339 e Un om căzut în nenorocire poate fi sal- 
vat deseori dacă poate să-și făurească un roman 
de speranţe în urma unor raționamente mai 
mult sau mai puţin juste, cu care îşi umple 
perna ca să-și poată odihni capul. (CB 38) 

SUBIECTIVISM 


1340 e Priveliştile cele mai frumoase nu sînt 
decît aşa cum noi înșine le vedem. (Dm 76) 


1341 e Dramele vieţii nu se află în împreju- 
rărt ; ele sînt în sentimentele noastre, se desfă- 
şoară în inimă. (H 12) 


1342 e Puterile noastre sînt de multe ori sti- 
mulate de nevoia de a sprijini o ființă mai slabă 
ca noi. (CB 54) 


SUFERINȚĂ 


1343 e Numai ființele pe care le iubim ne pot 
face să suferim. (Cor HEB iunie 1836) 


1344 e Numai cei ce suferă pot descrie bucu- 
ria, deoarece exprimi mai bine ceea ce-ţi în- 
chipui decît ceea ce trăieşti. (Cor HEB ian 1833) 


1345 e Memoria înregistrează temeinic numai 
durerea. Şi tocmai de aceea îţi provoacă o mare 
bucurie, căci plăcerea este vecină bună cu du- 
rerea. (Cor HEB martie 1833) 


1346 e Numai sufletele neînţelese şi cei săr- 
mani știu să observe, pentru că orice lucru îi 
răneşte, iar observaţia rezultă dintr-o suferinţă. 
(Cor HEB martie 1833) 


1347 e Sufletul care suferă are pudoarea lui, 
așa cum bolmavii o au pe a lor ; cînd este vorba: 

să dezvălui pentru prima dată o rană, oricine 
tresare. (Cv proces 1836) 


1348 e Suferința este ucenicia marilor voințe 
omenești — La souffrance est Vapprentissage 
des grandes volontăs humaines. (16) ș 


1349 e Suierinţa este aidoma unei flăcări care 
ne luminează calea vieţii. (Cnt II) 


1350 e Durerea are un singur fel de exprimare, 
mai ales dacă este vorba de dureri fizice. 
(MDo 12) 


1351 e Durerea este flacăra care ne luminează 
viaţa. (Se 6) 


1352 e Pentru inimile rănite — întunericul și 
tăcerea. (Mţ 44) 


1353 e Fiecare durere are învățătura «ei. 
(Cv 50) 


1354 e Suferințele morale nu sînt absolute, ci 
după măsura delicateţii sufletelor. (Cv 96) 


1355 e Orice este greu de suportat pentru cei 
ce n-au nimic. (Cor HEB iunie 1839) 


1356 e Cind se află sub povara unei mari ne- 
norociri sau sub jugul persecuțiilor, omul cura- 
jos începe, ca să zic așa, să-și jertfească propria 

persoană, socotind fiecare zi.ca o zi câştigată 
împotriva soartei. (ET 45) . 


1357 e Durerea pare mai blîndă dacă este îm- 
părtășită cuiva. (7) 


1358 e Cînd nu te mai îmţelegi cu cineva, de- 
părtarea este un lucru bun, căci apropierea te 
face să suferi îngrozitor. (Cor SL febr 1829) 


1359 e Dacă suferinţele mele slujesc fericirii 
familiei, mai pot fi ele numite suferințe? 
(Cv 16) 


1360 e Cei ce au suferit mult au ttăit multe; 
să nu se creadă că sufletele singuratice n-ar şti 
nimic despre lumea asta ; ele o judecă. (Cv 28). 


1361 e Sufletele nobile au o pudoare care le 
împiedică să-și arate suferinţele ; dintr-un sen- 
timent de caritate față de cei pe care-i iubesc, 
ele ascund cu miîndrie amploarea durerilor. 
(Cv 37) 


1362 e Poate că suferința în sărăcie este cea 
mai puternică dintre toate legăturile. (V 1) 


1363 e Nimic nu întristează mai mult ca în- 
josirea nemeritată și din care este cu neputinţă 
să te mai ridici. (At 4) 


1364 e Ce importanţă mai are marca fabricii 
ori soiul cravaşei, când atinge rana calului de 
rasă ? (Mb) 

1365 e Cea mai groaznică dintre toate tiraniile 
este cea care smulge mereu sufletului meritul 
faptelor și gândurilor sale: abdici fără să fi 
domnit. (Df 12) 


1366 e Suferințele morale, pe lîngă care dure- 
rile fizice pălesc, stirnesc totuși mai puţină 
milă, pentru că nu se văd. (Ch 6) 


1367 e Lacrimile sînt tot atît de molipsitoare 
cum poate fi risul. (EG 15) 


1368 e Doliul este în suflet, nu în haine. 
(EG 17) 


1369 e Durerea înnobilează pînă și pe cele mai 
vulgare persoane, pentru că are măreţia ei, iar 
pentru a-i primi lumina, este de ajuns doar să 
fie sinceră. (CB 54) 


1370 e Sufletele care trăiesc mult și repede nu 
suferă mai puţin decât cele ce ard într-o singură 
pasiune. (Le 55) 


1371 e Nimic pe lume nu ajunge să se înțeleagă 
atit de bine ca două dureri asemănătoare. 
(Sc II 38) 


1372 e Poţi fi bolnav sufletește așa cum ești 
bolnav trupeşte. Numai că sufletul nu poate să 
îndure prostește ca trupul, pentru că trupul nu 
sprijină sufletul, așa cum sufletul sprijină 
trupul. (Sc III 74) 

1373 e Toate durerile sînt individuale ; efer- 
tele lor nu sînt supuse nici unei reguli fixe: 
unii bărbaţi își astupă urechile ca să nu mai 
audă nimic ; unele femei închid ochii ca să nu 
mai vadă nimic ; dar există și suflete cuprinză- 
toare, măreţe, care se aruncă în durere ca într-o 
prăpastie fără fund. (| 13 1 24) 


1374 «e Îţi trebuie o energie dureroasă ca să-ți 
păstrezi despovărată mintea - cînd inima suferă 
nespus de mult. (Cor SL mai.1840) 


1375 e Durerea, ca și plăcerea, își creează am- 
bianţa ei. De la prima privire aruncată într-un 
cămin, îți dai seama cine domnește acolo : dra- 
gostea sau deznădejdea. (VB 36) 


1376 e Nu există durere pe care somnul să n-o 
poată învinge. (VP 155) 


1377 e Așa cum există mari plăceri care îndu- 
rerează, există și dureri care încântă. (22—44) 


1378 e La urma urmelor există două feluri de 
durere ; durerea eroică și sublimă, care stă pe 
un mormânt și-și trage substanța din imaginea 
unui prieten ce nu mai este ; și există și durerea 
mai timidă, dar nu şi mai puţin adincă, durerea 
aceea care nu vrea să-și amintească nimic des- 
pre moarte şi trăiește într-o mută singurătate. 
(2'7—5"7) 

1379 e Cînd seminţele lor se află în sufletul 
nostru, nu trebuie multe suferințe pentru ca 
zbârciturile să ne apară pe chip. (29—41) 


1380 e Văduva unui spînzurat nu aduce vorba 
de fringhie. (13) 


SUPERFICIALITATE 


1381 e Îi socot tare neobrăzaţi pe cei care mă 
proclamă un om profund și vor să mă cunoască 
în cinci minute. (Cor MC oct 1837) 


1382 e Dacă în orice împrejurare omul nu se 
învârte în jurul lucrurilor sau al ideilor pentru 
a le cerceta sub toate aspectele, omul acela este 
un neisprăvit și un moliu, prin urmare în pri- 
mejdie de a pieri. (C 5) 


1383 e Cine nu ascultă decât un clopot nu aude 
decât un dangăt. (1 7) 


ŞTIINŢĂ 


1384 e Aurul alchimiștilor era doar punctul lor 
de plecare. Ei cercetau mult mai adînc, voiau să 
descopere molecula constitutivă, cencetau miş- 
carea în însuşi principiul ei. În infinitul mic ei 
căutau să întirezărească tainele vieţii universu- 
lui, al cărui joc îl întrezăreau. (34) 


1385 e Pământul, fragment al universului, stă 
mărturie pentru univers. (Se 5) 

1386 e Arheologia este pentru viața socială 
ceea ce anatomia comparată este pentru viața 
organică. Un mozaic ne înfățișează o întreagă 
societate, aşa cum um schelet de ihtiozaur sub- 
înţelege o saca creaţie. (Ca D 


TALENT 


1387 e Talentul este o poliţă pe care natura o 
dă omului de geniu şi care de multe ori are 
scadenţă foarte îndepărtată. (PG 71) 


1388 e Talentul e ca frigurile : cînd te zgilțiie, 
cînd $ lasă. (Pch 20) 


1389 e Interesul și talentul sîht singurii sfet- 
nici conștiincioşi și limpezi la minte. (VT 35) 


1390 e Fără faimă, la ce slujeşte talentul? 
(Mb) 


1391 e Nu-există un talent mare fără să fie în- 
soțit de o voinţă mare. Aceste două forțe ge- 
mene sînt necesare pentru ridicarea mărețului 
edificiu care esțe gloria. Voința poate fi și tre- 
buie să fie un mai puternic.motiv de mândrie 
decât talentul. Dacă talentul își are germenele 
într-o înclinare cultivată, voinţa este o biruinţă 
de fiece clipă asupra instinctelor, a gusturilor 
domolite, zăgăzuite, asupra capriciilor și barie- 
relor învinse, asupra greutăților de tot felul, în- 
vinse cu eroism. (Md 43) 

1392 e Astăzi talentul trebuie să aibă norocul 
acela care face ca incapacitatea să reușească în 
viaţă ; ba, mai mult : dacă nu admite condiţiile 
josnice care aduc succes mediocrităţii ce se ca- 
țără, el nu va reuşi niciodată. (ZM 59) 


1393 e Talentul a fost întotdeauna o floare 
rară. (Mz 12) 


1394 e Tînărul acesta (un tînăr recomandat lui 
Balzac ca să-i înlesnească publicarea unui ro- 
man — n.n.) reprezintă întreaga noastră epocă. 
Când nu te pricepi la nimic, te faci om de jitere, 
devii om de talent. (Cor CZ aug 1835) 


1395 e E ceva extrem de trist să vezi oameni 
care nu știu să facă o frază, n-au o idee, arun- 
cindu-se cu capul înainte în literatură și luînd 
o dorinţă drept vocaţie. (Cor CZ aug 1838) 


1396 e Natura dă talent, dar omul trebuie să-l 
lucreze, să-l scoată în evidenţă, prin voință, 
perseverenţă, curaj. (Cor HEB noiembrie 1846) 


TĂCERE 
1397 e Tăcerea adîncă este filosofia sufletelor 
alese. (At 3) 


1398 e Tăcerea adîncă a robului bătut înfrico- 
şează pe stăpân. (SC 27) 

1399 e Există unele nefericiri în fața cărora 
tăcerea este o datorie. (24—49) 


1400 e Sărbătorile inimii nu sînt zgomotoase. 
(22—44) 


1401 e În anumite împrejurări ale vieţii este 
de ajuns doar să-ţi simţi prietenul lingă tine, 
pentru că vorbele de mâîngiiere măresc durerea, 
arătîndu-ţi cît este de adîncă. (VP 117) 


1402 e Oamenii care suferă peste puteri tac. 
Tăcerea aceasta este singurul mijloc de a în- 
vinge al oamenilor atacați : tăcerea face să slă- 
bească atacurile orbești ale invidioșilor, hărţuie- 
lile sălbatice ale dușmanilor ; tăcerea aduce o 
biruinţă zdrobitoare și totală. Ce poate fi atît de 
complet ca tăcerea ? Ea este absolută și, ca 
atare, nu este ea o formă de manifestare a in- 
finitului ? (P 19) 


1403 e Adevăratul amator nu-și strigă satis- 
facţia, ci se bucură în tăcere. (Eb 23) 


1404 e Mulţi oameni iau tăcerea drept fudulie. 
(37 1) 


TEATRU 


1405 e Teatrul este adunarea fără mare chel- 
tuială a unei întregi societăți care se cercetează 
și petrece chiar pe seama ei. (MDo 7) 

1406 e Teatrul este locul de corijare a mora- 
vurilor. (VP 136) 


1407 e Teatrul, din nefericire, seamănă cu di- 
ligenţele care, fie goale, fie pline, pleacă la ora 
stabilită. (VP 136) 


TINERET 


1408 e Tineretul înseamnă în clipa aceasta tot 
ce va fi, în fața a tot ce a fost — La jeunesse re- 
preâsente en ce moment tout se qui sera devant 
tout ce.qui fut. (57) 


1409 e Există o îndrăzneală a tinereţii care te 
face să săvirşești fie mari prostii, fie să dobîn- 
dești mari succese. (MG 12) 


1410 e Strunele onoarei sînt bine întinse şi ră- 
sună puternic în inimile tinere — Les cordes de 
Vhonneur sont bien tendues et resonnent fort 
dans de jeunes coeurs. (MG 18) 


1411 e La orice vîrstă, necunoscutul ne îngro- 
zeşte fără să vrem. Tînărul este atunci ca sol- 
datul care înfruntă tunurile, dar dă înapoi în 
faţa unor stafii. (Mţ 38) 


1412 e Tinereţea este nobilă, fără minciună, în 
stare să se jertfească, dezinteresată — La jeu- 
nesse est noble, sans mensonges, capable de sa- 
crifices, desinteress6e. (Cv 16) 

1413 e Tinereţea este întotdeauna dispusă la un 
soi de pripeală în a judeca, fapt care îi face 
cinste, dar nu-i serveşte. Tinerii sînt neîngădui- 
tori pentru că nu ştiu nimic despre viaţă și greu- 
tăţile ei. Criticul bătrîn este bun și blind, cri- 
ticul tânăr este neîndurător ; acesta din urmă nu 
știe nimic, celălalt știe tot. (Cv 30) 


1414 e Frumuseţea și tinereţea sînt două avan- 
taje datorite întimplării, dar de care sîntem 
mândri ca şi cum noi le-am fi cucerit. (Asf 72) 


1415 e Pentru urechile unui tînăr, vorbele unui 
bătrîn sînt ca vorbele unui tînăr pentru ure- 
chile unui bătrîn: un zgomot fără noimă. 
(At 28) 


1416 e Nu-i împiedic pe tineri să fie revolu- 
ţionari, dar numai cu condiția să lase regelui 
libertatea de a le împrăștia întrunirile. (S 9) 
(Vorbeşte un bătrîn regalist. n.n.) 


1417 e Există unele clipe în viață cînd sufle- 
tele tinere se complac să plutească în incertitu- 
dine. (S 12) 


1418 e La șaptesprezece ani nu ești în stare să 
judeci nici viitorul, nici trecutul, nici anume pă- 
reri despre societate. (G 51) 


1419 e Către vîrsta de douăzeci de ani, impresi- 
ile morale vin prea repede una după alta, pen- 

tru ca cea de acum să nu o slăbească pe aceea 
dinainte, oricât de adinci ar fi urmele lăsate de 
prima. (Dv 21) 


1420 e La douăzeci şi unu de ani, prospețimea 
vieţii pare de nedespărțit de puritatea sufletu- 
lui — A vingt et un ans, la fraîcheur de la ie 
semble inseparable de la candeur de l'âme. 
(EG 23) 


1421 e La douăzeci şi doi de ani, tinerii sînt 
încă destul de aproape de copilărie ca să se de- 
dea la copilării. (EG 7) 


1422 e La patruzeci de ani vrei totul, atât de 
teamă îţi este că nu vei obţine nimic ; pe cînd la 
douăzeci şi cinci de ani ai atâtea încît nu știi ce 
să mai vrei. (Sl 12) 


1423 e Un cusur al tinereţii este credinţa că 
toţi oamenii sînt puternici ca ea, defect care, de 
altfel, este legat de calităţile ei (...) Ea îi colo- 
rează pe oameni cu reflexele flăcării sale și îm- 
prăștie asupra bătrâneții prisosul său de viaţă. 
(CB 63) 


1424 e Fiinţa inocentă îndrăznește ; fiinţa cu 
experienţă calculează, aidoma fiinţei vicioase. 
(EG 18) 


1425 e Fără îndoială că, pentru a înţelege tine- 
rețea, trebuie ca și tu să rămâi tinăr. (Me 29) 


MAXIME ȘI CUGETĂRI 209 


1426 «e În acest moment, tot tineretul este îm- 
pins să devină republican, pentru că el dorește 
să vadă în republică însăși emanciparea lui. 
(ZM 62) 


1427 e Tineretul simte o puternică nevoie de a 
admira ; îi place să se lege sufletește de cineva, 
este înclinat în mod firesc să asculte de oameni 
pe care îi socoate superiori, tot așa cum este 
gata să se devoteze faptelor mari. (ZM 63) 


1428 e Tinereţea are privilegii uimitoare : ea 
nu sperie. (VP 155) 


1429 e Pe tineri îi impresionează numai faima 
personală, care, însă, este cea mai puţin însem- 
nată dintre toate. (29—36) 


1430 e Supărările tinerești au viață scurtă. 
(27—10) 


1431 e Pudoarea, zestrea sufletelor frumoase, 
te face ca, în tinereţe, doar să tresari cînd vezi 
o tînără frumuseţe, să o adori în tăcere. (25—20) 


1432 e Tinereţea, veselă şi fără griji, nici nu 
se gîndeşte la moarte ; în primăvara vieţii, omul 
nu vede decât trandafiri, pretutindeni. (22—19) 


TRISTEŢE 


1433 e Nu ştiu să fie ceva mai îngrozitor ca un 
gînd de moşneag pe o frunte de copil. (F30 26) 

1434 e Omul este întotdeauna ușor de atras 
spre petrecere, oricât de copleșit sufletește ar fi. 
(28—28) 


1435 e În fața regilor nu vii cu tristețea pe 
faţă ; plîngerile și plânsetele sînt un alai cu care 
cei mari nu se împacă. (21—44) 


1436 e Se pare că cei care.poartă în inimă un 
motiv tainic de tristeţe se simt atrași unii spre 
alţii printr-o mutuală simpatie. (21—29) 


1437 e Tristeţea. în 'dragoste poate fi îndurată 
dacă este însoţită de izbucniri ; dar tristeţea în- 
tunecată și mută sperie dragostea şi o îngheaţă. 
(29—19) 


1438 e Supărarea nu dovedește nimic, nu duce 
la nimic, nu serveşte la nimic. (Cor SL iunie 
1821) 


1439 e Un pahar plin cu lacrimi nu face cît o 
farfurie de supă. (VB 47) 


1440 e Nu plingeţi deloc şi ţineţi seama că nici 
cu o sută de ocale de jelanie nu poţi să cumperi 
o litră de carne friptă. (15) 


ȚŢĂRAN 


1441 * Îndată ce țăranul trece de la viața sa 
de muncă la o viaţă de huzur sau la adunarea 
de pământuri, devine de nesuferit. (Mţ 13) 


MAXIME ŞI CUGETĂRI 211 


1442 e Oamenii de la ţară mor cu o adevărată 
filosofie : suferă, tac și se întind la pămînt ai- 
doma vitelor. (Mţ 27) 


1443 e "Țăranul are măreţia sărăciei lucii, aşa 
cum bogatul are micimea ridicolului ; bogatul 
are patimi, ţăranul nu are decât nevoi ; ţăranul 
este așadar de două ori sărac. (ŢI) | 


1444 e Numai cătănia îl scoate pe țăran din sat. 
Şi la ce-i folosește armata ? — Să-i facă pe co- 
lonei să trăiască de pe urma soldatului, aşa cum 
burghezul trăiește de pe urma ţăranului. Dar 
din o sută de colonei, este măcar unul ieșit din 
sînul ţărănimii ? (Ţr) 


1445 e Revoluţia din 1789 a fost revanșa în- 
vinşilor. "Țăranii au făcut un pas către stăpînirea 
pământului, pe care legea feudală le-o interzi- 
cea de o mie și două sute de ani. (ŢI) 


1446 e Dacă este vorba de întrecere în şiretenie 
între un ţăran și un diplomat, apoi diplomatul 
este cel ce rămine bătut. (Dv 5), 


1447 e Țăranii nu știu decit de satul lor. 
(VB 13) 


1448 e Cine are pămînt are război — Qui a 
terre a guerre. (23—5) 

UMANITATE 


1449 e Poate fi ceva mai monstruos, mai respin- 
gător, atît pentru religie cât şi pentru filosofie, 
pentru știință cît și pentru sentiment, ca a-ţi 
închipui că oamenii au fost aruncaţi pe pămînt 
împărțiți strict în națiuni și în mod necesar duş- 
mani prin însăși alcătuirea lor ? Cine nu vede 
că, pe deasupra acestei diviziuni în naţionalităţi, 
există marea unitate a omenirii, care impune ca 
oamenii să fie asociaţi firești și nu dușmani fi- 
rești ? (63) 


1450 *.0 invazie într-o altă țară nu este alt- 
ceva decît un asasinat pe scară mare; numai 
apărarea este legitimă. (63) 


URĂ 


1451 * Ura este viciul sufletelor meschine ; ele 
o alimentează cu toate minciunile și fac din ea 
un pretext pentru tirania lor josnică. (Md 19) 


1452 e Ura, ca și dragostea, se hrănește cu cele 
mai neînsemnate nimicuri, totul îi prieşte. Așa 
cum ființa iubită nu poate face nimica rău, tot 
așa ființa detestată nu face nimica bun. 
(C 20) . 


"1453 e Ura nu este contrariul iubirii, ci numai 
reversul ei. (4—87) 


1454 e Dacă inima omului găsește locuri de 
popas cînd urcă pe crestele afecțiunii, foarte rar 

se mai opreşte pe povirnișul abrupt al senti- 
mentului de ură. (MG 5) 


1455 e Se pare că ura împotriva unui dușman 
creşte pe măsura superiorității lui faţă de noi. 
(V 4) 


1456 e Între oamenii aflați necontenit îm- 
preună, ura şi dragostea se adincesc necontenit; 
se găsesc în orice clipă motive pentru a se iubi 
sau a se uri tot mai mult. (VI 36) 


1457 e Oamenii plini de ură caută să se pună 
bine cu toată lumea. (Ip II 39) 


„1458 e Ura este o prea statornică pornire ca 
să-nu fie socotită o forță vie. (Md 19) 


1459 e Pentru inima omului, plăcerile urii sa- 
tisfăcute sînt cele mai fierbinţi, cele mai puter- 
nice. Dragostea este oarecum aurul, iar ura este 
fierul acestei mine de sentimente care zace în 
noi. (VB 36) 


1460 e Dragostea și ura sînt sentimente care se 
nutresc din propria lor substanţă ; dar, dintre 
ele, ura are viaţa cea mai lungă. Dragostea are 
ca hotar forțe limitate, își trage puterile din 
viaţă, din dărnicie ; ura seamănă cu moartea, cu 
zgircenia, este oarecum o abstracţie activă, pe 
deasupra fiinţelor și lucrurilor. (VB 36) 

1461 e Ce pirghie puternică este ura unei te- 
mei ! (4—87) 


1462 e Ura nu calculează, nu cugetă niciodată 
și refuză să vorbească limba raţiunii. (50) 


VALOARE 

1463 e Nu ne simţim legaţi trainic de ceva de- 
cît pe măsura grijilor, muncii și dorințelor care 
ne-au costat. (Fe 19) 


1464 e În artă există mai mulţi de-alde Domi- 
nichino decît de-alde Rafael. (Cor SVS noiem- 
brie 1849) (Pictori italieni din vremea 'Renaşte- 
rii ; al doilea, o celebritate ; primul...) 


1465 e Dacă omul a putut crea o unitatea 
identităţilor, nu a făcut-o dînd aceeași greutate 
şi același titlu la două bucăţi de aur ? Ei bine, 
poţi, așadar, pune unul lîngă altul un ban de aur 
de la un sărac și alt. ban de aur, acesta de la un 
bogat — și să declari tezaurului public că este 
vorba de două cantităţi egale. Dar în ochii omu- 
lui care gîndeşte, unul. din bani este, cu sigu- 
ranță, mult mai valoros din punct de vedere mo- 
ral decât celălalt, pentru că unul reprezintă o 
iună de fericire, pe cînd celălalt nu reprezintă 
decit cel mai trecător capriciu. (Se 22) 


1466 e Valoarea caracterelor sporește valoarea 
situaţiilor. (At 26) 

1467 e Oamenii pot fi imediat şi ușor cîntăriți 
de îndată ce consimt să intre pe tărimul dificul- 
tăților. (ZM 62) 


VANITATE 


1468 e Vanitatea este ca un vînt care usucă 
totul. (Se 14) 


1469 * În Franţa, cel mai naţional lucru este 
vanitatea. Masa vanităţilor rănite a stirnit se- 
tea de libertate ; pentru ca: mai tîrziu, cei mai 
aprigi căutători de nou să afirme că egalitatea 
este ceva cu neputinţă de admis. (Sv 4) 


1470 e Vanitatea capătă atîtea chipuri încît se 
transformă, asemenea febrei, în tot atitea fri- 
guri ale spiritului câte friguri există create de 
sînge. (40) 


1471 * Încearcă să vorbeşti unor simple cuno- 
ştințe despre: necazurile sau bucuriile tale ; vei 
culege indiferenţă, apoi plictiseală. Dar caută să 
le vorbeşti despre ei... frunţile li se descreţesc, 
buzele îţi surâd şi, cînd vei pleca, toţi te vor 
lăuda. (Cv 29) 


1472 e Uneori este deajuns un dans, un cântec 
fredonat cu acompaniament de pian, o plimbare 
la țară, pentru a dezlănțui nenorociri îngrozi- 
toare. Te lași tirît de glasul vanităţii, orgoliului, 

te încrezi într-un suris — şi asta fie din nebu- 
nie, fie din nesăbuință. (G 60) 


VIAȚĂ 


14173 e Problema vieţii nu constă în durata ei, 
ci în calitatea, varietatea, cantitatea senzaţiilor 
trăite — Le probleme de la vie n'est pas sa du- 
re, mais la qualite, le varie, le nombre des sen- 
sations. (73) 


1474 e Viaţa este compusă din întîmplări va- 
riate, din dureri şi plăceri alternate. Paradisul 
lui Dante, această sublimă expresie a idealului, 
acest albastru veșnic nu se găsește decit în su- 
flet, așa că a-l cere lucrurilor şi faptelor vieţii 
ar fi o voluptate împotriva căreia se înscrie me- 
reu natura. (H 18) 


1415 e Viaţa este o muncă, o meserie pe care 
trebuie să te trudești a o învăţa. (G 60) 


1476 e Viaţa este ca o haină: cînd se munrdă- 
rește, o mai perii ; cînd se hărtănește ici-colo, o 
mai cîrpești ; dar rămii îmbrăcat cu ea cit poţi 
mai mult. (VB 74) 


1477 e Morţii greşesc cînd se întorc. (Ch 13) 
1478 e Dacă nu știm chiar întotdeauna încotro 


mergem, măcar truda călătoriei o cunoaștem 
destul de bine. (VI 43) 

1479 e Ucigător de dureroasă este situația în 
care se găsește omul cînd, după ce a străbătut 
ca un zănatec drumul vieţii, îşi dă seama, pri- 
vind pentru prima dată în urmă, că a săvirșit 
neghiobii de neștens. Simte atunci aceeași du- 
rere că şi-a irosit viaţa, cum simte copilul ca- 
re-și pătează dis-de-dimineaţă hăinuţa de săr- 
bătoare. Începe să plîngă, apoi își zice că lacri- 
mile nu şterg petele, şi capătă din nou curaj ; 
mai face şi alte pete, dar de plins nu mai plînge 
și curînd-curînd hăinuţa este atît de murdară 
că nu se mai vede nici o pată. (29—47) 


1480 e Viaţa ne ţine legaţi de ea printr-o suită 
de bune şi de rele. (VB 14) 


1481 e Cite din părerile, din vorbele noastre 
sînt dictate de evenimente necunoscute din viaţa 
noastră ! (Mz 10) 


1482 * Viaţa nu este altceva decit ceea ce fac 
din ea sentimentele. (| 13 II 48) 


1483 e În marile furtuni ale vieții facem ceea 
ce fac căpitanii de nave care, când sînt surprinși 
de uragan, ușurează corabia, aruncînd încărcă- 
turile grele. (VB 75) 


1484 e Viaţa nu poate merge înainte decît ui- 
tînd multe. (VB 95) 


1485 e O viaţă obișnuită, fără întîmplări ieşite 
din comun, își pune pecetea, în cele din urmă, 

chiar pe spiritul cel mai aventuros. Omul se mo- 
delează după soarta lui, acceptă viaţa așa cum 
i se oferă. (VP 130) 


1486 e A dormi nu înseamnă a trăi. (22—51) 


1487 e. Viaţa nu înseamnă nimic fără farmecul 
unei iubiri împărtășite. (25—41) 


1488 e Nimic nu macină timpul ca nimicurile. 
(Cor HEB oct 1834) 


1489 e Dacă lucrurile mărețe sînt lesne de în- 
țeles, ușor de înfățișat, apoi micimile vieţii au 
nevoie de multe amănunte. (VT 36) 


VICIU 

1490 e O singură greșeală nu înseamnă viciu. 
(Pt 12) 

1491 e O greșeală nu înseamnă viciu, dar după 
repetate recidive, viciul este vizibil. (Pt 13) 
1492 e Este de ajuns să împingi un om pe ca- 
lea destrăbălării, ca să scapi de el. (Pt 62) 


1493 * Știţi ce este viciul ? Cioclul care te duce 
la mormânt ! (Pt 62) 


1494 e Patima nu stă niciodată să se gîndească. 
(S 69) | 

1495 e A fuma o ţigară înseamnă a trage foc 
în tine. (80) 


VINOVĂȚIE 


1496 e Nimic nu-i mai greu ca a face fericit pe 
omul ce se simte vinovat. (Cu 11) 


1497 e Dacă picioarele sînt neliniștite, nu duc 
o conștiință curată. (5—100) 


VIRTUTE 


1498 e Virtutea nu poate fi îmbucătăţită ; ea 
există ca atare sau nu există deloc. (MG 23) 


1499 e Virtutea este absolută, una și indivizi- 
bilă, cum era republica, pe cînd viciul este mul- 
tiform, multicolor, tumultuos, capricios. (MG 
pref 1835). 


1500 e Există virtuţi atît de strălucitoare încit 
atrag umbra : oamenii se grăbesc să le pună sub 
obroc. (1 4) 


1501 e Se spune că vitejia este singura virtute 
lipsită de fățărnicie. (B 21) 


1502 e Virtutea care nu ţine seama și de minte, 
nu este ea, oare, un viciu ? (Fb 17) 


1503 e Spre ruşinea oamenilor, cînd am vrut 
să string mîna Virtuţii, am găsit-o dindîind de 

frig într-o mansardă, mereu defăimată, trăind 
'de azi pe miine cu un venit sau o simbrie de o 
mie cinci sute de franci, fiind socotită o zăna- 
tecă, o ființă anormală, ori o toantă. (1 2) (Vor- 
beşte medicul Bianchon. n.n.) 


1504 e Virtuţii i se reproșează cu severitate 
lipsurile, în vreme ce calităţile viciului sint pri- 
vite cu multă bunăvoință. (Fb 12) 


1505 e Căinţa și iubirea sînt cele două virtuți 
de la care trebuie să pornească toate celelalte. 
(My 44) 


1506 e Sufletele mari sînt mereu dispuse să 
facă o virtute dintr-o nenorocire. (Ip I 12) 


1507 e Moralistul n-ar putea tăgădui că oame- 
nii bine crescuţi și foarte vicioşi sînt de obicei 
mult mai plăcuţi decît oamenii virtuoșşi ; avînd 
de răscumpărat nelegiuiri, ei caută prevăzători 
indulgență, arătîndu-se și ei binevoitori faţă de 
cusururile judecătorilor, și asta îi face să treacă 
în ochii lumii drept niște oameni minunaţi. Deși 
există persoane fermecătoare printre cei vir- 
tuoşi, virtutea se crede destul de frumoasă prin 
ea însăși, așa că nu se mai sinchisește să o arate; 
și apoi oamenii cu adevărat virtuoşi — căci din 
rîndurile lor trebuie daţi la o parte ipocriții — 
au aproape toţi îndoieli în ce privește situația 
lor ; ei se cred păcăliți în marele iammaroc al 
vieţii și, deci, vorbesc cam acru, așa cum fac toţi 

cei ce pretind că nu li se recunosc meritele. 
(VB 11) 


1508 e Geniul rămîne . sărac, deși luminează 
omenirea, virtutea rămîne mută, deşi. se jert- 
feşte pentru binele obştesc. (Mţ 20) 


1509 e Prevederea şi economia sînt două vir- 
tuţi gemene. (83) 


1510 «e Inimile nobile nu pot fi necredincioase, 
pentru că statornicia este o forță cu care ele se 
împacă foarte bine. (Ş 27) 


VOINȚA 


1511 e Forţa și înţelepciunea presupun și 
voinţă. (Se 14) E 


1512 e Tăcerea adincă este semnul unei voințe 
de nestrămutat. (B 5) 


1513 e Voința a două fiinţe ce se iubesc în- 
vinge totul. (Ip I 7) 


1514 e Voința, într-un suflet chinuit de crîn- 
cene dezbateri interioare, este ca valurile unui 
lac bântuit de furtună ; vîntul îşi schimbă direc- 
ţia în fiece clipă, valul. fiinid îndreptat cînd spre 
un mal, cînd spre celălalt. (H 13) 


1515 e Dacă triumful voinţei proprii este una 
din plăcerile îmbătătoare -ale vieţii oamenilor 

mari, el este toată viaţa pentru ființele mărgi- 
nite. (Fb 29) 


1516 e Trupul subţiratic și plăpînd stă mărtu- 
rie acelor naturi slabe în aparență, dar a căror 
putere este întobdeauna pe măsura voinţei și 
care sînt puternice când trebuie. (Se 4) 


VORBE... VORBE 


1517 e Sînt unele vorbe pe care nu le poţi 
scoate din inimă decît zdrobind-. (B 37) 


1518 e Poţi duce departe de tot ciinii, tot ară- 
tindu-le o bucată de slănină. (EG 20) 


1519 e Persoanele care vorbesc agreabil și do- 
resc un public sînt persoane cărora le place și să 
vorbească mult ; uneori ele devin obositoare. 
(Sl 2) 


1520 e Există cuvinte care, aidoma trimbiţelor, 
tobei mari a paiaţelor, atrag întotdeauna publi- 
cul. Cuvintele frumuseţe, glorie, poezie au un 
fel de vrajă care cucerește pînă și minţile cele 
mai necizelate. (Ip 1 19) 


1521 e Gindirea amețește cu mult mai puţin 
decit cuvîntul. Tot vorbind, omul ajunge și el 
să creadă ce spune. (Ip III 11) 


1522 e Orice om deștept este bucuros să gă- 
sească pe cineva cu care să stea de vorbă sau, 

dacă vreţi, pe cineva care să-i asculte vorbele. 


(Țr) 


1523 e Vorbele spuse în batjocură  veștejesc 
inima, jignesc toate sentimentele. (EB 15) 


1524 e Zicem „vorbe de societate“ acelui soi 
de conversaţie care nu se ocupă decît de cum 
mai e vremea, de toalete, de importanţa unui 
pliu de fustă, în sfîrşit, de acele grave nimicuri 
care îmbogăţesc mintea cu alte mii de nimicuri, 
spunînd mereu același și același lucru. Cred că 
în Franţa s-ar putea confecționa tipul veșnic al 
conversaţiei de vizită. (21—31) 


1525 e Zeflemistul este omul care vede mereu 
lucrurile numai la suprafață ; de aceea este 
crud. (BN 7) 


1526 e Dacă nu poți prinde muștele oferindu-le 
oţet, cu atât mai puţin poţi prinde o femeie, 
oferindu-i acest neplăcut acid. (Cor BA mar- 
tie 1849) 


1527 e Cine vorbeşte mult vrea să ducă cu 
vorba. (Mn 7) 


1528 e După logica celor cu cap sec — toţi île- 
cari pentru că n-au de vorbit decât nimicuri — 
cei ce nu vorbesc despre treburile lor trebuie să 
aibă îndeletniciri necinstite. (MG 5) 

1529 e Oamenii din specia ,„nătărău“ vor să 
aibă răspuns la orice. Mai curînd birfesc decit 
să tacă. (F 28) 


1530 e Uimirea este o laudă spusă pe nevru- 
telea. (4—'70) 


1531 e Bunul simţ se manifestă prin cunoaște- 
rea atît a lucrurilor despre care nu trebuie vor- 
bit, cât și a celor ce pot fi spuse. (Mn 6) 


1532 e Astăzi hieroglifele nu mai sînt: scrije- 
lite pe marmura Egiptului, ci în mitologii, care 
nu sînt decît vorbe însuflețite. (34) 


1533 e Dacă. mijlocul de a opri mașinile cu 
abur s-a găsit, apoi tot geniul inventatorilor se 
va prăpădi pînă să-l găsească pe cel de a stopa 
limba unei portărese. (VP 126) 

